
PREFACE 

This  compilation  of  Latin  verse  has  been  prepared  to 
meet  the  needs  of  the  Freshman  classes  in  Williams  Col- 
lege. Many  students  do  not  continue  the  study  of  Latin 
after  the  first  year  in  college.  The  ample  provision  for 
these  may  serve  also  to  sharpen  the  appetite  of  others  who 
later  are  to  make  a  more  thorough  study  of  some  of  the 
authors  here  included.  The  aim,  therefore,  has  been  to 
make  a  selection  representative  of  the  best  Latin  poetry 
of  all  periods,  and  full  enough  to  enable  the  instructor  to 
draw  at  discretion  from  the  supply  contained  in  a  single 
volume. 

In  matters  of  orthography  and  textual  criticism  the 
effort  has  been  made  not  to  sacrifice  scholarship  to  the 
clearness  and  simplicity  that  are  essential  in  a  book  of 
this  nature. 

The  editors  plan  to  publish  later  brief  explanatory  notes. 

Henry  D.  Wild 
George  E.  Howes 
Monroe  N.  Wetmore 
John  S.  Galbraith 
Alfred  M.  Dame 
Williamstown,  Mass., 
December  23,  1913. 

Q.  ENNIVS 

1 

Et  cita  cum  tremulis  anus  attulit  artubus  lumen. 

Talia  turn  memorat  lacrimans  exterrita  somno: 

'Eurydica  prognata,  pater  quam  noster  amavit^ 

vires  vitaque  corpus  meum  nunc  deserit  omne. 

Nam  me  visus  homo  pulcher  per  amoena  salicta  5 

et  ripas  raptare  locosque  novos.     Ita  sola 

postilla,  germana  soror,  errare  videbar 

tardaque  vestigare  et  quaerere  te  neque  posse 

corde  capessere:  semita  nulla  pedem  stabilibat. 

Exim  compellare  pater  me  voce  videtur  10 

his  verbis :  "O  gnat  a,  tibi  sunt  ante  gerendae 

aerumnae^  post  ex  fluvio  fortuna  resistet." 

Haec  effatus  pater,  germana^  repente  recessit 

nee  sese  dedit  in  conspectum  corde  cupitus, 

quamquam  mult  a  manus  ad  caeli  caerula  templa  15 

tendebam  lacrimans  et  blanda  voce  vocabam. 

Vix  aegro  cum  corde  meo  me  somnus  reliquit.' 


Curantes  magna  cum  cura  turn  cupientes 
regni  dant  operam  simul  auspicio  augurioque. 

Hinc  Remus  auspicio  se  devovet  atque  secundam 

solus  avem  servat.     At  Romulus  pulcher  in  alto 

quaerit  Aventino,  spectat  genus  altivolantum.  5 

Certabant,  urbem  Romam  Remoramne  vocarent. 

Omnibus  cura  viris,  uter  esset  induperator. 

Exspectant  veluti,  consul  cum  mittere  signum 

vult,  omnes  avidi  spectant  ad  carceris  oras, 

quam  mox  emittat  pictis  e  faucibus  currus,  10 

sic  exspectabat  populus  atque  ora  tenebat 

rebus,  utri  magni  victoria  sit  data  regni. 

Interea  sol  albus  recessit  in  infera  noctis. 

Exim  Candida  se  radiis  dedit  icta  f oras  lux ; 

et  simul  ex  alto  longe  pulcherrima  praepes  15 

laeva  volavit  avis,  simul  aureus  exoritur  sol. 

Cedunt  de  caelo  ter  quattuor  corpora  sancta 

avium,  praepetibus  sese  pulchrisque  locis  dant. 

Conspicit  inde  sibi  data  Romulus  esse  priora, 

auspicio  regni  stabilita  scamna  solumque.  20 

3 

O  Tite  tute  Tati  tibi  tanta,  tyranne,  tulisti. 

4 

At  tuba  terribili  sonitu  taratantara  dixit. 

5 

Aio  te,  Aeacida,  Romanos  vincere  posse. 


'Nee  mi  aurum  posco  nee  mi  pretium  dederitis: 
non  cauponantes  bellum,  sed  belligerantes 
ferro,  non  auro,  vitam  cernamus  utrique. 


Q.  ENNIVS  S 

Vosne  velit  an  me  regnare  era  quidve  ferat  Fors 

virtute  experiamur.     Et  hoc  simul  accipe  dictum:  5 

quorum  virtuti  belli  fortuna  pepercit, 

eorundem  libertati  me  parcere  certum  est. 

DonO;  ducite.  doque  volentibus  cum  magnis  dis.' 

7 
Haece  locutus  vocat.  quocum  bene  saepe  libenter 
mensam  sermonesque  suos  rerumque  suarum 
comiter  impertit^  magnam  cum  lassus  diei 
partem  fuisset  de  summis  rebus  regendis 
consilio.  indu  foro  lato  sanctoque  senatu,  5 

cui  res  audacter  magnas  parvasque  iocumque 
eloqueretur.  et  cuncta  malaque  et  bona  dictu 
evomereL  si  qui  vellet.  tutoque  locaret. 
Quocum  multa  volup  ac  gaudia  clamque  palamque ! 
Ingenium  cui  nulla  malum  sententia  suadet  10 

ut  faceret  facinus.  levis.  haud  malus.  doctus^  fidelis^ 
suavis  homo,  facundus.  suo  contentus.  beatus. 
scitus.  secunda  loquens  in  tempore,  commodus.  verbum 
paucum.  multa  tenens.  antiqua  sepulta  vetustas 
quae  facit;  et  mores  veteresque  novosque  tenentem,  15 

multorum  veterum  leges  divumque  hominumque^ 
prudentecu,  qui  dicta  loquive  tacereve  posset. 
Hunc  inter  pugnas  Servilius  sic  compellat. 

8 

Ille  vir  haud  magna  cum  re.  sed  plenus  fidei. 

9 

Vnus  homo  nobis  cunctando  restituit  rem. 

Noenum  rumores  ponebat  ante  salutem. 

Ergo  postque  magisque  viri  nunc  gloria  claret. 

10 

Sicut  fortis  equus,  spatio  qui  saepe  supremo 
vicit  Olympia,  nunc  senio  confectus  quiescit. 

11 

Moribus  antiquis  res  stat  Romana  virisque. 

12 

Et  turn  sicut  equus,  qui  de  praesepibus  fartus 

vincla  suis  magnis  animis  abrupit  et  inde 

fert  sese  campi  per  caerula  laetaque  prata 

celso  pectore,  saepe  iubam  quassat  simul  altam, 

spiritus  ex  anima  calida  spumas  agit  albas.  5 

13 

Sed  superstitiosi  vates  impudentesque  harioli, 
aut  inertes  aut  insani  aut  quibus  egestas  imperat, 
qui  sibi  semitam  non  sapiunt,  alteri  monstrant  viam, 
quibus  divitias  pollicentur,  ab  iis  drachumam  ipsi  petunt. 
De  his  divitiis  sibi  deducant  drachumam,  reddant  cetera.     5 

14 

Nemo  me  lacrimis  decoret  nee  funera  fletu 
faxit.     Cur?     Volito  vivus  per  ora  virum. 

C.  LVCILIVS 

15 

Virtus,  Albine,  est,  pretium  persolvere  verum 
quis  in  versamur,  quis  vivimus  rebus,  potesse; 
virtus  est,  homini  scire  id  quod  quaeque  habeat  res ; 
virtus,  scire,  homini  rectum,  utile  quid  sit,  honestum, 


T.  LVCRETIVS  CARVS  5 

quae  bona,  quae  mala  item,  quid  inutile,  turpe,  inhones- 

tum;  5 

virtus,  quaerendae  iinem  re  scire  modumque; 
virtus,  divitiis  pretium  persolvere  posse; 
virtus,  id  dare,  quod  re  ipsa  debetur,  honori; 
hostem  esse  atque  inimicum  hominum  morumque  malorum, 
contra  defensorem  hominum  morumque  bonorum,  10 

hos  magni  facere,  his  bene  velle,  his  vivere  amicum; 
commoda  praeterea  patriai  prima  putare, 
deinde  parentum,  tertia  iam  postremaque  nostra. 

M.  TVLLIVS  CICERO 

16 

Die,  hospes,  Spartae  nos  te  hie  vidisse  iacentis, 
dum  Sanctis  patriae  legibus  obsequimur. 

T.  LVCRETIVS  CARVS 

17 

Aeneadum  genetrix,  hominum  divumque  voluptas, 

alma  Venus,  caeli  subter  labentia  signa 

quae  mare  navigerum,  quae  terras  frugiferentis 

concelebras,  per  te  quoniam  genus  omne  animantum 

concipitur  visitque  exortum  lumina  solis:  5 

te,  dea,  te  fugiunt  venti,  te  nubila  caeli 

adventumque  tuum,  tibi  suavis  daedala  tellus 

summittit  flores,  tibi  rident  aequora  ponti 

placatumque  nitet  diffuso  lumine  caelum. 

Nam  simul  ac  species  patefacta  est  verna  diei  10 

et  reserata  viget  genitabilis  aura  Favoni, 

aeriae  primum  volucres  te,  diva,  tuumque 

significant  initum  perculsae  corda  tua  vi. 

Inde  ferae  pecudes  persultant  pabula  laeta 

et  rapidos  tranant  amnis:  ita  capta  lepore  15 

te  sequitur  cupide  quo  quamque  inducere  pergis. 

Denique  per  maria  ac  mentis  fluviosque  rapacis 

frondiferasque  domos  avium  camposque  virentis 

omnibus  incutiens  blandum  per  pectora  amorem 

efficis  ut  cupide  generatim  saecla  propagent.  20 

Quae  quoniam  rerum  naturam  sola  gubernas 

nee  sine  te  quidquam  dias  in  luminis  oras 

exoritur  neque  fit  laetum  neque  amabile  quidquam, 

te  sociam  studeo  scribendis  versibus  esse 

quos  ego  de  rerum  natura  pangere  conor  25 

Memmiadae  nostro,  quern  tu,  dea,  tempore  in  omni 

omnibus  ornatum  voluisti  excellere  rebus. 

Quo  magis  aeternum  da  dictis,  diva,  leporem. 

Effice  ut  interea  fera  moenera  militiai 

per  maria  ac  terras  omnis  sopita  quiescant.  30 

18 

Humana  ante  oculos  foede  cum  vita  iaceret 

in  terris  oppressa  gravi  sub  religione 

quae  caput  a  caeli  regionibus  ostendebat 

horribili  super  aspectu  mortalibus   instans, 

primum  Graius  homo  mortalis  tollere  contra  5 

est  oculos  ausus  primusque  obsistere  contra, 

quern  neque  fama  deum  nee  fulmina  nee  minitanti 

murmure  compressit  caelum,  sed  eo  magis  acrem 

inritat  animi  virtutem,  effringere  ut  arta 

naturae  primus  portarum  claustra  cupiret.  10 

Ergo  vivida  vis  animi  pervicit,  et  extra 

processit  longe  flammantia  moenia  mundi 

atque  omne  immensum  peragravit  mente  animoque, 

unde  refert  nobis  victor  quid  possit  oriri, 

quid  nequeat,  finita  potestas  denique  cuique  15 

quanam  sit  ratione  atque  alte  terminus  haerens. 

Quare  religio  pedibus  subiecta  vicissim 

obteritur,  nos  exaequat  victoria  caelo. 

19 

E  tenebris  tantis  tarn  clarum  extollere  lumen 

qui  primus  potuisti  inlustrans  commoda  vitae, 

te  sequor,  o  Graiae  gentis  decus,  inque  tuis  nunc 

ficta  pedum  pono  pressis  vestigia  signis, 

non  ita  certandi  cupidus  quam  propter  amorem  5 

quod  te  imitari  aveo;  quid  enim  contendat  hirundo 

cycnis,  aut  quidnam  tremulis  facere  artubus  haedi 

consimile  in  cursu  possint  et  fortis  equi  vis? 

Tu,  pater,  es  rerum  inventor,  tu  patria  nobis 

suppeditas  praecepta,  tuisque  ex,  inclute,  chartis,  10 

floriferis  ut  apes  in  saltibus  omnia  libant, 

omnia  nos  itidem  depascimur  aurea  dicta, 

aurea,  perpetua  semper  dignissima  vita. 

Nam  simul  ac  ratio  tua  coepit  vociferari 

naturam  rerum,  divina  mente  coorta,  15 

diffugiunt  animi  terrores,  moenia  mundi 

discedunt,  totum  video  per  inane  geri  res. 

Apparet  divum  numen  sedesque  quietae 

quas  neque  concutiunt  venti  nee  nubila  nimbis 

aspergunt  neque  nix  acri  concreta  pruina  20 

cana  cadens  violat  semperque  innubilus  aether 

integit,  et  large  diffuso  lumine  rident. 

Omnia  suppeditat  porro  natura  neque  ulla 

res  animi  pacem  delibat  tempore  in  ullo. 

At  contra  nusquam  apparent  Acherusia  templa  25 

nee  tellus  obstat  quin  omnia  dispiciantur, 

sub  pedibus  quaecumque  infra  per  inane  geruntur. 

His  ibi  me  rebus  quaedam  divina  voluptas 

percipit  atque  horror,  quod  sic  natura  tua  vi 

tarn  manifesta  patens  ex  omni  parte  retecta  est.  30 

20 

'lam  iam  non  domus  accipiet  te  laeta,  neque  uxor 

optima  nee  dulces  occurrent  oscula  nati 

praeripere  et  tacita  pectus  dulcedine  tangent. 

Non  poteris  factis  florentibus  esse,  tuisque 

praesidium.     Misero  misere/  aiunt,  'omnia  ademit  5 

una  dies  infesta  tibi  tot  praemia  vitae/ 

Illud  in  his  rebus  non  addunt,  'Nee  tibi  earum 

iam  desiderium  rerum  super  insidet  una/ 

Quod  bene  si  videant  animo  dictisque  sequantur, 

dissolvant  animi  magno  se  angore  metuque.  10 

'Tu  quidem  ut  es  leto  sopitus,  sic  eris  aevi 

quod  superest  cunctis  privatus  doloribus  aegris: 

at  nos  horrifico  cinefactum  te  prope  busto 

insatiabiliter  deflevimus,  aeternumque 

nulla  dies  nobis  maerorem  e  pectore  demet/  15 

Illud  ab  hoc  igitur  quaerendum  est,  quid  sit  amari 

tanto  opere,  ad  somnum  si  res  redit  atque  quietem, 

cur  quisquam  aeterno  possit  tabescere  luctu. 

21 

Denique  si  vocem  rerum  natura  repente 

mittat  et  hoc  alicui  nostrum  sic  increpet  ipsa 

'Quid  tibi  tanto  opere  est,  mortalis,  quod  nimis  aegris 

luctibus  indulges?     Quid  mortem  congemis  ac  fles? 

Nam  gratis  anteacta  fuit  tibi  vita  priorque  5 

et  non  omnia  pertusum  congesta  quasi  in  vas 

commoda  perfluxere  atque  ingrata  interiere: 

cur  non  ut  plenus  vitae  conviva  recedis 

aequo  animoque  capis  securam,  stulte,  quietem? 

Sin  ea  quae  fructus  cumque  es  periere  profusa  10 

vitaque  in  offensu  est,  cur  amplius  addere  quaeris, 

rursum  quod  pereat  male  et  ingratum  occidat  omne, 

non  potius  vitae  finem  facis  atque  laboris? 

Nam  tibi  praeterea  quod  machiner  inveniamque, 

quod  placeat,  nil  est:  eadem  sunt  omnia  semper.  15 

Si  tibi  non  annis  corpus  iam  marcet  et  artus 

confecti  languent,  eadem  tamen  omnia  restant, 

omnia  si  pergas  vivendo  vincere  saecla, 

atque  etiam  potius,  si  numquam  sis  moriturus/ 

quid  respondemus,  nisi  iustam  intendere  litem  20 

naturam  et  veram  verbis  exponere  causam? 

Grandior  hie  vero  si  iam  seniorque  queratur 

atque  obitum  lamentetur  miser  amplius  aequo, 

non  merito  inclamet  magis  et  voce  increpet  acri? 

'Aufer  abhinc  lacrimas,  balatro,  et  compesce  querellas.     25 

Omnia  per  functus  vitai  praemia  marces. 

Sed  quia  semper  aves  quod  abest,  praesentia  temnis, 

imperfecta  tibi  elapsa  est  ingrataque  vita 

et  nee  opinanti  mors  ad  caput  adstitit  ante 

quam  satur  ac  plenus  possis  discedere  rerum.  30 

Nunc  aliena  tua  tamen  aetate  omnia  mitte 

aequo  animoque  agedum  magnus  concede:  necesse  est/ 

lure,  ut  opinor,  agat,  iure  increpet  inciletque; 

cedit  enim  rerum  novitate  extrusa  vetustas 

semper,  et  ex  aliis  aliud  reparare  necesse  est;  35 

nee  quisquam  in  barathrum  nee  Tartara  deditur  atra: 

materies  opus  est  ut  crescant  postera  saecla ; 

quae  tamen  omnia  te  vita  perfuncta  sequentur; 

nee  minus  ergo  ante  haec  quam  tu  cecidere^  cadentque. 

Sic  alid  ex  alio  numquam  desistet  oriri  40 

vitaque  mancipio  nulli  datur,  omnibus  usu. 

Respice  item  quam  nil  ad  nos  anteacta  vetustas 

temporis  aeterni  fuerit,  quam  nascimur  ante. 

Hoc  igitur  speculum  nobis  natura  futuri 

temporis  exponit  post  mortem  denique  nostram.  45 

Numquid  ibi  horribile  apparet,  num  triste  videtur 

quidquam,  non  omni  somno  securius  exstat? 

22 

Nee  nimio  turn  plus  quam  nunc  mortalia  saecla 

dulcia  linquebant  labentis  lumina  vitae. 

Vnus  enim  turn  quisque  magis  deprensus  eorum 

pabula  viva  feris  praebebat^  dentibus  haustus^ 

et  nemora  ac  montis  gemitu  silvasque  replebat  5 

viva  videns  vivo  sepeliri  viscera  busto. 

At  quos  effugium  servarat  corpore  adeso, 

posterius  tremulas  super  ulcera  taetra  tenentes 

palmas  horriferis  accibant  vocibus  Orcum^ 

donique  eos  vita  privarant  vermina  saeva  10 

expertis  opis,  ignaros  quid  vulnera  vellent. 

At  non  multa  virum  sub  signis  milia  ducta 

una  dies  dabat  exitio  nee  turbida  ponti 

aequora  fligebant  navis  ad  saxa  virosque. 

Hie  temere  in  cassum  frustra  mare  saepe  coortum  15 

saevibat  leviterque  minas  ponebat  inanis^ 

nee  poterat  quemquam  placidi  pellacia  ponti 

subdola  pellicere  in  fraudem  ridentibus  undis^ 

improba  naucleri  ratio  cum  caeca  iacebat. 

Turn  penuria  deinde  cibi  languentia  leto  20 

membra  dabat,  contra  nunc  rerum  copia  mersat. 

Illi  imprudentes  ipsi  sibi  saepe  venenum 

vergebant,  nurui  nunc  dant  sollertius  ipsi. 

C.  VALERIVS  CATVLLVS 

23 

Cui  dono  lepidum  novum  libellum 

arido  modo  pumice  expolitum? 

Cornell,  tibi:  namque  tu  solebas 

meas  esse  aliquid  putare  nugas, 

iam  turn  cum  ausus  es  unus  Italorum  5 

omne  aevum  tribus  explicare  chartis, 

doctis,  Iuppiter,  et  laboriosis. 

Quare  habe  tibi  quidquid  hoc  libelli 

qualecumque;  quod,  o  patrona  virgo, 

plus  uno  maneat  perenne  saeclo.  10 

24 

Passer,  deliciae  meae  puellae, 

quicum  ludere,  quern  in  sinu  tenere, 

cui  primum  digitum  dare  appetenti 

et  acris  solet  incitare  morsus, 

cum  desiderio  meo  nitenti  5 

carum  nescio  quid  libet  iocari 

(et  solaciolum  sui  doloris, 

credo,  ut  turn  gravis  acquiescat  ardor), 

tecum  ludere  sicut  ipsa  possem 

et  tristis  animi  levare  curas.  10 

25 

Lugete,  o  Veneres  Cupidinesque 

et  quantum  est  hominum  venustiorum. 

Passer  mortuus  est  meae  puellae, 

passer,  deliciae  meae  puellae, 

quern  plus  ilia  oculis  suis  amabat;  5 

nam  mellitus  erat,  suamque  norat 

ipsam  tarn  bene  quam  puella  matrem, 

nee  sese  a  gremio  illius  movebat, 

sed  circumsiliens  modo  hue  modo  illuc 

ad  solam  dominam  usque  pipilabat.  10 

Qui  nunc  it  per  iter  tenebricosum 

illuc,  unde  negant  redire  quemquam. 

At  vobis  male  sit,  malae  tenebrae 

Orci,  quae  omnia  bella  devoratis; 

tarn  bellum  mihi  passerem  abstulistis.  15 

O  factum  male!  io  miselle  passer! 

Tua  nunc  opera  meae  puellae 

flendo  turgiduli  rubent  ocelli. 

26 

Phasellus  ille,  quern  videtis,  hospites, 

ait  fuisse  navium  celerrimus, 

neque  ullius  natantis  impetum  trabis 

nequisse  praeterire,  sive  palmulis 

opus  foret  volare  sive  linteo.  5 

Et  hoc  negat  minacis  Hadriatici 

negare  litus  insulasve  Cycladas 

Rhodumque  nobilem  horridamque  Thraciam 

Propontida  trucemve  Ponticum  sinum, 

ubi  iste  post  phasellus  antea  fuit  10 

comata  silva:  nam  Cytorio  in  iugo 

loquente  saepe  sibilum  edidit  coma. 

Amastri  Pontica  et  Cytore  buxifer, 

tibi  haec  fuisse  et  esse  cognitissima 

ait  phasellus:  ultima  ex  origine  15 

tuo  stetisse  dicit  in  cacumine, 

tuo  imbuisse  palmulas  in  aequore, 

et  inde  tot  per  impotentia  freta 

erum  tulisse,  laeva  sive  dextera 

vocaret  aura,  sive  utrumque  Iuppiter  20 

simul  secundus  incidisset  in  pedem. 

Neque  ulla  vota  litoralibus  diis 

sibi  esse  facta,  cum  veniret  a  mari 

novissimo  hunc  ad  usque  limpidum  lacum. 

Sed  haec  prius  fuere:  nunc  recondita  25 

senet  quiete  seque  dedicat  tibi, 

gemelle  Castor  et  gemelle  Castoris. 

27 

Vivamus,  mea  Lesbia,  atque  amemus, 

rumor es que  senum  severiorum 

omnis  unius  aestimemus  as  sis. 

Soles  occidere  et  redire  possunt: 

nobis,  cum  semel  occidit  brevis  lux,  5 

nox  est  perpetua  una  dormienda. 

Da  mi  basia  mille,  deinde  centum, 

dein  mille  altera,  dein  secunda  centum, 

deinde  usque  altera  mille,  deinde  centum. 

Dein,  cum  milia  multa  fecerimus,  10 

conturbabimus  ilia,  ne  sciamus, 

aut  ne  quis  malus  invidere  possit, 

cum  tantum  sciat  esse  basiorum. 

28 

Verani,  omnibus  e  meis  amicis 

antistans  mihi  milibus  trecentis, 

venistine  domum  ad  tuos  Penatis 

fratresque  unanimos  anumque  matrem? 

Venisti.     O  mihi  nuntii  beati!  5 

Visam  te  incolumem  audiamque  Hiberum 

narrantem  loca,  facta,  nationes, 

ut  mos  est  tuus,  applicansque  collum 

iucundum  os  oculosque  saviabor. 

O  quantum  est  hominum  beatiorum,  10 

quid  me  laetius  est  beatiusve? 

29 

Marrucine  Asini,  manu  sinistra 

non  belle  uteris  in  ioco  atque  vino: 

tollis  lintea  neglegentiorum. 

Hoc  salsum  esse  putas?     Fugit  te,  inepte: 

quamvis  sordida  res  et  invenusta  est.  5 

Non  credis  mihi?     Crede  Pollioni 

fratri,  qui  tua  furta  vel  talento 

mutari  velit;  est  enim  leporum 

disertus  puer  ac  facetiarum. 

Quare  aut  hendecasyllabos  trecentos  10 

exspecta,  aut  mihi  linteum  remitte, 

quod  me  non  movet  aestimatione, 

verum  est  mnemosynum  mei  sodalis. 

Nam  sudaria  Saetaba  ex  Hiberis 

miserunt  mihi  muneri  Fabullus  15 

et  Veranius:  haec  amem  necesse  est 

ut  Veraniolum  meum  et  Fabullum. 

30 

Cenabis  bene,  mi  Fabulle,  apud  me 

paucis,  si  tibi  di  favent,  diebus, 

si  tecum  attuleris  bonam  atque  magnam 

cenam,  non  sine  Candida  puella 

et  vino  et  sale  et  omnibus  cachinnis.  5 

Haec  si,  inquam,  attuleris,  venuste  noster, 

cenabis  bene;  nam  tui  Catulli 

plenus  sacculus  est  aranearum. 

Sed  contra  accipies  meros  amores 

seu  quid  suavius  elegantiusve  est:  .  10 

nam  unguentum  dabo,  quod  meae  puellae 

donarunt  Veneres  Cupidinesque, 

quod  tu  cum  olfacies,  deos  rogabis 

totum  ut  te  faciant,  Fabulle,  nasum. 

31 

Suffenus  iste,  Vare,  quern  probe  nosti, 

homo  est  venustus  et  dicax  et  urbanus, 

idemque  longe  plurimos  facit  versus. 

Puto  esse  ego  illi  milia  aut  decern  aut  plura 

perscripta,  nee  sic,  ut  fit,  in  palimpsesto  5 

relata:  chartae  regiae,  novi  libri, 

novi  umbilici,  lora,  rubra  membrana, 

derecta  plumbo  et  pumice  omnia  aequata. 

Haec  cum  legas  tu,  bellus  ille  et  urbanus 

Suffenus  unus  caprimulgus  aut  fossor  10 

rursus  videtur:  tantum  abhorret  ac  mutat. 

Hoc  quid  putemus  esse?     Qui  modo  scurra 

aut  si  quid  hac  re  tritius  videbatur, 

idem  infaceto  est  infacetior  rure, 

simul  poemata  attigit,  neque  idem  umquam         15 

aeque  est  beatus  ac  poema  cum  scribit: 

tarn  gaudet  in  se  tamque  se  ipse  miratur. 

Nimirum  idem  omnes  fallimur,  neque  est  quisquam 

quern  non  in  aliqua  re  videre  Suffenum 

possis.     Suus  cuique  attributus  est  error,  20 

sed  non  videmus  manticae  quod  in  tergo  est. 

32 

Paene  insularum,  Sirmio,  insularumque 

ocelle,  quascumque  in  liquentibus  stagnis 

marique  vasto  fert  uterque  Neptunus; 

quam  te  libenter  quamque  laetus  inviso^ 

vix  mi  ipse  credens  Thyniam  atque  Bithynos  5 

liquisse  campos  et  videre  te  in  tuto. 

O  quid  solutis  est  beatius  curis, 

cum  mens  onus  reponit,  ac  peregrino 

labore  fessi  venimus  Larem  ad  nostrum 

desideratoque  acquiescimus  lecto?  10 

Hoc  est  quod  unum  est  pro  laboribus  tantis. 

Salve,  o  venusta  Sirmio,  atque  ero  gaude; 

gaudete  vosque,  o  Lydiae  lacus  undae; 

ridete,  quidquid  est  domi  cachinnorum. 

33 

Dianae  sumus  in  fide 
puellae  et  pueri  integri; 
Dianam  pueri  integri 
puellaeque   canamus. 

O  Latonia,  maximi  5 

magna  progenies  Iovis, 
quam  mater  prope  Deliam 
deposivit  olivam, 

montium  domina  ut  fores 
silvarumque  virentium  10 

saltuumque  reconditorum 
amniumque  sonantum. 

Tu  Lucina  dolentibus 
Iuno  dicta  puerperis, 

tu  potens  Trivia  et  notho  es  15 

dicta  lumine  Luna. 

Tu  cursu,  dea,  menstruo 
metiens  iter  annuum 
rustica  agricolae  bonis 

tecta  frugibus  exples.  20 

Sis  quocumque  tibi  placet 

sancta  nomine,  Romulique, 

antique  ut  solita  es,  bona 

sospites  ope  gentem. 

34 

Acmen  Septimius  suos  amores 

tenens  in  gremio,  'Mea/  inquit,  'Acme, 

ni  te  perdite  amo  atque  amare  porro 

omnis  sum  adsidue  paratus  annos 

quantum  qui  pote  plurimum  perire,  5 

solus  in  Libya  Indiaque  tosta 

caesio  veniam  obvius  leoni.' 

Hoc  ut  dixit,  Amor,  sinistra  ut  ante, 

dextra  sternuit  approbationem. 

At  Acme  leviter  caput  reflectens  10 

et  dulcis  pueri  ebrios  ocellos 

illo  purpureo  ore  saviata, 

'Sic/  inquit,   mea  vita,  Septimille, 

huic  uni  domino  usque  serviamus, 

ut  multo  mihi  maior  acriorque  15 

ignis  mollibus  ardet  in  medullis/ 

Hoc  ut  dixit,  Amor,  sinistra  ut  ante, 

dextra  sternuit  approbationem. 

Nunc  ab  auspicio  bono  profecti 

mutuis  animis  amant  amantur.  20 

Vnam  Septimius  misellus  Acmen 

mavult  quam  Syrias  Britanniasque: 

uno  in  Septimio  fidelis  Acme 

facit  delicias  libidinesque. 

Quis  ullos  homines  beatiores  25 

vidit,  quis  Venerem  auspicatiorem  ? 

35 

lam  ver  egelidos  refert  tepores, 

iam  caeli  furor  aequinoctialis 

iucundis  Zephyri  silescit  auris. 

Linquantur  Phrygii,  Catulle,  campi 

Nicaeaeque  ager  uber  aestuosae:  5 

ad  claras  Asiae  volemus  urbis. 

Iam  mens  praetrepidans  avet  vagari, 

iam  laeti  studio  pedes  vigescunt. 

O  dulces  comitum  valete  coetus, 

longe  quos  simul  a  domo  profectos  10 

diversae  variae  viae  reportant. 

36 

Disertissime  Romuli  nepotum, 

quot  sunt  quotque  fuere,  Marce  Tulli, 

quotque  post  aliis  erunt  in  annis, 

gratias  tibi  maximas  Catullus 

agit  pessimus  omnium  poeta,  5 

tanto  pessimus  omnium  poeta 

quanto  tu  optimus  omnium  patronus. 

37 

Ille  mi  par  esse  deo  videtur, 
ille,  si  fas  est,  superare  divos, 
qui  sedens  adversus  identidem  te 
spectat  et  audit 

dulce  ridentem,  misero  quod  omnis  5 

eripit  sensus  mihi:  nam  simul  te, 
Lesbia,  aspexi,  nihil  est  super  mi 
vocis  in  ore; 

lingua  sed  torpet,  tenuis  sub  artus 
flamma  demanat,  sonitu  suopte  10 

tintinant  aures,  gemina  teguntur 
lumina  nocte. 

38 

Risi  nescio  quern  modo  e  corona, 

qui,  cum  mirifice  Vatiniana 

meus  crimina  Calvus  explicasset, 

admirans  ait  haec  manusque  tollens, 

'Di  magni,  salaputium  disertum!'  5 

39 

Vesper  adest,  iuvenes,  consurgite:  Vesper  Olympo 

exspectata  diu  vix  tandem  lumina  tollit. 

Surgere  iam  tempus,  iam  pinguis  linquere  mensas ; 

iam  veniet  virgo,  iam  dicetur  hymenaeus. 

Hymen  o  Hymenaee,  Hymen  ades  o  Hymenaee.  5 

Cernitis,  innuptae,  iuvenes?     Consurgite  contra; 

nimirum  Oetaeos  ostendit  Noctifer  ignis. 

Sic  certe  est:  viden  ut  perniciter  exsiluere? 

Non  temere  exsiluere;  canent  quod  vincere  par  est. 

Hymen  o  Hymenaee,  Hymen  ades  o  Hymenaee.  10 

Non  facilis  nobis,  aequales,  palma  parata  est: 

aspicite,  innuptae  secum  ut  meditata  requirunt. 

Non  f rustra  meditantur ;  habent  memorabile  quod  sit. 

Nee  mirum,  penitus  quae  tota  mente  laborant. 

Nos  alio  mentis,  alio  divisimus  auris:  15 

iure  igitur  vincemur;  amat  victoria  curam. 

Quare  nunc  animos  saltern  convertite  vestros: 

dicere  iam  incipient,  iam  respondere  decebit. 

Hymen  o  Hymenaee,  Hymen  ades  o  Hymenaee. 

Hespere,  qui  caelo  fertur  crudelior  ignis?  20 

Qui  natam  possis  complexu  avellere  matris, 

complexu  matris  retinentem  avellere  natam 

et  iuveni  ardenti  castam  donare  puellam. 

Quid  faciunt  hostes  capta  crudelius  urbe? 

Hymen  o  Hymenaee,  Hymen  ades  o  Hymenaee.  25 

Hespere,  qui  caelo  lucet  iucundior  ignis? 

Qui  desponsa  tua  firmes  conubia  flamma, 

quae  pepigere  viri,  pepigerunt  ante  parentes, 

nee  iunxere  prius  quam  se  tuus  extulit  ardor. 

Quid  datur  a  divis  felici  optatius  hora?  30 

Hymen  o  Hymenaee,  Hymen  ades  o  Hymenaee. 

Hesperus  e  nobis,  aequales,  abstulit  unam 
*  *  *  *  *  * 

Namque  tuo  adventu  vigilat  custodia  semper. 

Nocte  latent  fures,  quos  idem  saepe  revertens, 

Hespere,  mutato  comprendis  nomine  Eous.  35 

At  libet  innuptis  ficto  te  carpere  questu. 

Quid  turn,  si  carpunt,  tacita  quern  mente  requirunt? 

Hymen  o  Hymenaee,  Hymen  ades  o  Hymenaee. 

Vt  flos  in  saeptis  secretus  nascitur  hortis, 

ignotus  pecori,  nullo  eonvulsus  aratro,  40 

quern  mulcent  aurae,  firmat  sol,  educat  imber; 

multi  ilium  pueri,  multae  optavere  puellae: 

idem  cum  tenui  carptus  defloruit  ungui, 

nulli  ilium  pueri,  nullae  optavere  puellae: 

sic  virgo,  dum  intacta  manet,  dum  cara  suis  est ;  45 

cum  castum  amisit  polluto  corpore  fiorem, 

nee  pueris  iucunda  manet  nee  cara  puellis. 

Hymen  o  Hymenaee,  Hymen  ades  o  Hymenaee. 

Vt  vidua  in  nudo  vitis  quae  nascitur  arvo 

numquam  se  extollit,  numquam  mitem  educat  uvam,  50 

sed  tenerum  prono  deflectens  pondere  corpus 

iam  iam  contingit  summum  radice  flagellum, 

hanc  nulli  agricolae,  nulli  coluere  iuvenci: 

at  si  forte  eadem  est  ulmo  coniuncta  marito, 

multi  illam  agricolae,  multi  coluere  iuvenci:  55 

sic  virgo,  dum  intacta  manet,  dum  inculta  senescit; 

cum  par  conubium  maturo  tempore  adepta  est, 

cara  viro  magis  et  minus  est  invisa  parenti. 

Et  tu  ne  pugna  cum  tali  coniuge,  virgo. 
Non  aequum  est  pugnare,  pater  cui  tradidit  ipse,  60 

ipse  pater  cum  matre,  quibus  parere  necesse  est. 
Virginitas  non  tota  tua  est,  ex  parte  parentum  est: 

tertia  pars  patri,  pars  est  data  tertia  matri, 

tertia  sola  tua  est.     Noli  pugnare  duobus, 

qui  genero  sua  iura  simul  cum  dote  dederunt.  65 

Hymen  o  Hymenaee,  Hymen  ades  o  Hymenaee. 

40 

Nulli  se  dicit  mulier  mea  nubere  malle 

quam  mihi,  non  si  se  Iuppiter  ipse  petat. 
Dicit:  sed  mulier  cupido  quod  dicit  amanti 

in  vento  et  rapida  scribere  oportet  aqua. 

41 

Si  qua  recordanti  benefacta  priora  voluptas 

est  homing  cum  se  cogitat  esse  pium, 
nee  sanctam  violasse  fidem,  nee  foedere  in  ullo 

divum  ad  fallendos  numine  abusum  homines, 
multa  parata  manent  in  longa  aetate,  Catulle,  5 

ex  hoc  ingrato  gaudia  amore  tibi. 
Nam   quaecumque   homines   bene   cuiquam   aut   dicere 
possunt 

aut  facere,  haec  a  te  dictaque  factaque  sunt. 
Omnia  quae  ingratae  perierunt  credita  menti. 

Quare  iam  te  cur  amplius  excrucies?  10 

Quin  tu  animo  offirmas  atque  istinc  teque  reducis 

et  dis  invitis  desinis  esse  miser? 
Difficile  est  longum  subito  deponere  amorem. 

Difficile  est,  verum  hoc  qua  libet  efficias. 
Vna  salus  haec  est,  hoc  est  tibi  pervincendum ;  15 

hoc  facias,  sive  id  non  pote  sive  pote. 
O  di,  si  vestrum  est  misereri,  aut  si  quibus  umquam 

extremam  iam  ipsa  in  morte  tulistis  opem, 
me  miserum  aspicite  et,  si  vitam  puriter  egi, 

eripite  hanc  pestem  perniciemque  mihi.  20 

Hei  mihi  surrepens  imos  ut  torpor  in  artus 

expulit  ex  omni  pectore  laetitias. 
Non  iam  illud  quaero,  contra  ut  me  diligat  ilia, 

aut,  quod  non  potis  est,  esse  pudica  velit: 
ipse  valere  opto  et  taetrum  hunc  deponere  morbum.  25 

O  di,  reddite  mi  hoc  pro  pietate  mea. 

42 

Quinti,  si  tibi  vis  oculos  debere  Catullum 

aut  aliud  si  quid  carius  est  oculis, 
eripere  ei  noli,  multo  quod  carius  illi 

est  oculis  seu  quid  carius  est  oculis. 

43 

Chommoda  dicebat,  si  quando  commoda  vellet 

dicere,  et  insidias  Arrius  hinsidias, 
et  turn  mirifice  sperabat  se  esse  locutum, 

cum  quantum  poterat  dixerat  hinsidias. 
Credo,  sic  mater,  sic  liber  avunculus  eius,  5 

sic  maternus  avus  dixerat  atque  avia. 
Hoc  misso  in  Syriam  requierant  omnibus  aures: 

audibant  eadem  haec  leniter  et  leviter, 
nee  sibi  postilla  metuebant  talia  verba, 

cum  subito  adfertur  nuntius  horribilis  10 

Ionios  fluctus,  postquam  illuc  Arrius  isset, 

iam  non  Ionios  esse,  sed  Hionios. 

44 

Odi  et  amo.    Quare  id  faciam  fortasse  requiris. 
Nescio,  sed  fieri  sentio  et  excrucior. 

45 

Quintia  formosa  est  multis,  mihi  Candida,  longa, 
recta  est.     Haec  ego  sic  singula  confiteor, 

totum  illud  'formosa'  nego:  nam  nulla  venustas, 
nulla  in  tarn  magno  est  corpore  mica  salis. 

Lesbia  formosa  est,  quae  cum  pulcherrima  tota  est,  5 

turn  omnibus  una  omnis  surripuit  Veneres. 

46 

Nulla  potest  mulier  tantum  se  dicere  amatam 
vere,  quantum  a  me  Lesbia  amata  mea  es. 

Nulla  fides  ullo  fuit  umquam  in  f oedere  tanta, 
quanta  in  amore  tuo  ex  parte  reperta  mea  est. 

47 

Nil  nimium  studeo,  Caesar,  tibi  velle  placere, 
nee  scire  utrum  sis  albus  an  ater  homo. 

48 

Multas  per  gentis  et  multa  per  aequora  vectus 

advenio  has  miseras,  frater,  ad  inferias, 
ut  te  postremo  donarem  munere  mortis 

et  mutam  nequiquam  adloquerer  cinerem, 
quandoquidem  fortuna  mihi  tete  abstulit  ipsum,  5 

heu  miser  indigne  frater  adempte  mihi. 
Nunc  tamen  interea  haec,  prisco  quae  more  parentum 

tradita  sunt  tristi  munere  ad  inferias, 
accipe  fraterno  multum  manantia  fletu, 

atque  in  perpetuum,  frater,  ave  atque  vale.  10 

49 

Iucundum,  mea  vita,  mihi  proponis  amorem 
hunc  nostrum  inter  nos  perpetuumque  fore. 

Di  magni,  facite  ut  vere  promittere  possit, 
atque  id  sincere  dicat  et  ex  animo, 

ut  liceat  nobis  tota  perducere  vita  5 

aeternum  hoc  sanctae  foedus  amicitiae. 

50 

Copa  Surisca  caput  Graeca  redimita  mitella, 

crispum  sub  crotalo  docta  movere  latus, 
ebria   famosa  saltat  lasciva  taberna 

ad  cubitum  raucos  excutiens   calamos. 
'Quid  iuvat  aestivo  defessum  pulvere  abesse,  5 

quam  potius  bibulo  decubuisse  toro? 
Sunt  topia  et  kelebes,  cyathi,  rosa,  tibia,  chordae, 

et  triclia  umbrosis  frigida  harundinibus. 
En  et,  Maenalio  quae  garrit  dulce  sub  antro, 

rustica  pastoris  fistula  more  sonat.  10 

Est  et  vappa  cado  nuper  defusa  picato 

et  strepitans  rauco  murmure  rivus  aquae. 
Sunt  etiam  croceo  violae  de  flore  corollae, 

sertaque  purpurea  lutea  mixta  rosa, 
et  quae  virgineo  libata  Achelois  ab  amne  15 

lilia  vimineis  attulit  in  calathis; 
sunt  et  caseoli  quos  iuncea  fiscina  siccat; 

sunt  autumnali  cerea  pruna  die; 
castaneaeque  nuces  et  suave  rubentia  mala, 

est  hie  munda  Ceres,  est  Amor,  est  Bromius;  20 


26  A  SELECTION  OF  LATIN  VERSE 

sunt  et  mora  cruenta  et  lentis  uva  racemis, 

et  pendet  iunco  caeruleus  cucumis; 
est  tuguri  custos  armatus  falce  saligna, 

sed  non  et  vasto  est  inguine  terribilis. 
Hue  Calybita  veni,  lassus  iam  sudat  asellus;  25 

parce  illi,  Vestae  delicium  est  asinus. 
Nunc  cantu  crebro  rumpunt  arbusta  cicadae, 

nunc  vepris  in  gelida  sede  lacerta  latet. 
Si  sapis,  aestivo  recubans  te  prolue  vitro, 

seu  vis  crystal!!  ferre  novos  calices.  30 

Heia  age  pampinea  fessus  requiesce  sub  umbra 

et  gravidum  roseo  necte  caput  strophio, 
formosum  tenerae  decerpens  ora  puellae. 

A  pereat  cui  sunt  prisca  supercilia ! 
Quid  cineri  ingrato  servas  bene  olentia  serta?  35 

Anne  coronato  vis  lapide  ista  tegi? 
Pone  merum  et  talos.     Pereat  qui  crastina  curat; 

mors  aurem  vellens,  "Vivite,"  ait,  "venio." 

51 

Hunc  ego,  o  iuvenes,  locum  villulamque  palustrem, 

tectam  vimine  iunceo  caricisque  maniplis, 

quercus  arida  rustica  fomitata  securi, 

nutrior,  magis  ut  magis  sit  beata  quotannis. 

Huius  nam  domini  colunt  me  deumque  salutant  5 

pauperis  tuguri  pater  iiliusque  adulescens, 

alter  adsidua  colens  diligentia  ut  herbae, 

aspera  ut  rubus  a  meo  sit  remota  sacello, 

alter  parva  manu  ferens  semper  munera  larga. 

Florido  mihi  ponitur  picta  vere  corolla,  10 

primitus  tenera  virens  spica  mollis  arista, 

luteae  violae  mihi  lacteumque  papaver, 

pallentesque  cucurbitae  et  suave  olentia  mala, 

uva  pampinea  rubens  educata  sub  umbra. 

Sanguine  hanc  etiam  mihi — sed  tacebitis — aram  15 

barbatus  linit  hirculus  cornipesque  capella. 

Pro  quis  munera  honoribus  sic  necesse  Priapo  est 

praestare  et  domini  hortulum  vineamque  tueri. 

Quare  hinc,  o  pueri,  malas  abstinete  rapinas. 

Vicinus  prope  dives  est  neglegensque  Priapus.  20 

Inde  sumite,  semita  haec  deinde  vos  feret  ipsa. 

52 

Quocumque  ire  ferunt  variae  nos  tempora  vitae, 

tangere  quas  terras  quosque  videre  homines, 
dispeream,  si  te  fuerit  mihi  carior  alter. 

Alter  enim  quis  te  dulcior  esse  potest, 
cui  iuveni  ante  alios  divi  divumque  s  or  ores  5 

cuncta,  neque  indigno,  Musa,  dedere  bona, 
cuncta,  quibus  gaudet  Phoebi  chorus  ipseque  Phoebus? 

Doctior  o  quis  te,  Musa,  fuisse  potest? 
O  quis  te  in  terris  loquitur  iucundior  uno? 

Clio  nam  certe  Candida  non  loquitur.  10 

Quare  illud  satis  est,  si  te  permittis  amari; 

nam  contra  ut  sit  amor  mutuus,  unde  mihi? 

53 

Sabinus  ille,  quern  videtis,  hospites, 

ait  fuisse  mulio  celerrimus, 

neque  ullius  volantis  impetum  cisi 

nequisse  praeterire,  sive  Mantuam 

opus  foret  volare  sive  Brixiam.  5 

Et  hoc  negat  Tryphonis  aemuli  domum 

negare  nobilem  insulamve  Caeruli, 

ubi  iste  post  Sabinus  ante  Quintio 

bidente  dicit  attodisse  forcipe 

comata  colla,  ne  Cytorio  iugo  10 

premente  dura  vulnus  ederet  iuba. 

Cremona  frigida  et  lutosa  Gallia, 

tibi  haec  fuisse  et  esse  cognitissima 

ait  Sabinus:  ultima  ex  origine 

tua  stetisse  dieit  in  voragine,  15 

tua  in  palude  deposisse  sarcinas, 

et  inde  tot  per  orbitosa  milia 

iugum  tulisse,  laeva  sive  dextera 

strigare  mula  sive  utrumque  coeperat 

*  *  *  #  *  *  20 

neque  ulla  vota  semitalibus  deis 
sibi  esse  facta,  praeter  hoc  novissimum, 
paterna  lora  proximumque  pectinem. 
Sed  haec  prius  fuere:  nunc  eburnea 
sedetque  sede  seque  dedicat  tibi,  25 

gemelle  Castor  et  gemelle  Castoris. 

54 

Si  mihi  susceptum  fuerit  decurrere  munus, 

o  Paphon,  o  sedes  quae  colis  Idalias, 
Troius  Aeneas  Romana  per  oppida  digno 

iam  tandem  ut  tecum  carmine  vectus  eat: 
non  ego  ture  modo  aut  picta  tua  templa  tabella  5 

ornabo  et  puris  serta  feram  manibus; 
corniger  hos  aries  humilis,  sed  maxima,  taurus, 

victima  sacratos  sparget  honore  focos, 
marmoreusque  tibi  caput,  ignicolorius  alas, 

in  morem  picta  stabit  Amor  pharetra.  10 

Adsis,  o  Cytherea:  tuus  te  Caesar  Olympo 

et  Surrentini  litoris  ara  vocat. 

55 

MELIBOEVS  TITYRVS 

M.     Tityre,  tu  patulae  recubans  sub  tegmine  fagi 
silvestrem  tenui  musam  meditaris  avena: 
nos  patriae  finis  et  dulcia  linquimus  arva. 
Nos  patriam  f ugimus :  tu,  Tityre,  lentus  in  umbra 
formosam  resonare  doces  Amaryllida  silvas.  5 

T.     O  Meliboee,  deus  nobis  haec  otia  fecit; 

namque  erit  ille  mihi  semper  deus,  illius  aram 

saepe  tener  nostris  ab  ovilibus  imbuet  agnus. 

Ille  meas  errare  boves,  ut  cernis,  et  ipsum 

ludere  quae  vellem  calamo  permisit  agresti.  10 

M .     Non  equidem  invideo,  miror  magis :  undique  totis 
usque  adeo  turbatur  agris.     En  ipse  capellas 
protinus  aeger  ago:  hanc  etiam  vix,  Tityre,  duco. 
Hie  inter  dens  as  corylos  modo  namque  gemellos, 
spem  gregis,  a,  silice  in  nuda  conixa  reliquit.  15 

Saepe  malum  hoc  nobis,  si  mens  non  laeva  fuisset, 
de  caelo  tactas  memini  praedicere  quercus. 
Sed  tamen  iste  deus  qui  sit,  da,  Tityre,  nobis. 

T.     Vrbem  quam  dicunt  Romam,  Meliboee,  putavi 

stultus  ego  huic  nostrae  similem,  quo  saepe  solemus   20 
pastores  ovium  teneros  depellere  fetus. 
Sic  canibus  catulos  similis,  sic  matribus  haedos 
noram,  sic  par  vis  componere  magna  solebam. 
Verum  haec  tantum  alias  inter  caput  extulit  urbis, 
quantum  lenta  solent  inter  viburna  cupressi.  25 

56 

Sicelides  Musae,  paulo  maiora  canamus ! 

Non  omnis  arbusta  iuvant  humilesque  myricae; 

si  canimus  silvas,  silvae  sint  consule  dignae. 

Vltima  Cumaei  venit  iam  carminis  aetas; 
magnus  ab  integro  saeclorum  nascitur  ordo.  5 

lam  redit  et  virgo,  redeunt  Saturnia  regna; 
iam  nova  progenies  caelo  demittitur  alto. 
Tu  modo  nascenti  puero,  quo  ferrea  primum 
desinet  ac  toto  surget  gens  aurea  mundo, 
casta  fave  Lucina:  tuus  iam  regnat  Apollo.  10 

Teque  adeo  decus  hoc  aevi,  te  consule,  inibit, 
Pollio,  et  incipient  magni  procedere  menses ; 
te  duce,  si  qua  manent  sceleris  vestigia  nostri, 
inrita  perpetua  solvent  formidine  terras. 
Ille  deum  vitam  accipiet  divisque  videbit  15 

permixtos  heroas,  et  ipse  videbitur  illis, 
pacatumque  reget  patriis  virtutibus  orbem. 
At  tibi  prima,  puer,  nullo  munuscula  cultu 
errantis  hederas  passim  cum  baccare  tellus 
mixtaque  ridenti  colocasia  fundet  acantho.  20 

Ipsae  lacte  domum  referent  distenta  capellae 
ubera,  nee  magnos  metuent  armenta  leones; 
ipsa  tibi  blandos  f undent  cunabula  flores. 
Occidet  et  serpens,  et  fallax  herba  veneni 
occidet;  Assyrium  vulgo  nascetur  amomum.  25 

At  simul  heroum  laudes  et  facta  parentis 
iam  legere  et  quae  sit  poteris  cognoscere  virtus, 
molli  paulatim  flavescet  campus  arista, 
incultisque  rubens  pendebit  sentibus  uva, 
et  durae  quercus  sudabunt  roscida  mella.  30 

Pauca  tamen  suberunt  priscae  vestigia  fraudis, 
quae  temptare  Thetim  ratibus,  quae  cingere  muris 
oppida,  quae  iubeant  telluri  infindere  sulcos. 
Alter  erit  turn  Tiphys,  et  altera  quae  vehat  Argo 

delectos  heroas ;  erunt  etiam  altera  bella,  35 

atque  iterum  ad  Troiam  magnus  mittetur  Achilles. 

Hinc,  ubi  iam  firmata  virum  te  fecerit  aetas, 

cedet  et  ipse  mari  vector,  nee  nautica  pinus 

mutabit  mercis:  omnis  feret  omnia  tellus. 

Non  rastros  patietur  humus,  non  vinea  falcem;  40 

robustus  quoque  iam  tauris  iuga  solvet  arator; 

nee  varios  discet  mentiri  lana  colores, 

ipse  sed  in  pratis  aries  iam  suave  rubenti 

murice,  iam  croceo  mutabit  vellera  luto; 

sponte  sua  sandyx  pascentis  vestiet  agnos.  45 

'Talia  saecla/  suis  dixerunt,  'currite/  fusis 

Concordes  stabili  fatorum  numine  Parcae. 

Adgredere  o  magnos  (aderit  iam  tempus)  honores, 

cara  deum  suboles,  magnum  Iovis  incrementum. 

Aspice  convexo  nutantem  pondere  mundum,  50 

terrasque  tractusque  maris  caelumque  profundum: 

aspice,  venturo  laetentur  ut  omnia  saeclo ! 

O  mihi  turn  longae  maneat  pars  ultima  vitae, 

spiritus  et  quantum  sat  erit  tua  dicere  facta: 

non  me  carminibus  vincet  nee  Thracius  Orpheus,       55 

nee  Linus,  huic  mater  quamvis  atque  huic  pater 

adsit, 
Orphei  Calliopea,  Lino  formosus  Apollo. 
Pan  etiam,  Arcadia  mecum  si  iudice  certet, 
Pan  etiam  Arcadia  dicat  se  iudice  victum. 
Incipe,  parve  puer,  risu  cognoscere  matrem:  60 

matri  longa  decern  tulerunt  fastidia  menses. 
Incipe,  parve  puer:  cui  non  risere  parentes, 
nee  deus  hunc  mensa,  dea  nee  dignata  cubili  est. 

SI 

MENALCAS  MOPSVS 

Me.     Cur  non,  Mopse,  boni  quoniam  convenimus  ambo, 
tu  calamos  inflare  levis,  ego  dicere  versus, 
hie  corylis  mixtas  inter  consedimus  ulmos? 

Mo.     Tu  maior;  tibi  me  est  aequum  parere,  Menalca, 

sive  sub  incertas  Zephyris  motantibus  umbras,  5 

sive  antro  potius  succedimus.     Aspice,  ut  antrum 
silvestris  raris  sparsit  labrusca  racemis. 

Me.     Montibus  in  nostris  solus  tibi  certat  Amyntas. 

Mo.    Quid,  si  idem  certet  Phoebum  superare  canendo? 

Me.    Incipe,  Mopse,  prior,  si  quos  aut  Phyllidis  ignis        10 
aut  Alconis  habes  laudes  aut  iurgia  Codri. 
Incipe;  pascentis  servabit  Tityrus  haedos. 

Mo.     Immo  haec,  in  viridi  nuper  quae  cortice  fagi 
carmina  descripsi  et  modulans  alterna  notavi, 
experiar.     Tu  deinde  iubeto  ut  certet  Amyntas.         15 

Me.  Lenta  salix  quantum  pallenti  cedit  olivae, 
puniceis  humiiis  quantum  saliunca  rosetis, 
iudicio  nostro  tantum  tibi  cedit  Amyntas. 
Sed  tu  desine  plura,  puer ;  successimus  antro. 

Mo.    Exstinctum  Nymphae  crudeli  funere  Daphnim  20 

flebant  (vos  coryli  testes  et  flumina  Nymphis), 
cum  complexa  sui  corpus  miserabile  nati, 
atque  deos  atque  astra  vocat  crudelia  mater. 
Non  ulli  pastos  illis  egere  diebus 
frigida,  Daphni,  boves  ad  flumina;  nulla  neque 

amnem  25 

libavit  quadripes,  nee  graminis  attigit  herbam. 
Daphni,  tuum  Poenos  etiam  gemuisse  leones 
interitum  montesque  feri  silvaeque  loquuntur. 
Daphnis  et  Armenias  curru  subiungere  tigris 

instituit,  Daphnis  thiasos  inducere  Bacchi  30 

et  foliis  lentas  intexere  mollibus  hastas. 

Vitis  ut  arboribus  decori  est,  ut  vitibus  uvae, 

ut  gregibus  tauri,  segetes  ut  pinguibus  arvis, 

tu  decus  omne  tuis.     Postquam  te  fata  tulerunt, 

ipsa  Pales  agros  atque  ipse  reliquit  Apollo.  35 

Grandia  saepe  quibus  mandavinms  hordea  sulcis, 

infelix  lolium  et  steriles  nascuntur  avenae; 

pro  molli  viola,  pro  purpureo  narcisso 

carduus  et  spinis  surgit  paliurus  acutis. 

Spargite  humum  foliis,  inducite  fontibus  umbras,     40 

pastores  (mandat  fieri  sibi  talia  Daphnis), 

et  tumulum  facite,  et  tumulo  superaddite  carmen: 

'Daphnis  ego  in  silvis,  hinc  usque  ad  sidera  notus, 

formosi  pecoris  custos,  formosior  ipse.' 

58 

DAMON  ALPHESIBOEVS 

D.  Nascere,  praeque  diem  veniens  age,  Lucifer,  almum, 
coniugis  indigno  Nysae  deceptus  amore 
dum  queror  et  divos,  quamquam  nil  testibus  illis 
profeci,  extrema  moriens  tamen  adloquor  hora. 

Incipe  Maenalios  mecum,  mea  tibia,  versus.  5 

Maenalus  argutumque  nemus  pinosque  loquentis 

semper  habet;  semper  pastorum  ille  audit  amores 

Panaque,  qui  primus  calamos  non  passus  inertis. 

Incipe  Maenalios  mecum,  mea  tibia,  versus. 

Mopso  Nysa  datur:  quid  non  speremus  amantes?     10 
Iungentur  iam  grypes  equis,  aevoque  sequenti 
cum  canibus  timidi  venient  ad  pocula  dammae. 
Incipe  Maenalios  mecum,  mea  tibia,  versus. 

Mopse,  novas  incide  faces:  tibi  ducitur  uxor. 
Sparge,  marite,  nuces:  tibi  deserit  Hesperus  Oetam.    15 
Incipe  Maenalios  mecum,  mea  tibia,  versus. 

O  digno  coniuncta  viro,  dum  despicis  omnis, 
dumque  tibi  est  odio  mea  fistula,  dumque  capellae 
hirsutumque  supercilium  promissaque  barba, 
nee  curare  deum  credis  mortalia  quemquam —  20 

Incipe  Maenalios  mecum,  mea  tibia,  versus. 

Saepibus  in  nostris  parvam  te  roscida  mala 
(dux  ego  vester  eram)  vidi  cum  matre  legentem. 
Alter  ab  undecimo  turn  me  iam  acceperat  annus ; 
iam  fragilis  poteram  a  terra  contingere  ramos:  25 

ut  vidi,  ut  perii,  ut  me  malus  abstulit  error! 
Incipe  Maenalios  mecum,  mea  tibia,  versus. 

Nunc  scio  quid  sit  Amor:  duris  in  cotibus  ilium 
aut  Tmaros  aut  Rhodope  aut  extremi  Garamantes 
nee  generis  nostri  puerum  nee  sanguinis  edunt.  30 

Incipe  Maenalios  mecum,  mea  tibia,  versus. 

Saevus  Amor  docuit  natorum  sanguine  mat  rem 
commaculare  manus;  crudelis  tu  quoque,  mater: 
crudelis  mater  magis,  an  puer  improbus  ille? 
Improbus  ille  puer;  crudelis  tu  quoque,  mater.  35 

Incipe  Maenalios  mecum,  mea  tibia,  versus. 

Nunc  et  ovis  ultro  fugiat  lupus,  aurea  durae 
mala  ferant  quercus,  narcisso  floreat  alnus, 
pinguia  corticibus  sudent  electra  myricae, 
certent  et  eyenis  ululae,  sit  Tityrus  Orpheus,  40 

Orpheus  in  silvis,  inter  delphinas  Arion. 
Incipe  Maenalios  mecum,  mea  tibia,  versus. 

Omnia  vel  medium  fiat  mare.     Vivite,  silvae: 
praeceps  aerii  specula  de  montis  in  undas 
deferar;  extremum  hoc  munus  morientis  habeto.  45 

Desine  Maenalios,  iam  desine,  tibia,  versus. 

Haec  Damon:  vos,  quae  responderit  Alphesiboeus, 
dicite,  Pierides ;  non  omnia  possumus  omnes. 

Effer  aquam,  et  molli  cinge  haec  alt  aria  vitta, 
verbenasque  adole  pinguis  et  mascula  tura,  50 

coniugis  ut  magicis  sanos  avertere  sacris 
experiar  sensus ;  nihil  hie  nisi  carmina  desunt. 
Ducite    ab    urbe    domum,    mea    carmina,    ducite 
Daphnim. 

Carmina  vel  caelo  possunt  deducere  Lunam; 
carminibus  Circe  socios  mutavit  Vlixi;  55 

frigidus  in  pratis  cantando  rumpitur  anguis. 

Ducite    ab    urbe    domum,    mea    carmina,    ducite 
Daphnim. 

Terna  tibi  haec  primum  triplici  diversa  colore 
licia  circumdo,  terque  haec  altaria  circum 
effigiem  duco;  numero  deus  impare  gaudet.  60 

Ducite    ab    urbe    domum,    mea    carmina,    ducite 
Daphnim. 

Necte  tribus  nodis  ternos,  Amarylli,  colores ; 
necte,  Amarylli,  modo   et,   'Veneris/    die,   Vincula 

necto/ 
Ducite    ab    urbe    domum,    mea    carmina,    ducite 

Daphnim. 

Limus  ut  hie  durescit,  et  haec  ut  cera  liquescit  65 

uno  eodemque  igni,  sic  nostro  Daphnis  amore. 

Sparge  molam  et  fragilis  incende  bitumine  lauros. 
Daphnis    me   malus    urit,    ego   hanc   in    Daphnide 

laurum. 
Ducite    ab    urbe    domum,    mea    carmina,    ducite 

Daphnim. 

Talis  amor  Daphnim,  qualis  cum  fessa  iuvencum  70 

per  nemora  atque  altos  quaerendo  bucula  lucos 
propter  aquae  rivum  viridi  procumbit  in  ulva 
perdita,  nee  serae  meminit  decedere  nocti; 
talis  amor  teneat,  nee  sit  mihi  cura  mederi. 

Ducite    ab    urbe    domum,    mea    carmina,    ducite 

Daphnim.  75 

Has  olim  exuvias  mihi  perfidus  ille  reliquit, 
pignora  cara  sui :  quae  nunc  ego  limine  in  ipso, 
terra,  tibi  mando;  debent  haec  pignora  Daphnim. 
Ducite    ab    urbe    domum,    mea    carmina,    ducite 
Daphnim. 

Has  herbas  atque  haec  Ponto  mihi  lecta  venena  80 

ipse  dedit  Moeris  (nascuntur  plurima  Ponto)  ; 
his  ego  saepe  lupum  fieri  et  se  condere  siivis 
Moerim,  saepe  animas  imis  excire  sepulcris, 
atque  satas  alio  vidi  traducere  messis. 

Ducite    ab    urbe    domum,    mea    carmina,    ducite 

Daphnim.  85 

Fer  cineres,  Amarylli,  foras  rivoque  fluenti 
transque    caput    iace,    nee    respexeris.      His    ego 

Daphnim 
adgrediar;  nihil  ille  deos,  nil  carmina  curat. 

Ducite    ab    urbe    domum,    mea    carmina,    ducite 
Daphnim. 

Aspice:  corripuit  tremulis  altaria  flammis  90 

sponte  sua,  dum   ferre   moror,   cinis   ipse.      Bonum 

sit! 
Nescio  quid  certe  est,  et  Hylax  in  limine  latrat. 
Credimus  ?     An  qui  amant,  ipsi  sibi  somnia  fingunt  ? 
Parcite,    ab    urbe    venit,    iam    parcite,    carmina, 

Daphnis. 

59 

Sed  neque  Medorum  silvae,  ditissima  terra, 

nee  pulcher  Ganges  atque  auro  turbidus  Hermus 

laudibus  Italiae  certent,  non  Bactra  neque  Indi 

totaque  turiferis  Panchaia  pinguis  harenis. 

Haec  loca  non  tauri  spirantes  naribus  ignem  5 

inverter e  satis  immanis  dentibus  hydri, 

nee  galeis  densisque  virum  seges  horruit  hastis; 

sed  gravidae  fruges  et  Bacchi  Massicus  umor 

implevere;  tenent  oleae  armentaque  laeta. 

Hinc  bellator  equus  campo  sese  arduus  infert,  10 

hinc  albi,  Clitumne,  greges  et  maxima  taurus 

victima,  saepe  tuo  perfusi  flumine  sacro, 

Romanos  ad  templa  deum  duxere  triumphos. 

Hie  ver  adsiduum  atque  alienis  mensibus  aestas : 

bis  gravidae  pecudes,  bis  pomis  utilis  arbos.  15 

At  rabidae  tigres  absunt  et  saeva  leonum 

semina,  nee  miseros  fallunt  aconita  legentis, 

nee  rapit  immensos  orbis  per  humum  neque  tanto 

squameus  in  spiram  tractu  se  colligit  anguis. 

Adde  tot  egregias  urbis  operumque  labor  em,  20 

tot  congesta  manu  praeruptis  oppida  saxis 

fluminaque  antiquos  subterlabentia  muros. 

An  mare  quod  supra  memorem,  quodque  adluit  infra  ? 

Anne  lacus  tantos?     Te,  Lari  maxime,  teque, 
fluctibus  et  fremitu  adsurgens  Benace  marino?  25 

An  memorem  portus  Lucrinoque  addita  claustra 
atque  indignatum  magnis  stridoribus  aequor, 
Iulia  qua  ponto  longe  sonat  unda  refuso 
Tyrrhenusque  fretis  immittitur  aestus  Avernis? 
Haec  eadem  argenti  rivos  aerisque  metalla  30 

ostendit  venis  atque  auro  plurima  fluxit. 
Haec  genus  acre  virum,  Marsos  pubemque  Sabellam 
adsuetumque  malo  Ligurem  Volscosque  verutos 
extulit,  haec  Decios  Marios  magnosque  Camillos, 
Scipiadas  duros  bello  et  te,  maxime  Caesar,  35 

qui  nunc  extremis  Asiae  iam  victor  in  oris 
imbellem  avertis  Romanis  arcibus  Indum. 
Salve,  magna  parens  frugum,  Saturnia  tellus, 
magna  virum :  tibi  res  antiquae  laudis  et  artis 
ingredior  sanctos  ausus  recludere  fontis,  40 

Ascraeumque  cano  Romana  per  oppida  carmen. 

60 

O  fortunatos  nimium,  sua  si  bona  norint, 

agricolas !     Quibus  ipsa  procul  discordibus  armis 

fundit  humo  f acilem  victum  iustissima  tellus ; 

si  non  ingentem  foribus  domus  alta  superbis 

mane  salutantum  totis  vomit  aedibus  undam,  5 

nee  varios  inhiant  pulchra  testudine  postis 

inlusasque  auro  vestis  Ephyreiaque  aera, 

alba  neque  Assyrio  fucatur  lana  veneno, 

nee  casia  liquidi  corrumpitur  usus  olivi; 

at  secura  quies  et  nescia  fallere  vita,  10 

dives  opum  variarum,  at  latis  otia  fundis 

(speluncae  vivique  lacus  et  frigida  Tempe 

mugitusque  bourn  mollesque  sub  arbore  somni) 

non  absunt;  illic  saltus  ac  lustra  ferarum, 

et  patiens  operum  exiguoque  adsueta  iuventus,  15 

sacra  deum  sanctique  patres;  extrema  per  illos 

Iustitia  excedens  terris  vestigia  fecit. 

Me  vero  primum  dulces  ante  omnia  Musae, 
quarum  sacra  fero  ingenti  percussus  amore, 
accipiant  caelique  vias  et  sidera  monstrent,  20 

defectus  solis  varios  lunaeque  labores; 
unde  tremor  terris,  qua  vi  maria  alta  tumescant 
obicibus  ruptis  rursusque  in  se  ipsa  residant, 
quid  tantum  Oceano  properent  se  tingere  soles 
hiberni,  vel  quae  tardis  mora  noctibus  obstet.  25 

Sin  has  ne  possim  naturae  accedere  partis 
frigidus  obstiterit  circum  praecordia  sanguis, 
rura  mihi  et  rigui  placeant  in  vallibus  amnes, 
flumina  amem  silvasque  inglorius.     O  ubi  campi 
Spercheusque  et  virginibus  bacchata  Lacaenis  30 

Taygeta !     O  qui  me  gelidis  convallibus  Haemi 
sistat,  et  ingenti  ramorum  protegat  umbra ! 
Felix,  qui  potuit  rerum  cognoscere  causas, 
atque  metus  omnis  et  inexorabile  fatum 
subiecit  pedibus  strepitumque  Acherontis  avari.  35 

Fortunatus  et  ille  deos  qui  novit  agrestis 
Panaque  Silvanumque  senem  Nymphasque  sorores. 
Ilium  non  populi  fasces,  non  purpura  regum 
flexit  et  infidos  agitans  discordia  fratres, 
aut  coniurato  descendens  Dacus  ab  Histro,  40 

non  res  Romanae  perituraque  regna;  neque  ille 
aut  doluit  miserans  inopem  aut  invidit  habenti. 
Quos  rami  fructus,  quos  ipsa  volentia  rura 
sponte  tulere  sua,  carpsit,  nee  ferrea  iura 

insanumque  forum  aut  populi  tabularia  vidit.  45 

Sollicitant  alii  remis  fret  a  caeca,  ruuntque 

in  ferrum,  penetrant  aulas  et  limina  regum; 

hie  petit  excidiis  urbem  miserosque  Penatis, 

ut  gemma  bibat  et  Sarrano  dormiat  ostro; 

condit  opes  alius  def ossoque  incubat  auro ;  50 

hie  stupet  attonitus  rostris,  hunc  plausus  hiantem 

per  cuneos  geminatus  enim  plebisque  patrumque 

corripuit;  gaudent  perfusi  sanguine  fratrum, 

exsilioque  domos  et  dulcia  limina  mutant 

atque  alio  patriam  quaerunt  sub  sole  iacentem.  55 

Agricola  incurvo  terram  dimovit  aratro: 

hinc  anni  labor,  hinc  patriam  parvosque  nepotes 

sustinet,  hine  armenta  bourn  meritosque  iuvencos. 

61 

Maecenas  atavis  edite  regibus, 
o  et  praesidium  et  dulce  decus  meum, 
sunt  quos  curriculo  pulverem  Olympicum 
collegisse  iuvat,  metaque  fervidis 
evitata  rotis,  palmaque  nobilis 
terrarum  dominos  evehit  ad  deos; 
hunc,  si  mobilium  turba  Quiritium 
certat  tergeminis  tollere  honoribus ; 
ilium,   si  proprio   condidit  horreo 
quidquid  de  Libycis  verritur  areis. 
Gaudentem  patrios  findere  sarculo 
agros  Attalicis  condicionibus 
numquam  demoveas,  ut  trabe  Cypria 
Myrtoum  pavidus  nauta  secet  mare. 


10 

Luctantem  Icariis  fluctibus  Africum  15 

mercator  metuens  otium  et  oppidi 

laudat  rura  sui:  mox  reficit  ratis 

quassas,  indocilis  pauperiem  pati. 

Est  qui  nee  veteris  pocula  Massici 

nee  partem  solido  demere  de  die  20 

spernit,  nunc  viridi  membra  sub  arbuto 

stratus,  nunc  ad  aquae  lene  caput  sacrae. 

Multos  castra  iuvant  et  lituo  tubae 

permixtus  sonitus  bellaque  matribus 

detestata.     Manet  sub  love  frigido  25 

venator  tenerae  coniugis  immemor, 

seu  visa  est  catulis  cerva  fidelibus, 

seu  rupit  teretis  Marsus  aper  plagas. 

Me  doctarum  hederae  praemia  frontium 

dis  miscent  superis;  me  gelidum  nemus  30 

Nympharumque  leves  cum  Satyris  chori 

secernunt  populo,  si  neque  tibias 

Euterpe  cohibet  nee  Polyhymnia 

Lesboum  refugit  tendere  barbiton. 

Quod  si  me  lyricis  vatibus  inseres,  35 

sublimi  feriam  sidera  vertice. 

62 

Sic  te  diva  potens  Cypri, 

sic  fratres  Helenae,  lucida  sidera, 
ventorumque  regat  pater, 

obstrictis  aliis  praeter  Iapyga, 
navis,  quae  tibi  creditum  5 

debes  Vergilium,  finibus  Atticis 
reddas  incolumem  precor, 

et  serves  animae  dimidium  meae. 

Illi  robur  et  aes  triplex 

circa  pectus  erat,  qui  fragilem  truci  10 

commisit  pelago  ratem 

primus,  nee  timuit  praecipitem  Africum 
decertantem  Aquilonibus 

nee  tristis  Hyadas  nee  rabiem  Noti, 
quo  non  arbiter  Hadriae  15 

maior,  tollere  seu  ponere  vult  freta. 
Quern  mortis  timuit  gradum, 

qui  siccis  oculis  monstra  natantia, 
qui  vidit  mare  turbidum  et 

infamis  scopulos,  Acroceraunia  ?  20 

Nequiquam  deus   abscidit 

prudens  Oceano  dissociabili 
terras,  si  tamen  impiae 

non  tangenda  rates  transiliunt  vada. 
Audax  omnia  perpeti  25 

gens  humana  ruit  per  vetitum  nefas. 
Audax  lapeti  genus 

ignem  fraude  mala  gentibus  intulit. 
Post  ignem  aetheria  domo 

subductum  macies  et  nova  febrium  30 

terris  incubuit  cohors, 

semotique  prius  tarda  necessitas 
leti  corripuit  gradum. 

Expertus  vacuum  Daedalus  aera 
pennis  non  homini  datis:  35 

perrupit  Acheronta  Herculeus  labor. 
Nil  mortalibus  ardui  est: 

caelum  ipsum  petimus  stultitia,  neque 
per  nostrum  patimur  scelus 

iracunda  Iovem  ponere  fulmina.  40 

Quis  multa  gracilis  te  puer  in  rosa 
perfusus  liquidis  urget  odoribus 
grato,  Pyrrha,  sub  antro? 
Cui  flavam  religas  comain, 

simplex  munditiis?     Heu  quotiens  fidem  5 

mutatosque  deos  fiebit,  et  aspera 
nigris  aequora  ventis 
emirabitur  insolens, 

qui  nunc  te  f ruitur  credulus  aurea, 
qui  semper  vacuam,  semper  amabilem  10 

sperat,  nescius  aurae 
fallacis.      Miseri   quibus 

intemptata  nites:  me  tabula  sacer 
votiva  paries  indicat  uvida 

suspendisse  potenti  15 

vestimenta  maris  deo. 

64 

Lydia,  die,  per  omnis 

te  deos  oro,  Sybarin  cur  properes  amando 
perdere,  cur  apricum 

oderit  campuin,  patiens  pulveris  atque  solis. 
Cur  neque  militaris  5 

inter  aequalis  equitat,  Gallica  nee  lupatis 
temperat  ora  frenis? 

Cur  timet  flavum  Tiberim  tangere?     Cur  olivum 
sanguine  viperino 

cautius  vitat,  neque  iam  livida  gestat  armis  10 

bracchia,  saepe  disco, 

saepe  trans  finem  iaculo  nobilis  expedito? 
Quid  latet,  ut  marinae 

filium  dicunt  Thetidis  sub  lacrimosa  Troiae 
funera,  ne  virilis  15 

cultus  in  caedem  et  Lycias  proriperet  catervas  ? 

65 

Vides  ut  alta  stet  nive  candidum 
Soracte,  nee  iam  sustineant  onus 
silvae  laborantes,  geluque 
flumina  constiterint  acuto. 

Dissolve  frigus  ligna  super  foco  5 

large  reponens,  atque  benignius 
deprome  quadrimum  Sabina, 
o  Thaliarche,  merum  diota. 

Permitte  divis  cetera,  qui  simul 
stravere  ventos  aequore  fervido  10 

deproeliantis,  nee  cupressi 
nee  veteres  agitantur  orni. 

Quid  sit  futurum  eras,  fuge  quaerere,  et 
quern  fors  dierum  cumque  dabit  lucro 

appone,  nee  dulcis  amores  15 

sperne  puer  neque  tu  choreas, 

donee  virenti  canities  abest 
morosa.     Nunc  et  campus  et  areae 
lenesque  sub  noctem  susurri 

composita  repetantur  hora:  20 

nunc  et  latentis  proditor  intimo 
gratus  puellae  risus  ab  angulo 
pignusque  dereptum  lacertis 
aut  digito  male  periinaci. 

66 

Tu  ne  quaesieris  (scire  nefas)  quern  mihi,  quern  tibi 

finem  di  dederint,  Leuconoe,  nee  Babylonios 

temptaris  numeros.     Vt  melius,  quidquid  erit,  pati, 

seu  pluris  hiemes  seu  tribuit  Iuppiter  ultimam, 

quae  nunc  oppositis  debilitat  pumicibus  mare  5 

Tyrrhenum!     Sapias,  vina  liques,  et  spatio  brevi 

spem  longam  reseces.     Dum  loquimur,  fugerit  invida 

aetas:  carpe  diem,  quam  minimum  credula  postero. 

67 

O  navis,  referent  in  mare  te  novi 
fluctus.     O  quid  agis?     Fortiter  occupa 
portum.     Nonne  vides  ut 
nudum  remigio  latus, 

et  malus  celeri  saucius  Africo  5 

antemnaeque  gemant,  ac  sine  funibus 
vix  durare  carinae 
possint  imperiosius 

aequor?     Non  tibi  sunt  integra  lintea, 
non  di,  quos  iterum  pressa  voces  malo.  10 

Quamvis  Pontica  pinus, 
silvae  filia  nobilis, 

iactes  et  genus  et  nomen  inutile, 
nil  pictis  timidus  navita  puppibus 

fidit.     Tu  nisi  ventis  15 

debes  ludibrium,  cave. 

Nuper  sollicitum  quae  mihi  taedium, 
nunc  desiderium  curaque  non  levis, 
inter  f  us  a  nitentis 

vites  aequora  Cycladas.  20 

68 

Integer  vitae  scelerisque  purus 
non  eget  Mauris  iaculis  neque  arcu 
nee  venenatis  gravida  sagittis, 
Fusee,  pharetra, 

sive  per  Syrtis  iter  aestuosas  5 

sive  facturus  per  inhospitalem 
Caucasum  vel  quae  loca  fabulosus 
lambit  Hydaspes. 

Namque  me  silva  lupus  in  Sabina, 
dum  meam  canto  Lalagen  et  ultra  10 

terminum  curis  vagor  expeditis, 
fugit  inermem, 

quale  portentum  neque  militaris 
Daunias  latis  alit  aesculetis, 

nee  Iubae  tellus  generat,  leonum  15 

arida  nutrix. 

Pone  me  pigris  ubi  nulla  campis 

arbor  aestiva  recreatur  aura, 

quod  latus  mundi  nebulae  malusque 

Iuppiter  urget;  20 

pone  sub  curru  nimium  propinqui 
solis,  in  terra  domibus  negata: 
dulce  ridentem  Lalagen  amabo, 
dulce  loquentem. 

69 

Persicos  odi,  puer,  apparatus: 
displicent  nexae  philyra  coronae: 
mitte  sectari  rosa  quo  locorum 
sera  moretur. 

Simplici  myrto  nihil  adlabores  5 

sedulus  euro:  neque  te  ministrum 
dedecet  myrtus  neque  me  sub  arta 
vite  bibentem. 

70 

Aequam  memento  rebus  in  arduis 
servare  mentem,  non  secus  in  bonis 
ab  insolenti  temperatam 
laetitia,  moriture  Delli, 

seu  maestus  omni  tempore  vixeris,  5 

seu  te  in  remoto  gramine  per  dies 
festos  reclinatum  bearis 
interiore  nota  Falerni. 

Quo  pinus  ingens  albaque  populus 
umbram  hospitalem  consociare  amant  10 

ramis?     Quid  obliquo  laborat 
lympha  fugax  trepidare  rivo? 

Hue  vina  et  unguenta  et  nimium  brevis 
flores  amoenae  ferre  iube  rosae, 

dum  res  et  aetas  et  sororum  15 

fila  trium  patiuntur  atra. 

Cedes  coemptis  saltibus  et  domo 
villaque,  flavus  quam  Tiberis  lavit; 
cedes  et  exstructis  in  altum 

divitiis  potietur  heres.  20 

Divesne  prisco  natus  ab  Inacho, 
nil  interest,  an  pauper  et  infima 
de  gente  sub  divo  moreris, 
victima  nil  miserantis  Orci. 

Omnes  eodem  cogimur,  omnium  25 

versatur  urna  serius  ocius 

sors  exitura  et  nos  in  aeternum 
exsilium  impositura  cumbae. 

71 

Rectius  vives,  Licini,  neque  altum 
semper  urgendo  neque,  dum  procellas 
cautus  horrescis,  nimium  premendo 
litus  iniquum. 

Auream  quisquis  mediocritatem  5 

diligit,  tutus  caret  obsoleti 
sordibus  tecti,  caret  invidenda 
sobrius  aula. 

Saepius  ventis  agitatur  ingens 
pinus  et  celsae  graviore  casu  10 

decidunt  turres  feriuntque  summos 
fulgura  montis. 

Sperat  infestis,  metuit  secundis 
alteram  sortem  bene  praeparatum 
pectus.     Informis  hiemes  reducit  15 

Iuppiter,  idem 

summovet.     Non,  si  male  nunc;  et  olim 
sic  erit:  quondam  cithara  tacentem 
suscitat  musam  neque  semper  arcum 

tendit  Apollo.  20 

Rebus  angustis  animosus  atque 
fortis  appare:  sapienter  idem 
contrahes  vento  nimium  secundo 
turgida  vela. 

72 

Eheu  fugaces,  Postume,  Postume, 
labuntur  anni,  nee  pietas  moram 
rugis  et  instanti  senectae 
adferet  indomitaeque  morti; 

non  si  trecenis  quotquot  eunt  dies,  5 

amice,  places  inlacrimabilem 
Plutona  tauris,  qui  ter  amplum 
Geryonen  Tityonque  tristi 

compescit  unda,  scilicet  omnibus, 
quicumque  terrae  munere  vescimur,  10 

enaviganda,  sive  reges 

sive  inopes  erimus  coloni. 

Frustra  cruento  Marte  carebimus 
fractisque  rauci  fluctibus  Hadriae, 

frustra  per  autumnos  nocentem  15 

corporibus  metuemus  Austrum. 

Visendus  ater  flumine  languido 

Cocytos  errans  et  Danai  genus 

infame  damnatusque  longi 

Sisyphus  Aeolides  laboris.  20 

Linquenda  tellus  et  domus  et  placens 
uxor,  neque  harum  quas  colis  arborum 
te  praeter  invisas  cupressos 
ulla  brevem  dominum  sequetur. 

Absumet  heres  Caecuba  dignior  25 

servata  centum  clavibus  et  mero 
tinguet  pavimentum  superbo, 
pontificum  potiore  cenis. 

73 

'Donee  gratus  eram  tibi 

nee  quisquam  potior  bracchia  candidae 
cervici  iuvenis  dabat, 

Persarum  vigui  rege  beatior/ 

'Donee  non  alia  magis  5 

arsisti  neque  erat  Lydia  post  Chloen, 

multi  Lydia  nominis, 

Romana  vigui  clarior  Ilia/ 

'Me  nunc  Thressa  Chloe  regit, 

dulcis  docta  modos  et  citharae  sciens,  10 

pro  qua  non  metuam  mori, 

si  parcent  animae  fata  superstiti/ 

'Me  torret  face  mutua 

Thurini  Calais  filius  Ornyti, 

pro  quo  bis  patiar  mori,  15 

si  parcent  puero  fata  superstiti/ 

'Quid  si  prisca  redit  Venus,, 

diductosque  iugo  cogit  aeneo, 
si  flava  excutitur  Chloe, 

reiectaeque  patet  ianua  Lydiae?'  20 

'Quamquam  sidere  pulchrior 

ille  est^  tu  levior  cortice  et  improbo 

iracundior  Hadria^ 

tecum  vivere  amem.  tecum  obeam  libens/ 

74 

O  fons  Bandusiae.  splendidior  vitro, 
dulci  digne  mero  non  sine  floribus, 
eras   donaberis  haedo, 

cui  frons  turgida  cornibus 

primis  et  venerem  et  proelia  destinat;  5 

frustra:  nam  gelidos  inficiet  tibi 
rubro  sanguine  rivos, 
lascivi  suboles  gregis. 

Te  flagrantis  atrox  hora  Caniculae 
nescit  tangere,  tu  frigus  amabile  10 

fessis  vomere  tauris 
praebes  et  pecori  vago. 

Fies  nobilium  tu  quoque  fontium, 
me  dicente  cavis  impositam  ilicem 

saxis.  unde  loquaces  15 

lvmphae  desiliunt  tuae. 

Vixi  puellis  nuper  idoneus 
et  militavi  non  sine  gloria: 

nunc  arma  defunctumque  bello 
barbiton  hie  paries  habebit, 

laevum  marinae  qui  Veneris  latus  5 

custodit.     Hie,  hie  ponite  lucida 
funalia  et  vectis  et  arcus 
oppositis  foribus  minacis. 

O  quae  beatam  diva  tenes  Cyprum  et 
Memphin  carentem  Sithonia  nive,  10 

regina,  sublimi  flagello 

tange  Chloen  semel  arrogantem. 

76 

Exegi  monumentum  aere  perennius 

regalique  situ  pyramidum  altius, 

quod  non  imber  edax,  non  Aquilo  impotens 

possit  diruere  aut  innumerabilis 

annorum  series  et  fuga  temporum.  5 

Non  omnis  moriar,  multaque  pars  mei 

vitabit  Libitinam:  usque  ego  postera 

crescam  laude  recens.     Dum  Capitolium 

scandet  cum  tacita  virgine  pontifex, 

dicar,  qua  violens  obstrepit  Aufidus  10 

et  qua  pauper  aquae  Daunus  agrestium 

regnavit  populorum,  ex  humili  potens 

princeps  Aeolium  carmen  ad  Italos 

deduxisse  modos.     Sume  superbiam 

quaesitam  meritis  et  mihi  Delphica  15 

lauro  cinge  volens,  Melpomene,  comam. 

77 

Diffugere  nives,  redeunt  iam  gramina  campis 

arboribusque  comae; 
mutat  terra  vicis  et  decrescentia  ripas 

flumina  praetereunt; 
Gratia  cum  Nymphis  geminisque  sororibus  audet         5 

ducere  nuda  choros. 
Immortalia  ne  speres,  monet  annus  et  almum 

quae  rapit  hora  diem. 
Frigora  mitescunt  Zephyris,  ver  proterit  aestas 

interitura,  simul  10 

pomifer  autumnus  fruges  effuderit,  et  mox 

bruma  recur rit  iners. 
Damna  tamen  celeres  reparant  caelestia  lunae: 

nos  ubi  decidimus 
quo  pater  Aeneas,  quo  Tullus  dives  et  Ancus,  15 

pulvis  et  umbra  sumus. 
Quis  scit  an  adiciant  hodiernae  crastina  summae 

tempora  di  superi? 
Cuncta  manus  avidas  fugient  heredis,  amico 

quae  dederis  animo.  20 

Cum  semel  occideris  et  de  te  splendida  Minos 

fecerit  arbitria, 
non,  Torquate,  genus,  non  te  facundia,  non  te 

restituet  pietas. 
Infernis  neque  enim  tenebris  Diana  pudicum  25 

liberat  Hippolytum, 
nee  Lethaea  valet  Theseus  abrumpere  caro 

vincula  Pirithoo. 

78 

'Beatus  ille,  qui  procul  negotiis, 

ut  prisca  gens  mortalium, 
paterna  rura  bobus  exercet  suis, 

solutus  omni  faenore, 
neque  excitatur  classico  miles  truci,  5 

neque  horret  iratum  mare, 
forumque  vitat  et  superba  civium 

potentiorum  limina. 
Ergo  aut  adult  a  vitium  propagine 

altas  maritat  populos,  10 

aut  in  reducta  valle  mugientium 

prospectat  errantis  greges, 
inutilisque  falce  ramos  amputans 

feliciores  inserit, 
aut  pressa  puris  mella  condit  amphoris,  15 

aut  tondet  infirmas  ovis; 
vel,  cum  decorum  mitibus  pomis  caput 

autumnus  agris  extulit, 
ut  gaudet  insitiva  decerpens  pira, 

certantem  et  uvam  purpurae,  20 

qua  muneretur  te,  Priape,  et  te,  pater 

Silvane,  tutor  fmium! 
Libet  iacere  modo  sub  antiqua  ilice, 

modo  in  tenaci  gramine; 
labuntur  altis  interim  rivis  aquae,  25 

queruntur  in  silvis  aves, 
fontesque  lymphis  obstrepunt  manantibus, 

somnos  quod  invitet  levis. 
At  cum  tonantis  annus  hibernus  Iovis 

imbris  ni  vis  que  comparat,  30 

aut  trudit  acris  hinc  et  hinc  multa  cane 

apros  in  obstantis  plagas, 
aut  amite  levi  rara  tendit  retia, 

turdis  edacibus  dolos, 
pavidumque  leporem  et  advenam  laqueo  gruem       35 

iucunda  captat  praemia. 
Quis  non  malarum,  quas  amor  curas  habet, 

haec  inter  obliviscitur  ? 
Quod  si  pudica  mulier  in  partem  iuvet 

domum  atque  dulcis  liberos,  40 

Sabina  qualis  aut  perusta  solibus 

pernicis  uxor  Apuli, 
sacrum  vetustis  exstruat  lignis  focum 

las  si  sub  adventum  viri, 
claudensque  textis  cratibus  laetum  pecus  45 

distenta  siccet  ubera, 
et  horna  dulci  vina  promens  dolio 

dapes  inemptas  apparet; 
non  me  Lucrina  iuverint  conehylia 

magisve  rhombus  aut  scari,  50 

si  quos  Eois  intonata  fluctibus 

hiems  ad  hoc  vertat  mare, 
non  Afra  avis  descendat  in  ventrem  meum, 

non  attagen  Ionicus 
iucundior,  quam  lecta  de  pinguissimis  55 

oliva  ramis  arborum, 
aut  herba  lapathi  prata  amantis  et  gravi 

malvae  salubres  corpori, 
vel  agna  festis  caesa  Terminalibus, 

vel  haedus  ereptus  lupo.  60 

Has  inter  epulas  ut  iuvat  pastas  ovis 

videre  properantis  domum, 


56 


A  SELECTION  OF  LATIN  VERSE 


videre  fessos  vomerem  inversum  boves 

collo  trahentis  languido, 
positosque  vernas,  ditis  examen  domus, 

circum  renidentis  Laris.' 
Haec  ubi  locutus  faenerator  Alfius, 

iam  iam  futurus  rusticus, 
omnem  redegit  Idibus  pecuniam; 

quaerit  Kalendis  ponere. 


65 


70 


79 

Nos  manet  Oceanus  circumvagus :  arva  beata 

petamus,  arva  divites  et  insulas, 
reddit  ubi  Cererem  tellus  inarata  quotannis 

et  imputata  floret  usque  vinea, 
germinat  et  numquam  f  allentis  termes  olivae 

suamque  pulla  ficus  ornat  arborem, 
mella  cava  manant  ex  ilice,  montibus  altis 

levis  crepante  lympha  desilit  pede. 
Illic  iniussae  veniunt  ad  mulctra  capellae, 

refertque  tenta  grex  amicus  ubera, 
nee  vespertinus  circumgemit  ursus  ovile, 

neque  intumescit  alta  viperis  hamus. 
Pluraque  felices  mirabimur,  ut  neque  largis 

aquosus  Eurus  arva  radat  imbribus, 
pinguia  nee  siccis  urantur  semina  glaebis, 

utrumque  rege  temperante  caelitum. 
Non  hue  Argoo  contendit  remige  pinus, 

neque  impudica  Colchis  intulit  pedem; 
non  hue  Sidonii  torserunt  cornua  nautae, 

laboriosa  nee  cohors  Vlixei. 
Nulla  nocent  pecori  contagia,  nullius  astri 

gregem  aestuosa  torret  impotentia. 


10 


15 


20 

Iuppiter  ilia  piae  secrevit  litora  genti, 

ut  inquinavit  aere  tempus  aureum; 
aere,  dehinc  ferro  duravit  saecula,  quorum  25 

piis  secunda  vate  me  datur  fuga. 

80 

Ibam  forte  Via  Sacra,  sicut  meus  est  mos, 
nescio  quid  meditans  nugarum,  totus  in  illis : 
accurrit  quidam  notus  mihi  nomine  tantum, 
arreptaque  manu,  'Quid  agis,  dulcissime  rerum?' 
'Suaviter,  ut  nunc  est/  inquam,  'et  cupio  omnia  quae  vis/    5 
Cum  adsectaretur,  'Numquid  vis?'     occupo.     At  ille, 
'Noris  nos/  inquit;  'docti  sumus/     Hie  ego,  'Pluris 
hoc/  inquam,  'mihi  eris/     Misere  discedere  quaerens, 
ire  modo  ocius,  interdum  consistere,  in  aurem 
dicere  nescio  quid  puero,  cum  sudor  ad  imos  10 

manaret  talos.     'O  te,  Bolane,  cerebri 
f elicem  V  aiebam  tacitus,  cum  quidlibet  ille 
garriret,  vicos,  urbem  laudaret.     Vt  illi 
nil  respondebam,  'Misere  cupis/  inquit,  'abire; 
iamdudum  video;  sed  nil  agis ;  usque  tenebo;  15 

persequar.     Hinc  quo  nunc  iter  est  tibi?'     'Nil  opus  est  te 
circumagi;  quendam  volo  visere  non  tibi  notum; 
trans  Tiberim  longe  cubat  is,  prope  Caesaris  hortos/ 
'Nil  habeo  quod  agam,  et  non  sum  piger;  usque  sequar  te/ 
Demitto  auriculas,  ut  iniquae  mentis  asellus,  20 

cum  gravius  dorso  subiit  onus.     Incipit  ille: 
'Si  bene  me  novi,  non  Viscum  pluris  amicum, 
non  Varium  f acies ;  nam  quis  me  scribere  pluris 
aut  citius  possit  versus  ?     Quis  membra  movere 
mollius  ?     Invideat  quod  et  Hermogenes,  ego  canto/  25 

Interpellandi  locus  hie  erat:  'Est  tibi  mater, 

cognati,  quis  te  salvo  est  opus?'     'Haud  mihi  quisquam; 

omnis  composui/     'Felices  !     Nunc  ego  resto ; 

confice;  namque  instat  fatum  mihi  triste,  Sabella 

quod  puero  cecinit  divina  mota  anus  urna:  30 

"Hunc  neque  dira  venena,  nee  hosticus  auferet  ensis 

nee  laterum  dolor  aut  tussis,  nee  tarda  podagra; 

garrulus  hunc  quando  consumet  cumque;  loquacis, 

si  sapiat,  vitet,  simul  atque  adoleverit  aetas."  ' 

Ventum  erat  ad  Vestae,  quarta  iam  parte  diei  35 

praeterita,  et  casu  tunc  respondere  vadato 
debebat;  quod  ni  fecisset,  perdere  litem. 
'Si  me  amas/  inquit,  'paulum  hie  ades/     'Inteream,  si 
aut  valeo  stare  aut  novi  civilia  iura; 

et  propero  quo  scis/    'Dubius  sum  quid  faciam/  inquit,     40 
'tene  relinquam  an  rem/     'Me^  sodes/     'Non  faciam/ 

ille, 
et  praecedere  coepit.     Ego,  ut  contendere  durum  est 
cum  victore,  sequor.     'Maecenas  quomodo  tecum?' 
hinc  repetit ;  'paucorum  hominum  et  mentis  bene  sanae. 
Nemo  dexterius  f ortuna  est  usus ;  haberes  45 

magnum  adiutorem,  posset  qui  ferre  secundas, 
hunc  hominem  velles  si  tradere;  dispeream,  ni 
summosses  omnis/     'Non  isto  vivimus  illic 
quo  tu  rere  modo;  domus  hac  nee  purior  ulla  est 
nee  magis  his  aliena  malis.     Nil  mi  officit/  inquam,  50 

'ditior  hie  aut  est  quia  doctior;  est  locus  uni 
cuique  suus/     'Magnum  narras,  vix  credibile/     'Atqui 
sic  habet/     'Accendis,  quare  cupiam  magis  illi 
proximus  esse/     'Velis  tantummodo:  quae  tua  virtus, 
expugnabis;  et  est  qui  vinci  possit,  eoque  55 

difficilis  aditus  primos  habet/     'Haud  mihi  dero: 
muneribus  servos  corrumpam;  non,  hodie  si 

exclusus  fuero,  desistam;  tempora  quaeram, 

occurram  in  triviis,  deducam.     Nil  sine  magno 

vita  labore  dedit  mortalibus.'     Haec  dum  agit,  ecce  60 

Fuscus  Aristius  occurrit,  mihi  carus  et  ilium 

qui  pulchre  nosset.     Consistimus.     'Vnde  venis  et 

quo  tendis?'  rogat  et  respondet.     Vellere  coepi 

et  prensare  manu  lentissima  bracchia,  nutans, 

distorquens  oculos,  ut  me  eriperet.     Male  salsus  65 

ridens  dissimulare;  meum  iecur  urere  bilis. 

'Certe  nescio  quid  secreto  velle  loqui  te 

aiebas  mecum/     'Memini  bene,  sed  meliore 

tempore  dicam;  hodie  tricesima  sabbata:  vin  tu 

curtis  Iudaeis  oppedere?'     'Nulla  mihi/  inquam,  70 

'religio  est/     'At  mi;  sum  paulo  infirmior,  unus 

multorum.     Ignosces ;  alias  loquar/     Huncine  solem 

tarn  nigrum  surrexe  mihi !     Fugit  improbus  ac  me 

sub  cultro  linquit.     Casu  venit  obvius  illi 

adversarius  et,  'Quo  tu,  turpissime?'     magna  75 

inclamat  voce  et,  'Licet  antestari?'     Ego  vero 

oppono  auriculam.     Rapit  in  ius ;  clamor  utrimque, 

undique  concursus.     Sic  me  servavit  Apollo. 

Divitias  alius  fulvo  sibi  congerat  auro 
et  teneat  culti  iugera  multa  soli^ 

quern  labor  adsiduus  vicino  terreat  hoste, 
Martia  cui  somnos  classica  pulsa  fugent: 

me  mea  paupertas  vita  traducat  inerti, 
dum  meus  adsiduo  luceat  igne  focus. 

Ipse  seram  teneras  maturo  tempora  vitis 

rusticus  et  facili  grandia  poma  maim: 
nee  spes  destituat,  sed  frugum  semper  acervos 

praebeat  et  pleno  pinguia  musta  lacu.  10 

Nam  veneror,  seu  stipes  habet  desertus  in  agris 

seu  vetus  in  trivio  florida  serta  lapis: 
et  quodcumque  mihi  pomum  novus  educat  annus, 

libatum  agricolae  ponitur  ante  deum. 
Flava  Ceres,  tibi  sit  nostro  de  rure  corona  15 

spicea,  quae  templi  pendeat  ante  foris: 
pomosisque  ruber  custos  ponatur  in  hortis, 

terreat  ut  saeva  falce  Priapus  avis. 
Vos  quoque,  felicis  quondam,  nunc  pauperis  agri 

custodes,  fertis  munera  vestra,  Lares.  20 

Tunc  vitula  innumeros  lustrabat  caesa  iuvencos: 

nunc  agna  exigui  est  hostia  parva  soli. 
Agna  cadet  vobis,  quam  circum  rustica  pubes 

clamet,  'Io  messis  et  bona  vina  date/ 
lam  modo  iam  possim  contentus  vivere  parvo  25 

nee  semper  longae  deditus  esse  viae, 
sed  Canis  aestivos  ortus  vitare  sub  umbra 

arboris  ad  rivos  praetereuntis  aquae. 
Nee  tamen  interdum  pudeat  tenuisse  bidentem 

aut  stimulo  tardos  increpuisse  boves,  30 

non  agnamve  sinu  pigeat  fetumve  capellae 

desertum  oblita  matre  refer  re  domum. 
At  vos  exiguo  pecori,  furesque  lupique, 

parcite:  de  magno  est  praeda  petenda  grege. 
Hie  ego  pastoremque  meum  lustrare  quotannis  35 

et  placidam  soleo  spargere  lacte  Palem. 
Adsitis,  divi,  nee  vos  e  paupere  mensa 

dona  nee  e  puris  spernite  fictilibus. 

Fictilia  antiquus  primum  sibi  fecit  agrestis 

pocula,  de  facili  composuitque  luto.  40 

Non  ego  divitias  patrum  fructusve  requiro, 

quos  tulit  antiquo  condita  messis  avo: 
parva  seges  satis  est,  satis  est  requiescere  lecto, 

si  licet,  et  solito  membra  levare  toro. 
Quam  iuvat  immitis  ventos  audire  cubantem,  45 

et  dominam  tenero  continuisse  sinu 
aut,  gelidas  hibernus  aquas  cum  fuderit  Auster, 

securum  somnos  imbre  iuvante  sequi! 
Hoc  mihi  contingat:  sit  dives  hire,  furorem 

qui  maris  et  tristis  ferre  potest  pluvias.  50 

O  quantum  est  auri  pereat  potiusque  smaragdi, 

quam  fleat  ob  nostras  ulla  puella  vias. 
Te  bellare  decet  terra,  Messalla,  marique, 

ut  domus  hostilis  praeferat  exuvias: 
me  retinent  vinctum  formosae  vincla  puellae,  55 

et  sedeo  duras  ianitor  ante  foris. 
Non  ego  laudari  euro,  mea  Delia:  tecum 

dum  modo  sim,  quaeso  segnis  inersque  vocer. 
Te  spectem,  suprema  mihi  cum  venerit  hora, 

te  teneam  moriens  deficiente  manu.  60 

Flebis  et  arsuro  positum  me,  Delia,  lecto, 

tristibus  et  lacrimis  oscula  mixta  dabis. 
Flebis :  non  tua  sunt  duro  praecordia  f erro 

vincta,  nee  in  tenero  stat  tibi  corde  silex. 
Illo  non  iuvenis  poterit  de  funere  quisquam  65 

lumina,  non  virgo,  sicca  referre  domum. 
Tu  manis  ne  laede  meos,  sed  parce  solutis 

crinibus  et  teneris,  Delia,  parce  genis. 
Interea,  dum  fata  sinunt,  iungamus  amores: 

iam  veniet  tenebris  Mors  adoperta  caput;  70 

iam  surrepet  iners  aetas,  nee  amare  decebit, 

dicere  nee  cano  blanditias  capite. 
Nunc  levis  est  tractanda  Venus,  dum  frangere  postis 

non  pudet  et  rixas  inseruisse  iuvat. 
Hie  ego  dux  milesque  bonus :  vos,  signa  tubaeque,  75 

ite  procul,  cupidis  vulnera  ferte  viris, 
ferte  et  opes:  ego  composito  securus  acervo 

despiciam  ditis  despiciamque  famem. 

82 

Ibitis  Aegaeas  sine  me,  Messalla,  per  undas, 

o  utinam  memores  ipse  cohorsque  mei. 
Me  tenet  ignotis  aegrum  Phaeacia  terris: 

abstineas  avidas,  Mors  precor  atra,  manus. 
Abstineas,  Mors  atra,  precor:  non  hie  mihi  mater  5 

quae  legat  in  maestos  ossa  perusta  sinus, 
non  soror,  Assyrios  cineri  quae  dedat  odores 

et  fleat  effusis  ante  sepulcra  comis, 
Delia  non  usquam  quae,  me  cum  mitteret  urbe, 

dicitur  ante  omnis  consuluisse  deos.  10 

Ilia  sacras  pueri  sortis  ter  sustulit:  illi 

rettulit  e  trinis  omina  certa  puer. 
Cuncta  dabant  reditus:  tamen  est  deterrita  numquam, 

quin  fleret  nostras  respiceretque  vias. 
Ipse  ego  solator,  cum  iam  mandata  dedissem,  15 

quaerebam  tardas  anxius  usque  moras: 
aut  ego  sum  causatus,  'Aves  dant  omina  dira/ 

Saturni  aut  sacram  me  tenuisse  diem. 
O  quotiens  ingressus  iter  mihi  tristia  dixi 

offensum  in  porta  signa  dedisse  pedem !  20 

Audeat  invito  ne  quis  discedere  Amore, 

aut  sciat  egressum  se  prohibente  deo. 

Quid  tua  nunc  Isis  mihi,  Delia,  quid  mihi  prosunt 

ilia  tua  totiens  aera  repulsa  manu, 
quidve,  pie  dum  sacra  colis,  pureque  lavari  25 

te  (memini)  et  puro  secubuisse  toro? 
Nunc,  dea,  nunc  succurre  mihi  (nam  posse  mederi 

picta  docet  templis  multa  tabella  tuis), 
ut  mea  votivas  persolvens  Delia  voces 

ante  sacras  lino  tecta  foris  sedeat,  30 

bisque  die  resoluta  comas  tibi  dicere  laudes 

insignis  turba  debeat  in  Pharia. 
At  mihi  contingat  patrios  celebrare  Penatis 

reddereque  antiquo  menstrua  tura  Lari. 
Quam  bene  Saturno  vivebant  rege,  priusquam  35 

tellus  in  longas  est  patefacta  vias  ! 
Nondum  caeruleas  pinus  contempserat  undas, 

effusum  ventis  praebueratque  sinum, 
nee  vagus  ignotis  repetens  compendia  terris 

presserat  externa  navita  merce  ratem.  40 

Illo  non  validus  subiit  iuga  tempore  taurus, 

non  domito  frenos  ore  momordit  equus, 
non  domus  ulla  foris  habuit,  non  fixus  in  agris, 

qui  regeret  certis  finibus  arva  lapis. 
Ipsae  mella  dabant  quercus,  ultroque  ferebant  45 

obvia  securis  ubera  lactis  oves. 
Non  acies,  non  ira  fuit,  non  bella,  nee  ensem 

immiti  saevus  duxerat  arte  faber. 
Nunc  love  sub  domino  caedes  et  vulnera  semper, 

nunc  mare,  nunc  leti  mille  repente  viae.  50 

Parce,  pater.     Timidum  non  me  periuria  terrent, 

non  dicta  in  sanctos  impia  verba  deos. 
Quod  si  fatalis  iam  nunc  explevimus  annos, 

fac  lapis  inscriptis  stet  super  ossa  notis: 

'Hie  iacet  immiti  consumptus  morte  Tibullus,  55 

Messallam  terra  dum  sequiturque  mari.' 
Sed  me^  quod  facilis  tenero  sum  semper  Amori, 

ipsa  Venus  campos  ducet  in  Elysios. 
Hie  choreae  cantusque  vigent,  passimque  vagantes 

dulce  sonant  tenui  gutture  carmen  aves,  60 

fert  casiam  non  culta  seges,  totosque  per  agros 

floret  odoratis  terra  benigna  rosis: 
ac  iuvenum  series  teneris  immixta  puellis 

ludit,  et  adsidue  proelia  miscet  Amor. 
Illic  est,  cuicumque  rapax  Mors  venit  amanti,  65 

et  gerit  insigni  myrtea  serta  coma. 
At  scelerata  iacet  sedes  in  nocte  profunda 

abdita,  quam  circum  flumina  nigra  sonant: 
Tisiphoneque  impexa  feros  pro  crinibus  anguis 

saevit,  et  hue  illuc  impia  turba  fugit:  70 

turn  niger  in  porta  serpentum  Cerberus  ore 

stridet,  et  aeratas  excubat  ante  foris. 
Illic  Iunonem  temptare  Ixionis  ausi 

versantur  celeri  noxia  membra  rota, 
porrectusque  novem  Tityos  per  iugera  terrae  75 

adsiduas  atro  viscere  pascit  avis. 
Tantalus  est  illic,  et  circum  stagna:  sed  acrem 

iam  iam  poturi  deserit  unda  sitim: 
et  Danai  proles,  Veneris  quod  numina  laesit, 

in  cava  Lethaeas  dolia  portat  aquas.  80 

Illic  sit,  quicumque  meos  violavit  amores, 

optavit  lentas  et  mihi  militias. 
At  tu  casta  precor  maneas,  sanctique  pudoris 

adsideat  custos  sedula  semper  anus. 
Haec  tibi  fabellas  referat  positaque  lucerna  85 

deducat  plena  stamina  longa  colo: 

ac  circa  gravibus  pensis  adfixa  puella 

paulatim  somno  fessa  remittat  opus. 
Tunc  veniam  subito,  nee  quisquam  nuntiet  ante, 

sed  videar  caelo  missus  adesse  tibi.  90 

Tunc  mihi,  qualis  eris,  longos  turbata  capillos, 

obvia  nudato,  Delia,  cur  re  pede. 
Hoc  precor,  hunc  ilium  nobis  Aurora  nitentem 

Luciferum  roseis  Candida  portet  equis. 

83 

Dicamus  bona  verba:  venit  Natalis  ad  aras: 

quisquis  ades,  lingua,  vir  mulierque,  fave. 
Vrantur  pia  tura  focis,  urantur  odores, 

quos  tener  e  terra  divite  mittit  Arabs. 
Ipse  suos  Genius  adsit  visurus  honores,  5 

cui  decorent  sanctas  mollia  serta  comas. 
Illius  puro  destillent  tempora  nardo, 

atque  satur  libo  sit  madeatque  mero, 
adnuat  et,  Cornute,  tibi  quodcumque  rogabis. 

En  age,  quid  cessas?     Adnuit  ille:  roga.  10 

Auguror,  uxoris  fidos  optabis  amores: 

iam  reor  hoc  ipsos  edidicisse  deos. 
Nee  tibi  malueris,  totum  quaecumque  per  orbem 

fortis  arat  valido  rusticus  arva  bove, 
nee  tibi,  gemmarum  quidquid  felicibus  Indis  15 

nascitur,  Eoi  qua  maris  unda  rubet. 
Vota  cadunt:  utinam  strepitantibus  advolet  alis 

flavaque  coniugio  vincula  portet  Amor, 
vincula  quae  maneant  semper,  dum  tarda  senectus 

inducat  rugas  inficiatque  comas.  20 

Hie  veniat  Natalis  avis  prolemque  ministret, 

ludat  et  ante  tuos  turba  novella  pedes. 

DOMITIVS  MARSVS 

84 
Te  quoque  Vergilio  comitem  non  aequa,  Tibulle, 

mors  iuvenem  campos  misit  ad  Elysios, 
ne  foret,  aut  elegis  mollis  qui  fleret  amores 

aut  caneret  forti  regia  bella  pede. 

SEX.  PROPERTIVS 

85 
Haec  certe  deserta  loca  et  taciturna  querenti, 

et  vacuum  Zephyri  possidet  aura  nemus: 
hie  licet  occultos  proferre  impune  dolores, 

si  modo  sola  queant  saxa  tenere  iidem. 
Vnde  tuos  primum  repetam,  mea  Cynthia,  fastus?  5 

Quod  mihi  das  flendi,  Cynthia,  principium  ? 
Qui  modo  felicis  inter  numerabar  amantis, 

nunc  in  amore  tuo  cogor  habere  notam. 
Quid  tan  turn  merui  ?    Quae  te  mihi  crimina  mutant  ? 

An  nova  tristitiae  causa  puella  tuae?  10 

Sic  mihi  te  referas  levis,  ut  non  altera  nostro 

limine  formosos  intulit  ulla  pedes. 
Quamvis  multa  tibi  dolor  hie  meus  aspera  debet, 

non  ita  saeva  tamen  venerit  ira  mea, 
ut  tibi  sim  merito  semper  furor,  et  tua  flendo  15 

lumina  deiectis  turpia  sint  lacrimis. 
An  quia  parva  damus  mutato  signa  colore, 

et  non  ulla  meo  clamat  in  ore  fides? 
Vos  eritis  testes,  si  quos  habet  arbor  amores, 

fagus  et  Arcadio  pinus  arnica  deo.  20 

A  quotiens  teneras  resonant  mea  verba  sub  umbras, 

scribitur  et  vestris  'Cynthia'  corticibus ! 

An  tua  quod  peperit  nobis  iniuria  curas, 

quae  solum  tacitis  cognita  sunt  f oribus  ? 
Omnia  consuevi  timidus  perferre  superbae  25 

iussa  neque  arguto  facta  dolore  queri. 
Pro  quo,  divini  fontes,  et  frigida  rupes 

et  datur  inculto  tramite  dura  quies: 
et  quodcumque  meae  possunt  narrare  querellae, 

cogor  ad  argutas  dicere  solus  avis.  30 

Sed  qualiscumque  es,  resonent  mihi  'Cynthia'  silvae, 

nee  deserta  tuo  nomine  saxa  vacent. 

86 

Me  iuvet  hesternis  positum  languere  corollis, 

quern  tetigit  iactu  certus  ad  ossa  deus : 
Actia  Vergilium  custodis  litora  Phoebi, 

Caesaris  et  fortis  dicere  posse  ratis, 
qui  nunc  Aeneae  Troiani  suscitat  arma,  5 

iactaque  Lavinis  moenia  litoribus. 
Cedite  Romani  scriptores,  cedite  Grai: 

nescio  quid  maius  nascitur  Iliade. 
Tu  canis  umbrosi  subter  pineta  Galaesi 

Thy r sin  et  attritis  Daphnin  harundinibus,  10 

utque  decern  possint  corrumpere  mala  puellas, 

missus  et  impressis  haedus  ab  uberibus. 
Felix,  qui  vilis  pomis  mercaris  amores ! 

Huic  licet  ingratae  Tityrus  ipse  canat: 
felix  intactum  Cory  don  qui  temptat  Alexin  15 

agricolae  domini  carpere  delicias ! 
Quamvis  ille  sua  lassus  requiescat  avena, 

laudatur  facilis  inter  Hamadryadas. 
Tu  canis  Ascraei  veteris  praecepta  poetae, 

quo  seges  in  campo,  quo  viret  uva  iugo.  20 

Tale  facis  carmen^  docta  testudine  quale 
Cynthius  impositis  temperat  articulis. 

87 

Desine,  Paulle,  meum  lacrimis  urgere  sepulcrum: 

panditur  ad  nullas  ianua  nigra  preces. 
Cum  semel  infernas  intrarunt  funera  leges, 

non  exorato  stant  adamante  viae. 
Te  licet  orantem  fuscae  deus  audiat  aulae:  5 

nempe  tuas  lacrimas  litora  surda  bibent. 
Vota  movent  superos:  ubi  portitor  aera  recepit, 

obserat  umbrosos  lurida  porta  rogos. 
Nunc  tibi  commendo,  communia  pignora,  natos : 

haec  cura  et  cineri  spirat  inusta  meo.  10 

Fungere  maternis  vicibus,  pater:  ilia  meorum 

omnis  erit  collo  turba  ferenda  tuo. 
Oscula  cum  dederis  tua  flentibus,  adice  matris : 

tota  domus  coepit  nunc  onus  esse  tuum. 
Et  si  quid  doliturus  eris,  sine  testibus  illis:  15 

cum  venient,  siccis  oscula  falle  genis. 
Sat  tibi  sint  noctes,  quas  de  me;  Paulle,,  fatiges, 

somniaque  in  faciem  credita  saepe  meam: 
atque  ubi  secreto  nostra  ad  simulacra  loqueris, 

ut  responsurae  singula  verba  iace.  20 

P.  OVIDIVS  NASO 

88 
Qui  modo  Nasonis  fueramus  quinque  libelli, 

tres  sumus.     Hoc  illi  praetulit  auctor  opus, 
ut  iam  nulla  tibi  nos  sit  legisse  voluptas, 

at  levior  demptis  poena  duobus  erit. 

Arma  gravi  numero  violentaque  bella  parabam 

edere,  materia  conveniente  modis: 
par  erat  inferior  versus:  risisse  Cupido 

dicitur  atque  unum  surripuisse  pedem. 
'Quis  tibi,  saeve  puer,  dedit  hoc  in  carmina  iuris?  5 

Pieridum  vates,,  non  tua  turba  sumus. 
Quid  si  praeripiat  flavae  Venus  arma  Minervae_, 

ventilet  accensas  flava  Minerva  faces? 
Quis  probet  in  silvis  Cererem  regnare  iugosis, 

lege  pharetratae  virginis  arva  coli?  10 

Crinibus  insignem  quis  acuta  cuspide  Phoebum 

instruat,  Aoniam  Marte  movente  lyram? 
Sunt  tibi  magna,  puer,  nimiumque  potentia  regna: 

cur  opus  adfectas,  ambitiose,  novum? 
An,  quod  ubique,  tuum  est?    Tua  sunt  Heliconia  Tempe?  15 

Vix  etiam  Phoebo  iam  lyra  tuta  sua  est? 
Cum  bene  surrexit  versu  nova  pagina  primo, 

attenuat  nervos  proximus  ille  meos; 
nee  mihi  materia  est  numeris  levioribus  apta, 

aut  puer,  aut  longas  compta  puella  comas/  20 

Questus  eram,  pharetra  cum  protinus  ille  soluta 

legit  in  exitium  spicula  facta  meum, 
lunavitque  genu  sinuosum  fortiter  arcum, 

'Quod'  que  'canas,  vates,  accipe/  dixit,  'opus/ 
Me  miserum!     Certas  habuit  puer  ille  sagittas:  25 

uror,  et  in  vacuo  pectore  regnat  Amor. 
Sex  mihi  surgat  opus  numeris,  in  quinque  residat: 

ferrea  cum  vestris  bella  valete  modis. 
Cingere  litorea  flaventia  tempora  myrto, 

Musa,  per  undenos  emodulanda  pedes.  30 

89 

Quid  mihi,  Livor  edax,  ignavos  obicis  annos, 

ingeniique  vocas  carmen  inertis  opus? 
Non  me  more  patrum,  dum  strenua  sustinet  aetas, 

praemia  militiae  pulverulenta  sequi, 
nee  me  verbosas  leges  ediscere,  nee  me  5 

ingrato  vocem  prostituisse  foro? 
Mortale  est,  quod  quaeris,  opus;  mihi  fama  perennis 

quaeritur,  in  toto  semper  ut  orbe  canar. 
Vivet  Maeonides,  Tenedos  dum  stabit  et  Ide, 

dum  rapidas  Simois  in  mare  volvet  aquas;  10 

vivet  et  Ascraeus,  dum  mustis  uva  tumebit, 

dum  cadet  incurva  falce  resecta  Ceres; 
Battiades  semper  toto  cantabitur  orbe: 

quamvis  ingenio  non  valet,  arte  valet; 
nulla  Sophocleo  veniet  iactura  cothurno;  15 

cum  sole  et  luna  semper  Aratus  erit; 
dum  fallax  servus,  durus  pater,  improba  lena 

vivent  et  meretrix  blanda,  Menandros  erit; 
Ennius  arte  carens  animosique  Accius  oris 

casurum  nullo  tempore  nomen  habent.  20 

Varronem  primamque  ratem  quae  nesciet  aetas, 

aureaque  Aesonio  terga  petita  duci? 
Carmina  sublimis  tunc  sunt  peritura  Lucreti, 

exitio  terras   cum  dabit  una  dies ; 
Tityrus  et  segetes  Aeneiaque  arma  legentur,  25 

Roma  triumphati  dum  caput  orbis  erit; 
donee  erunt  ignes  arcusque  Cupidinis  arma, 

discentur  numeri,  culte  Tibulle,  tui; 
Gallus  et  Hesperiis  et  Gallus  notus  Eois, 

et  sua  cum  Gallo  nota  Lycoris  erit.  30 

Ergo  cum  silices,  cum  dens  patientis  aratri 

depereant  aevo,  carmina  morte  carent: 
cedant  carminibus  reges  regumque  triumphi, 

cedat  et  auriferi  ripa  benigna  Tagi. 
Vilia  miretur  yulgus ;  mihi  flavus  Apollo  35 

pocula  Castalia  plena  ministret  aqua, 
sustineamque  coma  metuentem  frigora  myrtum 

atque  ita  sollicito  multus  amante  legar. 
Pascitur  in  vivis  Livor,  post  fata  quiescit, 

cum  suus  ex  merito  quemque  tuetur  honos.  40 

Ergo  etiam  cum  me  supremus  adederit  ignis, 

vivam,  parsque  mei  multa  superstes  erit. 

90 

Quaere  novum  vatem,  tenerorum  mater  Amorum: 

raditur  hie  elegis  ultima  meta  meis; 
quos  ego  composui,  Paeligni  ruris  alumnus, 

(nee  me  deliciae  dedecuere  meae) 
si  quid  id  est,  usque  a  proavis  vetus  ordinis  heres,  5 

non  modo  militia e  turbine  f actus  eques. 
Mantua  Vergilio,  gaudet  Verona  Catullo; 

Paelignae  dicar  gloria  gentis  ego, 
quam  sua  libertas  ad  honesta  coegerat  arma, 

cum  timuit  socias  anxia  Roma  manus.  10 

Atque  aliquis  spectans  hospes  Sulmonis  aquosi 

moenia,  quae  campi  iugera  pauca  tenent, 
'Quae  tantum/  dicat,  'potuistis  ferre  poetam, 

quantulacumque  estis,  vos  ego  magna  voco/ 
Culte  puer  puerique  parens  Amathusia  culti,  15 

aurea  de  campo  vellite  signa  meo. 
Corniger  increpuit  thyrso  graviore  Lyaeus : 

pulsanda  est  magnis  area  maior  equis. 

Imbelles  elegi,  genialis  Musa,  valete, 

post  mea  mansurum  fata  superstes  opus.  20 

n 

Clare  nepos  Atlantis,  ades,  quern  montibus  olim 

edidit  Arcadiis  Plei'as  uda  lovi, 
pacis  et  armorum  superis  imisque  deorum 

arbiter,  alato  qui  pede  carpis  iter, 
laete  lyrae  pulsu,  nitida  quoque  laete  palaestra,  5 

quo  didicit  culte  lingua  docente  loqui, 
templa  tibi  posuere  patres  spectantia  Circum 

Idibus ;  ex  illo  est  haec  tibi  sacra  dies. 
Te,  quicumque  suas  profitetur  vendere  mercis, 

ture  dato,  tribuas  ut  sibi  lucra,  rogant.  10 

Est  aqua  Mercurii  portae  vicina  Capenae; 

si  iuvat  expertis  credere,  numen  habet. 
Hue  venit  incinctus  tunicam  mercator  et  urna 

purus  suffita,  quam  ferat,  haurit  aquam. 
Vda  fit  hinc  laurus,  lauro  sparguntur  ad  uda  15 

omnia,  quae  dominos  sunt  habitura  novos. 
Spargit  et  ipse  suos  lauro  rorante  capillos 

et  peragit  solita  fallere  voce  preces: 
'Ablue  praeteriti  periuria  temporis/  inquit, 

'ablue  praeterita  perfida  verba  die.  20 

Sive  ego  te  feci  testem  falsove  citavi 

non  audituri  numina  magna  Iovis, 
sive  deum  prudens  alium  divamve  f efelli, 

abstulerint  celeres  improba  verba  Noti. 
Et  pateant  veniente  die  periuria  nobis,  25 

nee  curent  Superi  si  qua  locutus  ero. 
Da  modo  lucra  mihi,  da  facto  gaudia  lucro, 

et  fac  ut  emptori  verba  dedisse  iuvet.' 

Talia  Mercurius  poscentem  ridet  ab  alto, 

se  memor  Ortygias  surripuisse  boves.  30 

92 

Calliope  querulas  praetemptat  pollice  chordas, 

atque  haec  percussis  subiungit  carmina  nervis : 

'Prima  Ceres  unco  glaebam  dimovit  aratro, 

prima  dedit  fruges  alimentaque  mitia  terris, 

prima  dedit  leges;  Cereris  sunt  omnia  munus.  5 

Ilia  canenda  mihi  est.     Vtinam  modo  dicere  possem 

carmina  digna  dea;  certe  dea  carmine  digna  est. 

93 

'Forsitan  audieris  aliquam  certamine  cursus 

velocis  superasse  viros.     Non  fabula  rumor 

ille  fuit;  superabat  enim,  nee  dicere  posses 

laude  pedum  formaene  bono  praestantior  esset. 

Scitanti  deus  huic  de  coniuge,  "Coniuge,"  dixit,  5 

"nil  opus  est,  Atalanta,  tibi;  fuge  coniugis  usum. 

Nee  tamen  effugies,  teque  ipsa  viva  carebis." 

Territa  sorte  dei  per  opacas  innuba  silvas 

vivit,  et  instantem  turbam  violenta  procorum 

condicione  fugat,  nee  "Sum  potiunda,  nisi,"  inquit,  10 

"victa  prius  cursu;  pedibus  contendite  mecum: 

praemia  veloci  coniunx  thalamique  dabuntur; 

mors  pretium  tardis.     Ea  lex  certaminis  esto." 

Ilia  quidem  immitis ;  sed  tanta  potentia  f ormae  est, 

venit  ad  hanc  legem  temeraria  turba  procorum.  15 

Sederat  Hippomenes  cursus  spectator  iniqui, 

et,  "Petitur  cuiquam  per  tanta  pericula  coniunx  ?" 

dixerat  ac  nimios  iuvenum  damnarat  amores. 

Vt  faciem  et  posito  corpus  velamine  vidit, 

quale  meum  vel  quale  tuum,  si  femina  fias,  20 

obstipuit,  tollensque  manus,  "Ignoscite,"  dixit, 

"quos  modo  eulpavi;  nondum  mihi  praemia  nota, 

quae  peteretis,  erant."     Laudando  concipit  ignis, 

et  ne  quis  iuvenum  currat  velocius  optat 

invidiaque  timet.     "Sed  cur  certaminis  huius  25 

intemptata  mihi  fortuna  relinquitur?"  inquit, 

"Audentis  deus  ipse  iuvat."     Dum  talia  secum 

exigit  Hippomenes,  passu  volat  alite  virgo. 

Quae  quamquam  Scythica  non  secius  ire  sagitta 

Aonio  visa  est  iuveni,  tamen  ille  decorem  30 

miratur  magis;  et  cursus  facit  ille  decorem. 

Aura  refert  ablata  citis  talaria  plantis, 

tergaque  iactantur  crines  per  eburnea,  quaeque 

poplitibus  suberant  picto  genualia  limbo; 

inque  puellari  corpus  candore  ruborem  35 

traxerat,  haud  aliter  quam  cum  super  atria  velum 

Candida  purpureum  simulatas  inncit  umbras. 

Dum  notat  haec  hospes,  decursa  novissima  meta  est, 

et  tegitur  festa  victrix  Atalanta  corona. 

Dant  gemitum  victi  penduntque  ex  foedere  poenas.  40 

Non  tamen  eventu  iuvenis  deterritus  horum 

constitit  in  medio,  vultuque  in  virgine  fixo, 

"Quid  facilem  titulum  superando  quaeris  inertis? 

Mecum  confer/'  ait,  "seu  me  fortuna  potentem 

fecerit,  a  tanto  non  indignabere  vinci;  45 

namque  mihi  genitor  Megareus  Onchestius,  illi 

est  Neptunus  avus,  pronepos  ego  regis  aquarum; 

nee  virtus  citra  genus  est;  seu  vincar,  habebis 

Hippomene  victo  magnum  et  memorabile  nomen." 

Talia  dicentem  molli  Schoenei'a  vultu  50 

aspicit  et  dubitat,  superari  an  vincere  malit. 

Atque  ita,  "Quis  deus  hunc  formosis,"  inquit,  "iniquus, 

perdere  vult,  caraeque  iubet  discrimine  vitae 

coniugium  petere  hoc?     Non  sum,  me  iudice,  tanti. 

Nee  forma  tango r — poteram  tamen  hac  quoque  tangi —     55 

sed  quod  adhuc  puer  est;  non  me  movet  ipse,  sed  aetas. 

Quid,  quod  inest  virtus  et  mens  interrita  leti? 

Quid,  quod  ad  aequorea  numeratur  origine  quartus? 

Quid,  quod  amat,  tantique  putat  conubia  nostra, 

ut  pereat,  si  me  fors  illi  dura  negarit?  60 

Dum  licet,  hospes,  abi,  thalamosque  relinque  cruentos. 

Coniugium  crudele  meum  est;  tibi  nubere  nulla 

nolet;  et  optari  potes  a  sapiente  puella. 

Cur  tamen  est  mihi  cura  tui,  tot  iam  ante  peremptis  ? 

Viderit !     Inter  eat,  quoniam  tot  caede  procorum  65 

admonitus  non  est  agiturque  in  taedia  vitae. 

Occidet  hie  igitur,  voluit  quia  vivere  mecum, 

indignamque  necem  pretium  patietur  amoris  ? 

Non  erit  invidiae  victoria  nostra  ferendae. 

Sed  non  culpa  mea  est.     Vtinam  desistere  velles,  70 

aut,  quoniam  es  demens,  utinam  velocior  esses !    — 

At  quam  virgineus  puerili  vultus  in  ore  est ! 

A  miser  Hippomene,  nollem  tibi  visa  fuissem. 

Vivere  dignus  eras.     Quod  si  felicior  essem, 

nee  mihi  coniugium  fata  imp  or  tuna  negarent,  75 

unus  eras  cum  quo  sociare  cubilia  vellem." 

Dixerat,  utque  rudis  primoque  Cupidine  tacta, 

quid  facit  ignorans,  amat  et  non  sentit  amor  em. 

Iam  solitos  poscunt  cursus  populusque  paterque, 

cum  me  sollicita  proles  Neptunia  voce  80 

invocat  Hippomenes,  "Cytherea"  que  "comprecor,  ausis 

adsit,"  ait,  "nostris  et  quos  dedit  adiuvet  ignis." 

Detulit  aura  preces  ad  me  non  invida  blandas ; 

motaque  sum,  fateor.     Nee  opis  mora  longa  dabatur. 

Est  ager,  indigenae  Tamasenum  nomine  dicunt,  85 

telluris  Cypriae  pars  optima,  quam  mihi  prisci 

sacravere  senes  templisque  accedere  dotem 

hanc  iussere  meis.     Medio  nitet  arbor  in  arvo, 

fulva  comam,  fulvo  ramis  crepitantibus  auro. 

Hinc  tria  forte  mea  veniens  decerpta  f erebam  90 

aurea  poma  manu;  nullique  videnda  nisi  ipsi 

Hippomenen  adii  docuique,  quis  usus  in  illis. 

Signa  tubae  dederant,  cum  carcere  pronus  uterque 

emicat  et  summam  celeri  pede  libat  harenam. 

Posse  putes  illos  sicco  freta  radere  passu,  95 

et  segetis  canae  stantis  percurrere  aristas. 

Adiciunt  animos  iuveni  clamorque  favorque, 

verbaque  dicentum,  "Nunc,  nunc  incumber e  tempus, 

Hippomene,  propera.     Nunc  viribus  utere  totis. 

Pelle  moram,  vinces."     Dubium,  Megarei'us  heros  100 

gaudeat,  an  virgo  magis  his  Schoeneia  dictis. 

O  quotiens,  cum  iam  posset  transire,  morata  est, 

spectatosque  diu  vultus  invita  reliquit ! 

Aridus  e  lasso  veniebat  anhelitus  ore, 

metaque  erat  longe.     Turn  denique  de  tribus  unum         105 

fetibus  arboreis  proles  Neptunia  misit. 

Obstipuit  virgo  nitidique  cupidine  pomi 

declinat  cursus,  aurumque  volubile  tollit. 

Praeterit  Hippomenes ;  resonant  spectacula  plausu. 

Ilia  moram  celeri  cessataque  tempora  cursu  110 

corrigit,  atque  iterum  iuvenem  post  terga  relinquit. 

Et  rursus  pomi  iactu  remorata  secundi, 

consequitur  transitque  virum.     Pars  ultima  cursus 

restabat.     "Nunc,"  inquit,  "ades,  dea,  muneris  auctor." 

Inque  latus  campi,  quo  tardius  ilia  rediret,  115 

iecit  ab  obliquo  nitidum  iuvenaliter  aurum. 

An  peteret,  virgo  visa  est  dubitare:  coegi 

tollere,  et  adieci  sublato  pondera  malo, 

impediique  oneris  pariter  gravitate  moraque. 

Neve  meus  sermo  cursu  sit  tardior  ipso,  120 

praeterita  est  virgo;  duxit  sua  praemia  victor/ 

94 

Est  prope  Cimmerios  longo  spelunca  recessu, 

mons  cavus,  ignavi  domus  et  penetralia  Somni; 

quo  numquam  radiis  oriens  mediusve  cadensve 

Phoebus  adire  potest.     Nebulae  caligine  mixtae 

exhalantur  humo  dubiaeque  crepuscula  lucis.  5 

Non  vigil  ales  ibi  eristati  cantibus  oris 

evocat  Auroram,  nee  voce  silentia  rumpunt 

sollicitive  canes  canibusve  sagacior  anser. 

Non  fera,  non  pecudes^  non  moti  namine  rami, 

humanaeve  sonum  reddunt  convicia  linguae.  10 

Muta  quies  habitat.     Saxo  tamen  exit  ab  imo 

rivus  aquae  Lethes,  per  quern  cum  murmure  labens 

invitat  somnos  crepitantibus  unda  lapillis. 

Ante  foris  antri  fecunda  papavera  florent 

innumeraeque  herbae,  quarum  de  lacte  soporem  15 

nox  legit  et  spargit  per  opacas  umida  terras. 

Ianua  ne  verso  stridores  cardine  reddat: 

nulla  domo  tota,  custos  in  limine  nullus. 

At  medio  torus  est  ebeno  sublimis  in  antro, 

plumeus,  unicolor,  pullo  velamine  tectus;  20 

quo  cubat  ipse  deus  membris  languore  solutis. 

Hunc  circa  passim  varias  imitantia  formas 

somnia  vana  iacent  totidem,  quot  messis  aristas, 

silva  gerit  frondis,  eiectas  litus  harenas. 

Quo  simul  intravit  manibusque  obstantia  virgo  25 

s omnia  dimovit,  vestis  fulgore  reluxit 

sacra  domus:  tardaque  deus  gravitate  iacentis 

vix  oculos  tollens,  iterumque  iterumque  relabens 

summaque  percutiens  nutanti  pectora  mento, 

excussit  tandem  sibi  se,  cubitoque  levatus,  30 

quid  veniat — cognovit  enim — scitatur.     At  ilia: 

'Somne,  quies  rerum,  placidissime,  Somne,  deorum, 

pax  animi,  quern  cura  fugit,  qui  corpora  duris 

fessa  ministeriis  mulces  reparasque  labori, 

somnia,  quae  veras  aequent  imitamine  formas,  35 

Herculea  Trachine  iube  sub  imagine  regis 

Alcyonen  adeant,  simulacraque  naufraga  fingant. 

Imperat  hoc  luno.'     Postquam  mandata  peregit, 

Iris  abit. 

95 

Orbe  locus  medio  est  inter  terrasque  fretumque 

caelestisque  plagas,  triplicis  confinia  mundi, 

unde  quod  est  usquam,  quamvis  regionibus  absit, 

inspicitur,  penetratque  cavas  vox  omnis  ad  auris. 

Fama  tenet,  summaque  domum  sibi  legit  in  arce,  5 

innumerosque  aditus  ac  mille  foramina  tectis 

addidit,  et  nullis  inclusit  limina  portis. 

Nocte  dieque  patet.     Tota  est  ex  aere  sonanti; 

tota  fremit  vocesque  refert  iteratque  quod  audit. 

Nulla  quies  intus  nullaque  silentia  parte.  10 

Nee  tamen  est  clamor,  sed  parvae  murmura  vocis, 

qualia  de  pelagi,  si  quis  procul  audiat,  undis 

esse  solent,  qualemve  sonum,  cum  Iuppiter  atras 

increpuit  nubis,  extrema  tonitrua  reddunt. 

Atria  turba  tenet:  veniunt  leve  vulgus  euntque,  15 

mixtaque  cum  veris  passim  commenta  vagantur 

milia  rumorum,  confusaque  verba  volutant. 

E  quibus  hi  vacuas  implent  sermonibus  auris, 

hi  narrata  ferunt  alio,  mensuraque  ficti 

crescit,  et  auditis  aliquid  novus  adicit  auctor.  20 

Illic  Credulitas,  illic  temerarius  Error 

vanaque  Laetitia  est  consternatique  Timores 

Seditioque  repens,  dubioque  auctore  Susurri. 

Ipsa  quid  in  caelo  rerum  pelagoque  geratur 

et  tellure  videt,  totumque  inquirit  in  orbem.  25 

96 

Iamque  opus  exegi,  quod  nee  Iovis  ira  nee  ignis 

nee  poterit  ferrum  nee  edax  abolere  vetustas. 

Cum  volet,  ilia  dies,  quae  nil  nisi  corporis  huius 

ius  habet,  incerti  spatium  mihi  finiat  aevi; 

parte  tamen  meliore  mei  super  alta  perennis  5 

astra  ferar,  nomenque  erit  indelebile  nostrum. 

Quaque  patet  domitis  Romana  potentia  terris, 

ore  legar  populi,  perque  omnia  saecula  fama, 

si  quid  habent  veri  vatum  praesagia,  vivam. 

Aesopus  auctor  quam  materiam  repperit, 

hanc  ego  polivi  versibus  senariis. 

Duplex  libelli  dos  est:  quod  risum  movet 

et  quod  prudenti  vitam  consilio  monet. 

Calumniari  si  quis  autem  voluerit,  5 

quod  arbores  loquantur,  non  tantum  ferae, 

fictis  iocari  nos  meminerit  fabulis. 

98 

Ad  rivum  eundem  lupus  et  agnus  venerant 

siti  compulsi;  superior  stabat  lupus 

longeque  inferior  agnus.     Tunc  fauce  improba 

latro  incitatus  iurgii  causam  intulit. 

'Cur/  inquit,  'turbulentam  fecisti  mihi  5 

aquam  bibenti?'     Laniger  contra  timens: 

'Qui  possum,  quaeso,  facere  quod  quereris,  lupe? 

A  te  decurrit  ad  meos  haustus  liquor/ 

Repulsus  ille  veritatis  viribus: 

'Ante  hos  sex  mensis  male/  ait,  'dixisti  mihi/  10 

Respondit  agnus:  'Equidem  natus  non  eram/ 

'Pater  hercule  tuus/  inquit,  'maledixit  mihi/ 

Atque  ita  correptum  lacerat  iniusta  nece. 

Haec  propter  illos  scripta  est  homines  fabula, 

qui  fictis  causis  innocentis  opprimunt.  15 

99 

Athenae  cum  florerent  aequis  legibus, 

procax  libertas  civitatem  miscuit 

frenumque  solvit  pristinum  licentia. 

Hie  conspiratis  factionum  partibus 

arcem  tyrannus  occupat  Pisistratus.  5 

Cum  tristem  servitutem  flerent  Attici 

(non  quia  crudelis  ille,  sed  quoniam  grave 

omne  insuetis  onus)  et  coepissent  queri, 

Aesopus  talem  turn  fabellam  rettulit. 

Ranae  vagantes  liberis  paludibus  10 

clamore  magno  regem  petiere  a  love, 

qui  dissolutos  mores  vi  compesceret. 

Pater  deorum  risit  atque  illis  dedit 

parvum  tigillum,  mis  sum  quod  subito  vadis 

motu  sonoque  terruit  pavidum  genus.  15 

Hoc  mersum  limo  cum  lateret  diutius, 

forte  una  tacite  profert  e  stagno  caput 

et  explorato  rege  cunctas  evocat. 

Illae  timore  posito  certatim  adnatant 

superque  lignum  turba  petulans  insilit.  20 

Quod  cum  inquinassent  omni  contumelia, 

alium  rogantis  regem  misere  ad  Iovem, 

inutilis  quoniam  esset,  qui  fuerat  datus. 

Turn  misit  illis  hydram,,  qui  dente  aspero 

corripere  coepit  singulas.     Frustra  necem  25 

fugitant  inertes.  voceru  praecludit  metus. 

Furtim  igitur  dant  Mercurio  mandata  ad  Iovem. 

adflictis  ut  succurrat.     Tunc  contra  deus: 

'Quia  noluistis  restrain  ferre/  inquit,  'bonunx, 

malum  perferte.     Vos  quoque,  o  cives/  ait,  30 

'hoc  sustinete,  maius  ne  veniat,  malum/ 

100 

Vicini  furis  Celebris  vidit  nuptias 

Aesopus  et  continuo  narrare  incipit. 

Vxorem  quondam  Sol  cum  vellet  ducere, 

clamorem  ranae  sustulere  ad  sidera. 

Convicio  permotus  quaerit  Iuppiter  5 

causam  querelae.     Quaedam  turn  stagni  incola: 

'Nunc/  inquit,  'omnis  unus  exurit  lacus 

cogitque  miseras  arida  sede  emori. 

Quidnam  futurum  est,  si  crearit  liberos  ?' 

101 

Qui  se  laudari  gaudet  verbis  subdolis, 
sera  dat  poenas  turpis  paenitentia. 

Cum  de  fenestra  corvus  raptum  caseum 

comesse  vellet,  celsa  residens  arbore, 

vulpes  hunc  vidit,  deinde  sic  coepit  loqui:  5 

'O  qui  tuarum,  corve,  pennarum  est  nitor ! 

Quantum  decoris  corpore  et  vultu  geris ! 

Si  vocem  haberes,  nulla  prior  ales  foret/ 

At  ille,  dum  vult  etiam  vocem  ostendere, 

emisit  ore  caseum,  quern  celeriter  10 

dolosa  vulpes  avidis  rapuit  dentibus. 

Turn  demum  ingemuit  corvi  deceptus  stupor. 

102 

Inops,  potentem  dum  vult  imitari,  perit. 

In  prato  quondam  rana  conspexit  bovem 

et  tacta  invidia  tantae  magnitudinis 

rugosam  inflavit  pellem:  turn  natos  suos 

interrogavit,  an  bove  esset  latior.  5 

Illi  negarunt.     Rursus  intendit  cutem 

maiore  nisu  et  simili  quaesivit  modo, 

quis  maior  esset.     Illi  dixerunt  bovem. 

Novissime  indignata  dum  vult  validius 

inflare  sese,  rupto  iacuit  corpore.  10 

103 

Nulli  nocendum:  si  quis  vero  laeserit, 

multandum  simili  iure  fabella  admonet. 

Vulpes  ad  cenam  dicitur  ciconiam 

prior  invitasse  et  illi  in  patina  liquidam 

posuisse  sorbitionem,  quam  nullo  modo  5 

gustare  esuriens  potuerit  ciconia. 

Quae  vulpem  cum  revocasset,  intrito  cibo 

plenam  lagonam  posuit :  huic  rostrum  inserens 

satiatur  ipsa  et  torquet  convivam  fame. 

Quae  cum  lagonae  collum  frustra  lamberet,  10 

peregrinam  sic  locutam  volucrem  accepimus: 
'Sua  quisque  exempla  debet  aequo  animo  pati/ 

104 

Quam  dulcis  sit  libertas,  breviter  proloquar. 

Cani  perpasto  macie  confectus  lupus 

forte  occucurrit.     Dein  salutatum  invicem 

ut  restiterunt:  'Vnde  sic,  quaeso,  nites, 

aut  quo  cibo  fecisti  tantum  corporis?  5 

Ego,  qui  sum  longe  fortior,  pereo  fame/ 

Canis  simpliciter:  'Eadem  est  condicio  tibi, 

praestare  domino  si  par  officium  potes/ 

'Quod?'  inquit  ille.     'Custos  ut  sis  liminis, 

a  furibus  tuearis  et  noctu  domum/  10 

'Ego  vero  sum  paratus:  nunc  patior  nives 

imbrisque  in  silvis  asperam  vitam  trahens: 

quanto  est  facilius  mihi  sub  tecto  vivere 

et  otiosum  largo  satiari  cibo?' 

'Veni  ergo  mecum/     Dum  procedunt,  aspicit  15 

lupus  a  catena  collum  detritum  cani. 

'Vnde  hoc,  amice?'     'Nihil  est/  'Die,  quaeso,  tamen/ 

'Quia  videor  acer,  adligant  me  interdiu, 

luce  ut  quiescam  et  vigilem,  nox  cum  venerit: 

crepusculo  solutus,  qua  visum  est,  vagor.  20 

Adfertur  ultro  panis;  de  mens  a  sua 

dat  ossa  dominus ;  frusta  iactat  f amilia 

et,  quod  fastidit  quisque,  pulmentarium. 

Sic  sine  labor e  venter  impletur  meus/ 

'Age,  abire  si  quo  est  animus,  est  licentia?'  25 

'Non  plane  est/  inquit.     'Fruere  quae  laudas,  canis: 

regnare  nolo,  liber  ut  non  sim  mihi/ 

105 

Puerorum  in  turba  quidam  ludentem  Atticus 

Aesopum  nucibus  cum  vidisset,  restitit 

et  quasi  delirum  risit.     Quod  sensit  simul 

derisor  potius  quain  deridendus  senex, 

arcum  retensum  posuit  in  media  via:  5 

'Heus !'  inquit,  'sapiens,  expedi  quid  fecerim.' 

Concurrit  populus.     Ille  se  torquet  diu 

nee  quaestionis  positae  causam  intellegit. 

Novissime  succumbit.     Turn  victor  sophus: 

'Cito  rumpes  arcum,  semper  si  tensum  habueris;        10 

at  si  laxaris,  cum  voles  erit  utilis/ 

Sic  ludus  animo  debet  aliquando  dari, 

ad  cogitandum  melior  ut  redeat  tibi» 

106 

Fame  coacta  vulpes  alta  in  vinea 

uvam  appetebat  summis  s aliens  viribus ; 

quam  tangere  ut  non  potuit,  discedens  ait: 

'Nondum  matura  est;  nolo  acerbam  sumere/ 

Qui  facere  quae  non  possunt  verbis  elevant,  5 

ascribere  hoc  debebunt  exemplum  sibi. 

107 

Pravo  favore  labi  mortales  solent 

et,  pro  iudicio  dum  stant  erroris  sui, 

ad  paenitendum  rebus  manifestis  agi. 

Facturus  ludos  quidam  dives  nobilis 

proposito  cunctos  invitavit  praemio,  5 

quam  quisque  posset  ut  novitatem  ostenderet. 

Venere  artifices  laudis  ad  certamina; 

quos  inter  scurra,  notus  urbano  sale, 

habere  dixit  se  genus  spectaculi, 

quod  in  theatro  numquam  prolatum  foret.  10 

Dispersus  rumor  civitatem  concitat. 

Paulo  ante  vacua  turbam  deficiunt  loca. 

In  scaena  vero  postquam  solus  constitit 

sine  apparatu,  nullis  adiutoribus, 

silentium  ipsa  fecit  exspectatio.  15 

Ille  in  sinum  repente  demisit  caput 

et  sic  porcelli  vocem  est  imitatus  sua, 

verum  ut  subesse  pallio  contenderent 

et  excuti  iuberent.     Quo  facto  simul 

nihil  est  repertum,  multis  onerant  laudibus  20 

hominemque  plausu  prosequuntur  maximo. 

Hoc  vidit  fieri  rusticus.     'Non  mehercule 

me  vincet/  inquit:  et  statim  professus  est 

idem  facturum  melius  se  postridie. 

Fit  turba  maior.     lam  favor  mentis  tenet  25 

et  derisuri,  non  spectaturi,  sedent. 

Vterque  prodit.     Scurra  degrunnit  prior 

movetque  plausus  et  clamor es  suscitat. 

Tunc  simulans  sese  vestimentis  rusticus 

porcellum  obtegere,  (quod  faciebat  scilicet,  30 

sedj  in  priore  quia  nil  compererant,  latens) 

pervellit  aurem  vero,  quern  celaverat, 

et  cum  dolore  vocem  naturae  exprimit. 

Acclamat  populus  scurram  multo  similius 

imitatum,  et  cogit  rusticum  trudi  for  as.  35 

At  ille  profert  ipsum  porcellum  e  sinu, 

turpemque  aperto  pignore  errorem  probans: 

'En  hie  declarat,  quales  sitis  iudices !' 

INCERTVS  AVCTOR 

108 

Tu  qui  secura  procedis  mente  parumper 

siste  gradum,  quaeso,  verbaque  pauca  lege. 
Ilia  ego  quae  claris  fueram  praelata  puellis 

hoc  Homonoea  brevi  condita  sum  tumulo, 
cui  formam  Paphie,  Charites  tribuere  decorem,  5 

quam  Pallas  cunctis  artibus  erudiit. 
Nondum  bis  denos  aetas  mea  viderat  annos, 

iniecere  manus  invida  fata  mihi. 
Nee  pro  me  queror  hoc,  morte  est  mihi  tristior  ipsa 

maeror  Atimeti  coniugis  ille  mei.  10 

'Sit  tibi  terra  levis,  mulier  dignissima  vita 

quaeque  tuis  olim  perfruerere  bonis/ 

Si  pensare  animas  sinerent  crudelia  fata 

et  posset  redimi  morte  aliena  salus, 
quantulacumque  meae  debentur  tempora  vitae  15 

pensassem  pro  te,  cara  Homonoea,  libens. 
At  nunc  quod  possum,  fugiam  lucemque  deosque, 

ut  te  matura  per  Styga  morte  sequar. 
'Parce  tuam,  coniux,  fletu  quassare  iuventam 

fataque  maerendo  sollicitare  mea.  20 

Nil  prosunt  lacrimae  nee  possunt  fata  moveri. 

Viximus,  hie  omnis  exitus  unus  habet. 
Parce:  ita  non  unquam  similem  experiare  dolorem 

et  faveant  votis  numina  cuncta  tuis. 
Quodque  mihi  eripuit  mors  inmatura  iuventae  25 

id  tibi  victuro  proroget  ulterius.' 

lam  rara  micant  sidera  prono 

languida  mundo:  nox  victa  vagos 

contrahit  ignis  luce  renata^ 

cogit  nitidum  Phosphoros  agmen; 

signum  celsi  glaciale  poli  5 

lucem  verso  temone  vocat. 

lam  caeruleis  evectus  equis 

Titan  summa  prospicit  Oeta; 

iam  Cadmeis  incluta  Bacchis 

aspersa  die  dumeta  rubent  10 

Phoebique  fugit  reditura  soror. 

Labor  exoritur  durus  et  omnis 

agitat  curas  aperitque  domos. 

Pastor  gelida  cana  pruina 

grege  dimisso  pabula  carpit;  15 

ludit  prato  liber  aperto 

nondum  rupta  fronte  iuvencus, 

vacuae  reparant  ubera  matres; 

errat  cursu  levis  incerto 

molli  petulans  haedus  in  herba;  20 

pendet  summo  stridula  ramo 

pennasque  novo  tradere  soli 

gestit  querulos  inter  nidos 

Thracia  paelex^  turbaque  circa 

confusa  sonat  murmur e  mixto  25 

testata  diem. 

Carbasa  ventis  credit  dubius 

navita  vitae,  laxos  aura 

complente  sinus.     Hie  exesis 

pendens  scopulis  aut  deceptos  30 

instruit  hamos  aut  suspensus 
spectat  pressa  praemia  dextra: 
sentit  tremulum  linea  piscem. 

no 

Verum  est,  an  timidos  fabula  decipit, 

umbras  corporibus  vivere  conditis, 

cum  coniunx  oculis  imposuit  manum 

supremusque  dies  solibus  obstitit 

et  tristis  cineres  urna  coercuit?  5 

Non  prodest  animam  tradere  funeri, 

sed  restat  miseris  vivere  longius? 

An  toti  morimur  nullaque  pars  manet 

nostri,  cum  profugo  spiritus  halitu 

immixtus  nebulis  cessit  in  aera  10 

et  nudum  tetigit  subdita  fax  latus? 

Quidquid  sol  oriens,  quidquid  et  occidens 

novit,  caeruleis  Oceanus  fretis 

quidquid  bis  veniens  et  fugiens  lavat, 

aetas  Pegaseo  corripiet  gradu.  15 

Quo  bis  sena  volant  sidera  turbine, 

quo  cursu  properat  volvere  saecula 

astrorum  dominus,  quo  properat  modo 

obliquis  Hecate  currere  flexibus: 

hoc  omnes  petimus  fata:  nee  amplius,  20 

iuratos  Superis  qui  tetigit  lacus, 

usquam  est;  ut  calidis  fumus  ab  ignibus 

vanescit,  spatium  per  breve  sordidus, 

ut  nubis,  gravidas  quas  modo  vidimus, 

arctoi  Boreae  dissicit  impetus:  25 

sic  hie,  quo  regimur,  spiritus  effluet. 

Post  mortem  nihil  est  ipsaque  mors  nihil, 

velocis  spatii  meta  novissima; 

spem  ponant  avidi,  solliciti  metum: 

tempus  nos  avidum  devorat  et  chaos.  30 

Mors  individua  est,  noxia  corpori 

nee  parcens  animae:     Taenara  et  aspero 

regnum  sub  domino,  limen  et  obsidens 

custos  non  facili  Cerberus  ostio, 

rumores  vacui  verbaque  inania  35 

et  par  sollicito  fabula  somnio. 

Quaeris  quo  iaceas  post  obitum  loco? 

Quo  non  nata  iacent. 

ni 

Audax  nimium  qui  freta  primus 

rate  tarn  fragili  perfida  rupit, 

terrasque  suas  post  terga  videns 

animam  levibus  credidit  auris, 

dubioque  secans  aequora  cursu  5 

potuit  tenui  fidere  ligno, 

inter  vitae  mortisque  vias 

nimium  gracili  limite  ducto. 

Candida  nostri  saecula  patres 

videre  procul  fraude  remota.  10 

Sua  quisque  piger  litora  tangens 

patrioque  senex  f actus  in  arvo, 

parvo  dives,  nisi  quas  tulerat 

natale  solum,  non  norat  opes: 

nondum  quisquam  sidera  norat  15 

stellisque  quibus  pingitur  aether 

non  erat  usus,  nondum  pluvias 

Hyadas  poterat  vitare  ratis. 

Non  Oleniae  lumina  caprae 

nee  quae  sequitur  flectitque  senex  20 

Attica  tardus  plaustra  Bootes, 

nondum  Boreas,  nondum  Zephyrus 

nomen  habebant. 

Ausus  Tiphys  pandere  vasto 

carbasa  ponto  legesque  novas  25 

scribere  ventis. 

Bene  dissaepti  foedera  mundi 

traxit  in  unum  Thessala  pinus 

iussitque  pati  verbera  pontum 

partemque  metus  fieri  nostri  30 

mare  sepositum. 

Nunc  iam  cessit  pontus  et  omnis 

patitur  leges :  non  Palladia 

compacta  manu  regum  referens 

incluta  remos  quaeritur  Argo:  35 

quaelibet  altum  cumba  pererrat. 

Terminus  omnis  motus  et  urbes 

muros  terra  posuere  nova: 

nil  qua  fuerat  sede  reliquit 

pervius  orbis.  40 

Indus  gelidum  potat  Araxen, 

Albin  Persae  Rhenumque  bibunt. 

Venient  annis  saecula  seris, 

quibus  Oceanus  vincula  rerum 

laxet  et  ingens  pateat  telius  45 

Tethysque  novos  detegat  orbis 

nee  sit  terris  ultima  Thule. 

in 

Regem  non  faciunt  opes, 
non  vestis  Tyriae  color, 

non  frontis  nota  regiae, 

non  auro  nitidae  fores: 

non  quidquid  fodit  Occidens  5 

aut  unda  Tagus  aurea 

claro  devehit  alveo, 

non  quidquid  Libycis  terit 

fervens  area  messibus. 

Rex  est  qui  posuit  metus  10 

et  diri  mala  pectoris, 

quern  non  ambitio  impotens 

et  numquam  stabilis  favor 

vulgi  praecipitis  movet; 

qui  tuto  positus  loco  15 

infra  se  videt  omnia 

occurritque  suo  libens 

fato  nee  queritur  mori. 

Stet  quicumque  volet  potens 

aulae  culmine  lubrico:  20 

me  dulcis  saturet  quies; 

obscuro  positus  loco 

leni  perfruar  otio; 

nullis  nota  Quiritibus 

aetas  per  taciturn  fluat.  25 

Sic  cum  transierint  mei 

nullo  cum  strepitu  dies, 

plebeius  moriar  senex. 

Illi  mors  gravis  incubat, 

qui  notus  nimis  omnibus,  30 

ignotus  moritur  sibi. 

in 

Ablatus  mihi  Crispus  est  amicus, 
pro  quo  si  pretium  dari  liceret, 

nostros  divider  em  libenter  annos. 

Nunc  pars  optima  me  mei  reliquit, 

Crispus,  praesidium  meum,  voluptas,  5 

pectus,  deliciae:  nihil  sine  illo 

laetum  mens  mea  iam  putabit  esse. 

Consumptus  male  debilisque  vivam: 

plus  quam  dimidium  mei  recessit. 

\u 

Nullum  opus  exsurgit  quod  non  annosa  vetustas 

expugnet,  quod  non  vertat  iniqua  dies, 
tu  licet  extollas  magnos  ad  sidera  montis 

et  calidas  aeques  marmore  pyramidas. 
Ingenio  mors  nulla  nocet,  vacat  undique  tutum:  5 

inlaesum  semper  carmina  nomen  habent. 

M.  ANNAEVS  LVCANVS 

US 

Iam  gelidas  Caesar  cursu  superaverat  Alpis 

ingentisque  animo  motus  bellumque  futurum 

ceperat.     Vt  ventum  est  parvi  Rubiconis  ad  undas, 

ingens  visa  duci  patriae  trepidantis  imago 

clara  per  obscuram  vultu  maestissima  noctem,  5 

turrigero  canos  effundens  vertice  crinis, 

caesarie  lacera  nudisque  astare  lacertis, 

et  gemitu  permixta  loqui:  'Quo  tenditis  ultra? 

Quo  fertis  mea  signa,  viri?     Si  iure  venitis, 

si  cives,  hue  usque  licet/     Turn  perculit  horror  10 

membra  ducis,  riguere  comae,  gressumque  coercens 

languor  in  extrema  tenuit  vestigia  ripa. 

Mox  ait:  'O  magnae  qui  moenia  prospicis  urbis 

Tarpeia  de  rupe,  Tonans,  Phrygiique  Penates 

gentis  Iuleae  et  rapti  secreta  Quirini  15 

et  residens  celsa  Latiaris  Iuppiter  Alba 

Vestalesque  foci  summique  o  numinis  instar, 

Roma,  fave  coeptis;  non  te  furialibus  armis 

persequor;  en  adsum  victor  terraque  marique 

Caesar,  ubique  tuus — liceat  modo  nunc  quoque — miles.       20 

Ille  erit,  ille  nocens,  qui  me  tibi  fecerit  hostem/ 

Inde  moras  solvit  belli  tumidumque  per  amnem 

signa  tulit  propere;  sicut  squalentibus  arvis 

aestiferae  Libyes  viso  leo  comminus  hoste 

subsedit  dubius,  totam  dum  colligit  iram;  25 

mox  ubi  se  saevae  stimulavit  verbere  caudae 

erexitque  iubas  et  vasto  murmur  hiatu 

infremuit,  turn,  torta  levis  si  lancea  Mauri 

haereat  aut  latum  subeant  venabula  pectus, 

per  ferrum  tanti  securus  vulneris  exit.  30 

Fonte  cadit  modico  parvisque  impellitur  undis 

puniceus  Rubicon,  cum  fervida  canduit  aestas, 

perque  imas  serpit  vallis  et  Gallica  certus 

limes  ab  Ausoniis  disterminat  arva  colonis. 

Tunc  viris  praebebat  hiems,  atque  auxerat  undas  35 

tertia  iam  gravido  pluvialis  Cynthia  cornu, 

et  madidis  Euri  resolutae  flatibus  Alpes. 

Primus  in  obliquum  sonipes  opponitur  amnem 

excepturus  aquas;  molli  turn  cetera  rumpit 

turba  vado  facilis  iam  fracti  fluminis  undas.  40 

Caesar,  ut  adversam  superato  gurgite  ripam 

attigit,  Hesperiae  vetitis  et  constitit  arvis, 

'Hie/  ait,  'hie  pacem  temerataque  iura  relinquo; 

te,  Fortuna,  sequor ;  procul  hinc  iam  f oedera  sunto. 

Credidimus  fatis,  utendum  est  iudice  bello/  45 

P.  PAPINIVS  STATIVS 

U6 

Psittace,  dux  volucrum,  domini  facunda  voluptas, 

humanae  sollers  imitator,  psittace,  linguae, 

quis  tua  tarn  subito  praeclusit  murmura  fato? 

Hesternas,  miserande,  dapes  moriturus  inisti 

nobiscum,  et  gratae  carpentem  munera  mensae  5 

errantemque  toris  mediae  plus  tempore  noctis 

vidimus.     Adfatus  etiam  meditataque  verba 

reddideras.     At  nunc  aeterna  silentia  Lethes 

ille  canorus  habes.     Cedat  Phaethontia  vulgi 

fabula:  non  soli  celebrant  sua  funera  cycni.  10 

A  tibi  quanta  domus  rutila  testudine  fulgens, 

conexusque  ebori  virgarum  argenteus  ordo, 

argutumque  tuo  stridentia  limina  cornu ! 

Heu  querulae  iam  sponte  fores !     Vacat  ille  beatus 

career  et  angusti  nusquam  convicia  tecti!  15 

Hue  doctae  stipentur  aves  quis  nobile  fandi 

ius  natura  dedit:  plangat  Phoebeius  ales 

auditasque  memor  penitus  dimittere  voces 

sturnus  et  Aonio  versae  certamine  picae, 

quique  refert  iungens  iterata  vocabula  perdix,  20 

et  quae  Bistonio  queritur  soror  orba  cubili: 

ferte  simul  gemitus  cognataque  ducite  flammis 

funera,  et  hoc  cunctae  miserandum  addiscite  carmen: 

'Occidit  aeriae  celeberrima  gloria  gentis 

psittacus,  ille  plagae  viridis  regnator  Eoae;  25 

quern  non  gemmata  volucris  Iunonia  cauda 

vinceret  aspectu,  gelidi  non  Phasidis  ales, 

nee  quas  humenti  Numidae  rapuere  sub  Austro/ 

Ille  salutator  regum  nomenque  locutus 

Caesareum  et  queruli  quondam  vice  functus  amici,  30 

nunc  conviva  levis  monstrataque  reddere  verba 

tarn  facilis !     Quo  tu,  Melior  dilecte,  recluso 

numquam  solus  eras.    At  non  inglorius  umbris 

mittitur:  Assyrio  cineres  adolentur  amomo 

et  tenues  Arabum  respirant  gramine  plumae  35 

Sicaniisque  crocis;  senio  nee  fessus  inerti 

scandet  odoratos  Phoenix  felicior  ignis. 

117 

Crimine  quo  merui,  iuvenis  placidissime  divum, 

quove  err  ore  miser,  donis  ut  solus  egerem, 

Somne,  tuis?     Tacet  omne  pecus  volucresque  feraeque 

et  simulant  fessos  curvata  cacumina  somnos, 

nee  trucibus  fluviis  idem  sonus;  occidit  horror  5 

aequoris,  et  terris  maria  acclinata  quiescunt. 

Septima  iam  rediens  Phoebe  mihi  respicit  aegras 

stare  genas;  totidem  Oetaeae  Paphiaeque  renident 

lampades  et  totiens  nostros  Tithonia  questus 

praeterit  et  gelido  spargit  miserata  flagello.  10 

Vnde  ego  sufficiam?     Non  si  mihi  lumina  mille, 

quae  sacer  alterna  tantum  statione  tenebat 

Argus  et  haud  umquam  vigilabat  corpore  toto. 

At  nunc  heus  aliquis  longa  sub  nocte  puellae 

bracchia  nexa  tenens  ultro  te,  Somne,  repellit.  15 

Inde  veni:  nee  te  totas  infundere  pennas 

luminibus  compello  meis — hoc  turba  precetur 

laetior — extremo  me  tange  cacumine  virgae, 

suffieit,  aut  leviter  suspenso  poplite  transi. 

M.  VALERIVS  MARTIALIS 

U8 

Petit  Gemellus  nuptias  Maronillae 
et  cupit  et  instat  et  precatur  et  donat. 
Adeone  pulchra  est?     Immo  foedius  nil  est. 
Quid  ergo  in  ilia  petitur  et  placet  ?    Tussit. 

119 

Casta  suo  gladium  cum  traderet  Arria  Paeto, 
quern  de  visceribiis  strinxerat  ipsa  suis, 

'Si  qua  fides,  vulnus  quod  feci  non  dolet/  inquit, 
'sed  quod  tu  fades,  hoc  mihi,  Paete,  dolet/ 

120 

Non  amo  te,  Sabidi,  nee  possum  dicere  quare: 
hoc  tantum  possum  dicere,  non  amo  te. 

121 

Quern  recitas  meus  est,  o  Fidentine,  libellus: 
sed  male  cum  recitas,  incipit  esse  tuus. 

122 

Nuper  erat  medicus,  nunc  est  vispillo  Diaulus: 
quod  vispillo  facit,  fecerat  et  medicus. 

123 

Quod  fronte  Selium  nubila  vides,  Rufe, 
quod  ambulator  porticum  terit  seram, 
lugubre  quiddam  quod  tacet  piger  vultus, 
quod  paene  terram  nasus  indecens  tangit, 
quod  dextra  pectus  puis  at  et  comam  vellit: 

non  ille  amici  fata  luget  aut  fratris, 

uterque  natus  vivit  et  precor  vivat, 

salva  est  et  uxor  sarcinaeque  servique, 

nihil  colonus  vilicusque  decoxit. 

Maeroris  igitur  causa  quae?     Domi  cenat.  10 

124 

Zoilus  aegrotat:  faciunt  hanc  stragula  febrem. 

Si  fuerit  sanus,  coccina  quid  facient? 
Quid  torus  a  Nilo,  quid  Sidone  tinctus  olenti? 

Ostendit  stultas  quid  nisi  morbus  opes? 
Quid  tibi  cum  medicis?     Dimitte  Machaonas  omnis.    5 

Vis  fieri  sanus?     Stragula  sume  mea. 

125 

Vnguentum,  fateor,  bonum  dedisti 

convivis  here,  sed  nihil  scidisti. 

Res  salsa  est  bene  olere  et  esurire. 

Qui  non  cenat  et  unguitur,  Fabulle, 

hie  vere  mihi  mortuus  videtur.  5 

126 

Si  temperari  balneum  cupis  fervens, 
Faustine,  quod  vix  Iulianus  intraret, 
roga,  lavetur,  rhetorem  Sabineium. 
Neronianas  hie  refrigerat  thermas. 

127 

Empta  domus  fuerat  tibi,  Tongiliane,  ducentis: 
abstulit  hanc  nimium  casus  in  urbe  frequens. 

Conlatum  est  decies.     Rogo,  non  potes  ipse  videri 
incendisse  tuam,  Tongiliane,  domum? 

128 

Quid  recitaturus  circumdas  vellera  collo? 
Conveniunt  nostris  auribus  ista  magis. 

129 

E  dictum  domini  deique  nostri, 

quo  subsellia  certiora  fiunt 

et  puros  eques  ordines  recepit, 

dum  laudat  modo  Phasis  in  theatro, 

Phasis  purpureis  ruber  lacernis,  5 

et  iactat  tumido  superbus  ore: 

'Tandem  commodius  licet  sedere, 

nunc  est  reddita  dignitas  equestris; 

turba  non  premimur  nee  inquinamur:' 

haec  et  talia  dum  refert  supinus,  10 

illas  purpureas  et  arrogantis 

iussit  surgere  Lei'tus  lacernas. 

130 

Languebam:  sed  tu  comitatus  protinus  ad  me 
venisti  centum,  Symmache,  discipulis. 

Centum  me  tetigere  manus  Aquilone  gelatae: 
non  habui  febrem,  Symmache,  nunc  habeo. 

131 

Hanc  tibi,  Fronto  pater,  genetrix  Flaccilla,  puellam 

oscula  commendo  deliciasque  meas, 
parvula  ne  nigras  horrescat  Erotion  umbras 

oraque  Tartarei  prodigiosa  canis. 
Impletura  fuit  sextae  modo  f  rigor  a  brumae,  5 

vixisset  totidem  ni  minus  ilia  dies. 

Inter  tarn  veteres  ludat  lasciva  patronos 

et  nomen  blaeso  garriat  ore  meum. 
Mollia  non  rigidus  caespes  tegat  ossa,  nee  illi, 

terra,  gravis  fueris:  non  fuit  ilia  tibi.  10 

132 

Thais  habet  nigros,  niveos  Laecania  dentis. 

Quae  ratio  est?     Emptos  haec  habet,  ilia  suos. 

133 

Vidissem  modo  forte  cum  sedentem 

solum  te,  Labiene,  tris  putavi. 

Calvae  me  numerus  tuae  fefellit: 

sunt  illinc  tibi,  sunt  et  hinc  capilli, 

quales  vel  puerum  decere  possint.  5 

Nudum  est  in  medio  caput,  nee  ullus 

in  longa  pilus  area  notatur. 

Hie  error  tibi  profuit  Decembri, 

turn,  cum  prandia  misit  Imperator: 

cum  panariolis  tribus  redisti.  10 

Talem  Geryonem  fuisse  credo. 

Vites,  censeo,  porticum  Philippi: 

si  te  viderit  Hercules,  peristi. 

134 

Cui  tradas,  Lupe,  filium  magistro, 

quaeris  sollicitus  diu  rogasque. 

Omnis  grammaticosque  rhetorasque 

devites,  moneo:  nihil  sit  illi 

cum  libris  Ciceronis  aut  Maronis.  5 

Famae  Tutilium  suae  relinquas. 

Si  versus  facit,  abdices  poetam. 

Artis  discere  vult  pecuniosas? 

Fac  discat  citharoedus  aut  choraules; 

si  duri  puer  ingeni  videtur,  10 

praeconem  facias  vel  architectum. 

135 

Cras  te  victurum,  eras  dicis,  Postume,  semper. 

Die  mihi,  cras  istud,  Postume,  quando  venit? 
Quam  longe  cras  istud,  ubi  est,  aut  unde  petendum  ? 

Numquid  apud  Parthos  Armeniosque  latet? 
lam  cras  istud  habet  Priami.vel  Nestoris  annos.  5 

Cras  istud  quanti,  die  mihi,  possit  emi? 
Cras  vives?    Hodie  iam  vivere,  Postume,  serum  est: 

ille  sapit,  quisquis,  Postume,  vixit  heri. 

136 

Eutrapelus  tonsor  dum  circuit  ora  Luperci 
expingitque  genas,  altera  barba  subit. 

137 

Emit  lacernas  milibus  decern  Bassus 

Tyrias  coloris  optimi.     Lucrifecit. 

'Adeo  bene  emit?'  inquis.     Immo  non  solvet. 

138 

Miraris  veteres,  Vacerra,  solos, 
nee  laudas  nisi  mortuos  poetas. 
Ignoscas  petimus,  Vacerra:  tanti 
non  est,  ut  placeam  tibi,  perire. 

139 

Inscripsit  tumulis  septem  scelerata  virorum 
se  fecisse  Chloe.     Quid  pote  simplicius? 

140 

Quid  tibi  nobiscum  est,  ludi  scelerate  magister, 

invisum  pueris  virginibusque  caput? 
Nondum  cristati  rupere  silentia  galli: 

murmure  iam  saevo  verberibusque  tonas. 
Tarn  grave  percussis  incudibus  aera  resultant,  5 

causidicum  medio  cum  faber  aptat  equo; 
mitior  in  magno  clamor  furit  amphitheatro, 

vincenti  parmae  cum  sua  turba  favet. 
Vicini  somnum — non  tota  nocte — rogamus : 

nam  vigilare  leve  est,  pervigilare  grave  est.  10 

Discipulos  dimitte  tuos.    Vis,  gar  rule,  quantum 

accipis  ut  clames,  accipere  ut  taceas  ? 

141 

Ludi  magister,  parce  simplici  turbae. 

Sic  te  frequentes  audiant  capillati 

et  delicatae  diligat  chorus  mensae, 

nee  calculator  nee  notarius  velox 

maiore  quisquam  circulo  coronetur.  5 

Albae  leone  flammeo  calent  luces 

tostamque  fervens  Iulius  coquit  messem. 

Cirrata  loris  horridis  Scythae  pellis, 

qua  vapulavit  Marsyas  Celaenaeus, 

ferulaeque  tristes,  sceptra  paedagogorum,  10 

cessent  et  Idus  dormiant  in  Octobris : 

aestate  pueri  si  valent,  satis  discunt. 

142 

Hermogenes  tantus  mapparum,  Pontice,  fur  est, 
quantus  nummorum  vix,  puto,  Massa  fuit; 

tu  licet  observes  dextram  teneasque  sinistram, 
inveniet,  mappam  qua  ratione  trahat. 

Cervinus  gelidum  sorbet  sic  halitus  anguem,  5 

casuras  alte  sic  rapit  Iris  aquas. 
Nuper  cum  Myrino  peteretur  missio  laeso, 

subduxit  mappas  quattuor  Hermogenes ; 
cretatam  praetor  cum  vellet  mittere  mappam, 

praetori  mappam  surpuit  Hermogenes.  10 

Attulerat  mappam  nemo,  dum  f urta  timentur : 

mantile  e  mensa  surpuit  Hermogenes. 
Hoc  quoque  si  deerit,  medios  discingere  lectos 

mensarumque  pedes  non  timet  Hermogenes. 
Quamvis  non  modico  caleant  spectacula  sole,  15 

vela  reducuntur,  cum  venit  Hermogenes. 
Festinant  trepidi  substringere  carbasa  nautae, 

ad  portum  quotiens  paruit  Hermogenes. 
Linigeri  fugiunt  calvi  sistrataque  turba, 

inter  adorantis  cum  stetit  Hermogenes.  20 

Ad  cenam  Hermogenes  mappam  non  attulit  umquam, 

a  cena  semper  rettulit  Hermogenes. 

D.  IVNIVS  IVVENALIS 

143 

Quid,  Catilina,  tuis  natalibus  atque  Cethegi 
inveniet  quisquam  sublimius?     Arma  tamen  vos 
nocturna  et  flammas  domibus  templisque  paratis, 
ut  bracatorum  pueri  Senonumque  minores, 
ausi  quod  liceat  tunica  punire  molesta.  5 

Sed  vigilat  consul  vexillaque  vestra  coercet; 
hie  novus  Arpinas,  ignobilis  et  modo  Romae 
municipalis  eques,  galeatum  ponit  ubique 
praesidium  attonitis  et  in  omni  monte  laborat. 
Tantum  igitur  muros  intra  toga  contulit  illi  10 

nominis  ac  tituli,  quantum  in  Leucade,  quantum 
Thessaliae  campis  Octavius  abstulit  udo 
caedibus  adsiduis  gladio,  sed  Roma  parentem, 
Roma  patrem  patriae  Ciceronem  libera  dixit. 

144 

Expende  Hannibalem:  quot  libras  in  duce  summo 

invenies  ?     Hie  est  quern  non  capit  Africa  Mauro 

percussa  Oceano  Niloque  admota  tepenti 

rursus  ad  Aethiopum  populos  aliosque  elephantos? 

Additur  imperiis  Hispania,  Pyrenaeum  5 

transilit.     Opposuit  natura  Alpemque  nivemque: 

diducit  scopulos  et  montem  rumpit  aceto. 

lam  tenet  Italiam,  tamen  ultra  pergere  tendit. 

'Actum/  inquit,  'nihil  est,  nisi  Poeno  milite  portas 

frangimus  et  media  vexillum  pono  Subura/  10 

O  qualis  facies  et  quali  digna  tabella, 

cum  Gaetula  ducem  portaret  belua  luscum ! 

Exitus  ergo  quis  est?     O  gloria,  vincitur  idem 

nempe  et  in  exsilium  praeceps  fugit  atque  ibi  magnus 

mirandusque  cliens  sedet  ad  praetoria  regis,  15 

donee  Bithyno  libeat  vigilare  tyranno. 

Finem  animae,  quae  res  humanas  miscuit  olim, 

non  gladii,  non  saxa  dabunt  nee  tela,  sed  ille 

Cannarum  vindex  et  tanti  sanguinis  ultor 

anulus.     I  demens  et  saevas  curre  per  Alpis,  20 

ut  pueris  placeas  et  declamatio  fias. 

Vnus  Pellaeo  iuveni  non  sufficit  orbis, 

aestuat  infelix  angusto  limite  mundi 

ut  Gyari  clausus  scopulis  parvaque  Seripho; 

cum  tamen  a  figulis  munitam  intraverit  urbem,  25 

sarcophago  contentus  erit.     Mors  sola  fatetur 

quantula  sint  hominum  corpus  cula. 

US 

Nil  ergo  optabunt  homines?     Si  consilium  vis, 

permittes  ipsis  expendere  numinibus  quid 

conveniat  nobis  rebusque  sit  utile  nostris. 

Nam  pro  iucundis  aptissima  quaeque  dabunt  di; 

carior  est  illis  homo  quam  sibi.     Nos  animorum  5 

impulsu  et  caeca  magnaque  cupidine  ducti 

coniugium  petimus  partumque  uxoris,  at  illis 

notum  qui  pueri  qualisque  futura  sit  uxor. 

Vt  tamen  et  poscas  aliquid  voveasque  sacellis 

exta  et  candiduli  divina  tomacula  porci,  10 

orandum  est  ut  sit  mens  sana  in  corpore  sano. 

Fortem  posce  animum  mortis  terrore  carentem, 

qui  spatium  vitae  extremum  inter  munera  ponat 

naturae,  qui  ferre  queat  quoscumque  labores, 

nesciat  irasci,  cupiat  nihil,  et  potiores  15 

Herculis  aerumnas  credat  saevosque  labores 

et  venere  et  cenis  et  pluma  Sardanapalli. 

Monstro  quod  ipse  tibi  possis  dare;  semita  certe 

tranquillae  per  virtutem  patet  unica  vitae. 

Nullum  numen  habes  si  sit  prudentia,  nos  te,  20 

nos  facimus,  Fortuna,  deam  caeloque  locamus. 

P.  AELIVS  HADRIANVS  IMPERATOR 

146 

Animula  vagula  blandula, 

hospes  comesque  corporis, 

quae  nunc  abibis  in  loca 

pallidula  rigida  nudula, 

nee  ut  soles  dabis  iocos !  5 

ANNIVS  FLORVS 

147 

Quando  ponebam  novellas  arbores  mali  et  piri 
cortici  summae  notavi  nomen  ardoris  mei. 
Nulla  fiet  inde  finis  vel  quies  cupidinis: 
crescit  arbor^  gliscit  ardor:  animus  implet  litteras. 

148 

'Sperne  mores  transmarinos^  mille  habent  offucias. 
Cive  Romano  per  orbem  nemo  vivit  rectius. 
Quippe  malim  unum  Catonem  quam  trecentos  Socratas.' 
Nemo  non  haec  vera  dicit:  nemo  non  contra  facit. 


INCERTVS  AVCTOR 

Heia^  viri,  nostrum  reboans  echo  sonet  heia ! 
Arbiter  effusi  late  maris  ore  sereno 
placatum  stravit  pelagus  posuitque  procellam^ 
edomitique  vago  sederunt  pondere  fluctus. 

Heia^  viri^  nostrum  reboans  echo  sonet  heia !  5 

Adnisu  parili  tremat  ictibus  acta  carina. 
Nunc  dabit  arridens  pelago  concordia  caeli 
ventorum  motu  praegnanti  currere  velo. 

Heia^  viri,  nostrum  reboans  echo  sonet  heia ! 

Aequora  prora  secet  delphinis  aemula  saltu  10 

atque  gemat  largum,  promat  seseque  lacertis, 
pone  trahens  canum  deducat  et  orbita  sulcum. 

Heia^  viri,  nostrum  reboans  echo  sonet  heia ! 

Persultet  Phorci  chorus  aequora:  nos  tamen  heia. 
Convulsum  remis  spumet  mare:  nos  tamen  heia.  15 

Vocibus  adsiduis  litus  resonet  'tamen  heia/ 

INCERTVS  AVCTOR  PERVIGILIVM  VENERIS 

150 

Cras   amet  qui  numquam  amavit  quique  amavit  eras 
amet ! 
Ver  novum;  ver  iam  canorum;  ver  renatus  orbis  est. 
Vere  concordant  amores,  vere  nubunt  alites, 
et  nemus  comam  resolvit  de  maritis  imbribus. 
Cras  amorum  copulatrix  inter  umbras  arborum  5 

implicat  casas  virentis  de  flagello  myrteo, 
cras  Dione  iura  dicet  fulta  sublimi  throno. 

Cras   amet  qui  numquam  amavit  quique  amavit   cras 
amet! 
Ipsa  gemmis  purpurantem  pingit  annum  floridis, 
ipsa  surgentis  papillas  de  Favoni  spiritu  10 

urget  in  nodos  tepentis,  ipsa  roris  lucidi, 
noctis  aura  quern  relinquit,  spargit  umentis  aquas. 
En  micant  lacrimae  trementes  de  caduco  pondere; 
gutta  praeceps  orbe  parvo  sustinet  casus  suos. 
En  pudorem  florulentae  prodiderunt  purpurae;  15 

umor  ille  quern  serenis  astra  rorant  noctibus 
mane  virgines  papillas  solvit  umenti  peplo. 
Ipsa  iussit  mane  totae  virgines  nubant  rosae; 
facta  Cypridis  de  cruore  deque  Amoris  osculis 
deque  gemmis  deque  flammis  deque  solis  purpuris^         20 
cras  ruborem  qui  latebat  veste  tectus  ignea 
unico  marita  nodo  non  pudebit  solvere. 

Cras   amet   qui  numquam  amavit   quique   amavit   eras 
amet ! 
Ipsa  Nymphas  diva  luco  iussit  ire  myrteo. 
It  puer  comes  puellis ;  nee  tamen  credi  potest  25 

esse  Amorem  feriatum,  si  sagittas  vexerit: 
'Ite,  Nymphae,  posuit  arma^  feriatus  est  Amor: 
iussus  est  inermis  ire,  nudus  ire  iussus  est, 
neu  quid  arcu  neu  sagitta  neu  quid  igne  laederet/ 
Sed  tamen,  Nymphae,  cavete,  quod  Cupido  pulcher 

est;  30 

totus  est  in  armis  idem  quando  nudus  est  Amor. 

Cras   amet  qui  numquam  amavit   quique   amavit   cras 
amet! 
Compari  Venus  pudore  mittit  ad  te  virgines: 
'Vna  res  est  quam  rogamus;  cede,  virgo  Delia, 
ut  nemus  sit  incruentum  de  ferinis  stragibus,  35 

et  recentibus  virentis  ducat  umbras  floribus. 
Ipsa  vellet  te  rogare,  si  pudicam  flecteret, 
ipsa  vellet  ut  venires,  si  deceret  virginem. 
lam  tribus  choros  videres  feriantis  noctibus 
congreges  inter  catervas  ire  per  saltus  tuos  40 

floreas  inter  coronas,  myrteas  inter  casas. 
Nee  Ceres  nee  Bacchus  absunt  nee  poetarum  deus. 
Detinenter  tota  nox  est  perviglanda  canticis: 
regnet  in  silvis  Dione:  tu  recede,  Delia/ 

Cras   amet  qui  numquam  amavit   quique   amavit   cras 

amet !  45 

Iussit  Hyblaeis  tribunal  stare  diva  floribus; 
praeses  ipsa  iura  dicet,  adsidebunt  Gratiae. 
Hybla,  totos  funde  flores,  quidquid  annus  attulit; 
Hybla,  florum  sume  vestem,  quantus  Ennae  campus 
est. 

Ruris  hie  erunt  puellae  vel  puellae  montium  50 

quaeque  silvas   quaeque  lucos   quaeque   fontis   inco- 

lunt: 
iussit  omnis  adsidere  mater  alitis  dei, 
iussit  et  nudo  puellas  nil  Amori  credere. 

Cras   amet  qui  numquam  amavit   quique   amavit   eras 
amet ! 
Cras  erit  cum  primus  aether  copulavit  nuptias.  55 

Vt  pater  totum  crearet  vernis  annum  nubibus, 
in  sinum  maritus  imber  fluxit  almae  coniugis, 
unde  fetus  mixtus  omnis  aleret  magno  corpore. 
Tunc  cruore  de  superno  spumeo  et  ponti  globo 
caerulas  inter  catervas,  inter  et  bipedes  equos,  60 

fecit  undantem  Dionen  de  maritis  imbribus. 

Cras   amet  qui  numquam  amavit   quique   amavit   cras 
amet ! 
Ipsa  venas  atque  mentem  permeanti  spiritu 
intus  occultis  gubernat  procreatrix  viribus, 
perque  caelum  perque  terras  perque  pontum  subdi- 

tum  65 

pervium  sui  teporem  seminali  tramite 
imbuit  iussitque  mundum  nosse  nascendi  vias. 

Cras   amet  qui  numquam  amavit   quique  amavit   cras 
amet! 
Ipsa  Troianos  nepotes  in  Latinos  transtulit, 
ipsa  Laurentem  puellam  coniugem  nato  dedit,  70 

moxque  Marti  de  sacello  dat  pudicam  virginem; 
Romuleas  ipsa  fecit  cum  Sabinis  nuptias, 
unde  Ramnis  et  Quiritis,  proque  prole  posterum 
Romulum  patrem  crearet  et  nepotem  Caesarem. 

Cras   amet  qui  numquam  amavit   quique   amavit   cras 

amet !  75 

Rura  fecundat  voluptas,  rura  Venerem  sentiunt; 

ipse  Amor;  puer  Dionae,  rure  natus  dicitur. 

Hunc  ager  cum  parturiret  ipsa  suscepit  sinu, 

ipsa  florum  delicatis  educavit  osculis. 
Cras   amet   qui  numquam  amavit   quique   amavit   eras 

amet !  80 

Ecce  iam  subter  genestas  explicant  tauri  latus, 

quisque  tutus  quo  tenetur  coniugali  foedere; 

subter  umbras  cum  maritis  ecce  balantum  greges, 

et  canoras  non  tacere  diva  iussit  alites. 

Iam  loquaces  ore  rauco  stagna  eyeni  perstrepunt:  85 

adsonat  Terei  puella  subter  umbram  populi, 

ut  putes  motus  amoris  ore  dici  musico 

et  neges  queri  sororem  de  marito  barbaro. 

Ilia  cantat:  nos  tacemus.     Quando  ver  venit  meum? 

Quando  flam  uti  chelidon  ut  tacere  desinam?  90 

Perdidi  Musam  tacendo  nee  me  Phoebus  respicit: 

sic  Amyclas  cum  tacerent  perdidit  silentium. 
Cras   amet  qui  numquam  amavit  quique   amavit   cras 
amet! 

PENTADIVS 

Sentio,  fugit  hiems,  Zephy risque  animantibus  orbem 

iam  tepet  Eurus  aquis ;  sentio,  fugit  hiems. 
Parturit  omnis  ager,  persentit  terra  calores, 

germinibusque  novis  parturit  omnis  ager. 
Laeta  virecta  tument,  foliis  sese  induit  arbor,  5 

vallibus  apricis  laeta  virecta  tument. 
Iam  Philomela  gemit  modulis  Ityn,  impia  mater, 

oblatum  mensis  iam  Philomela  gemit. 

Monte  tumultus  aquae  properat  per  levia  saxa, 

et  late  resonat  monte  tumultus  aquae.  10 

Floribus  innumeris  pingit  sola  flatus  Eoi, 

Tempeaque  exhalant  floribus  innumeris. 
Per  cava  saxa  sonat  pecudum  mugitibus  Echo, 

bisque  repulsa  iugis  per  cava  saxa  sonat. 
Vitea  musta  tument  vicinas  iuncta  per  ulmos,  15 

fronde  maritata  vitea  musta  tument. 
Nota  tigilla  linit  iam  garrula  luce  chelidon: 

dum  recolit  nidos,  nota  tigilla  linit. 
Sub  platano  viridi  iucundat  somnus  in  umbra, 

sertaque  texuntur  sub  platano  viridi.  20 

Tunc  quoque  dulce  mori,  tunc  fila  recurrite  fusis, 

inter  et  amplexus  tunc  quoque  dulce  mori. 

TIBERIANVS 

Amnis  ibat  inter  arva  valle  fusus  f rigida, 

luce  ridens  calculorum  flore  pictus  herbido. 

Caerulas  superne  laurus  et  virecta  myrtea 

leniter  motabat  aura  blandiente  sibilo. 

Subter  autem  molle  gramen  flore  adulto  creverat:  5 

turn  croco  solum  rubebat  et  lucebat  liliis 

et  nemus  fragrabat  omne  violarum  de  spiritu. 

Inter  ista  dona  veris  gemmeasque  gratias 

omnium  regina  odorum  vel  colorum  Lucifer 

aureo  flore  eminebat  cura  Cypridis  rosa.  10 

Roscidum  nemus   rigebat  inter  uda  gramina: 

fonte  crebro  murmurabant  hinc  et  inde  rivuli, 

quae  fluenta  labibunda  guttis  ibant  lucidis. 

Antra  muscus  et  virentes  intus  myrtus  vinxerant. 

Has  per  umbras  omnis  ales  plus  canora  quam  putes        15 

cantibus  vernis  strepebat  et  susurris  dulcibus; 

hie  loquentis  murmur  amnis  concinebat  frondibus, 

quas  melos  vocalis  aurae,  musa  Zephyri,  moverat. 

Sic  euntem  per  virecta  pulchra  odora  et  musica 

ales  amnis  aura  lucus  flos  et  umbra  iuverat.  20 

POMPILIANVS 

Defensor  patriae,  iuvenum  fortissimus,  Hector, 

qui  murus  miser  is  civibus  alter  erat, 
occubuit  telo  violenti  victus  Achillis; 

occubuere  simul  spesque  salusque  Phrygum. 
Hunc  ferus  Aeacides  circum  sua  moenia  traxit,  5 

quae  iuvenis  manibus  texerat  ante  suis. 
O  quant os  Priamo  lux  attulit  ista  dolor es ! 

Quos  fletus  Hecuba,  quos  dedit  Andromacha ! 
Sed  raptum  pater  infelix,  auroque  repensum 

condidit,  et  maerens  hac  tumulavit  humo.  10 

D.  MAGNVS  AVSONIVS 

Mane  iam  clarum  reserat  fenestras, 
iam  strepit  nidis  vigilax  hirundo: 
tu  velut  primam  mediamque  noctem, 
Parmeno,  dormis. 

Dormiunt  glires  hiemem  perennem,  5 

sed  cibo  parcunt:  tibi  causa  somni, 
multa  quod  potas  nimiaque  caedis 
mole  saginam. 

Inde  nee  flexas  sonus  intrat  auris, 
et  locum  mentis  sopor  altus  urget,  10 

nee  coruscantis  oculos  lacessunt 
fulgura  lucis. 

Annuam  quondam  iuveni  quietem, 
noctis  et  lucis  vicibus  manentem, 
fabulae  fingunt,  cui  Luna  somnos  15 

continuarit. 

Surge,  nugator,  lacerande  virgis: 
surge,  ne  longus  tibi  somnus,  unde 
non  times,  detur:  rape  membra  molli, 

Parmeno,  lecto.  20 

Fors  et  haec  somnum  tibi  cantilena 
Sapphico  suadet  modulata  versu? 
Lesbiae  depelle  modum  quietis, 
acer  iambe. 

155 

'Cui  dono  lepidum  novum  libellum?' 

Veronensis  ait  poeta  quondam 

inventoque  dedit  statim  Nepoti. 

At  nos  inlepidum,  rudem  libellum, 

burras,  quisquilias  ineptiasque,  5 

credemus  gremio  cui  fovendum? 

Inveni,  trepidae  silete  nugae, 

nee  doctum  minus  et  magis  benignum, 

quam  quern  Gallia  praebuit  Catullo. 

Hoc  nullus  mihi  carior  meorum,  10 

quern  pluris  faciunt  novem  sorores, 

quam  cunctos  alios  Marone  dempto. 

'Pacatum  haud  dubie,  poeta,  dicis  ?' 

Ipse  est.      Intrepide  volate.  versus, 

et  nidum  in  gremio  fovete  tuto.  15 

Hie  vos  diligere,  hie  volet  tueri; 

ignoscenda  teget.  probata  tradet: 

post  hunc  iudicium  timete  nullum.     Vale. 

156 

Vane,  quid  adfectas  faciem  mihi  ponere.  pictor, 

ignotamque  oculis  sollicitare  deam? 
Aeris  et  linguae  sum  filia.  mater  inanis 

indiciL  vocem  quae  sine  mente  gero. 
Extremos  pereunte  modos  a  fine  reducens.  5 

ludificata  sequor  verba  aliena  meis. 
Auribus  in  vestris  habito  penetrabilis  Echo: 

et.  si  vis  similem  pingere.  pinge  sonum. 

157 

Vxor.  vivamus.  quod  viximus.  et  teneamus 

nomina.  quae  primo  sumpsimus  in  thalamo: 
nee  ferat  ulla  dies,  ut  commutemur  in  aevo; 

quin  tibi  sim  iuvenis  tuque  puella  mihi. 
Nestore  sim  quamvis  provectior  aemulaque  annis  5 

vincas  Cumanam  tu  quoque  Deiphoben; 
nos  ignoremus.  quid  sit  matura  seneetus. 

Scire  aevi  meritum.  non  numerare  decet. 

MODESTINVS 

158 
Forte  iacebat  Amor  victus  puer  alite  somno 
myrti  inter  frutices  pallentis  roris  in  herba. 
Hunc  procul  emissae  tenebrosa  Ditis  ab  aula 
circumeunt  animae.  saeva   face  quas   cruciarat. 
'Ecce  meus  venator.'  ait.  'hunc/  Phaedra,  ligemus  !'  5 

Crudelis,  'Crinem/  clamabat  Seylla,  'metamus !' 
Colchis  et  orba  Procne,  'Numerosa  caede  necemus !' 
Didon  et  Canace,  'Saevo  gladio  perimamus V 
Myrrha,  'Meis  ramis/  Euhadneque,  'igne  crememus !' 
'Hunc/  Arethusa  inquit  Byblisque,  'in  fonte  necemus !'     10 
Ast  Amor  evigilans  dixit,  'Mea  penna,  volemus/ 

CLAVDIVS  CLAVDIANVS 

159 

Felix,  qui  patriis  aevum  transegit  in  agris, 

ipsa  domus  puerum  quem  videt,  ipsa  senem; 
qui  baculo  nitens,  in  qua  reptavit  arena, 

unius  numerat  saecula  longa  casae; 
ingentem  meminit  parvo  qui  germine  quercum,  5 

aequaevumque  videt  consenuisse  nemus ; 
proxima  cui  nigris  Verona  remotior  Indis, 

Benacumque  putat  litora  rubra  lacum. 
Ilium  non  vario  traxit  fortuna  tumultu, 

nee  bibit  ignotas  mobilis  hospes  aquas.  10 

Non  f reta  mercator  tremuit,  non  classica  miles ; 

non  rauci  litis  pertulit  ille  fori. 
Indocilis  rerum,  vicinae  nescius  urbis, 

aspectu  fruitur  liberiore  poli. 
Frugibus  alternis,  non  consule,  computat  annum;  15 

autumnum  pomis,  ver  sibi  flore  notat. 
Idem  condit  ager  soles  idemque  reducit, 

metiturque  suo  rusticus  orbe  diem. 
Sed  tamen  indomitae  vires,  firmisque  lacertis 

aetas  robustum  tertia  cernit  avum.  20 

Erret  et  extremos  alter  scrutetur  Hiberos: 

plus  habet  hie  vitae,  plus  habet  ille  viae. 

AVIANVS 

160 

Metiri  se  quemque  decet  propriisque  iuvari 

laudibus,  alterius  nee  bona  ferre  sibi, 
ne  detracta  gravem  faciant  miracula  risum, 

coeperit  in  solitis  cum  remanere  modis. 
Exuvias  asinus  defuncti  forte  leonis  5 

repperit,  et  spoliis  induit  ora  novis, 
aptavitque  suis  incongrua  tegmina  membris, 

et  miserum  tanto  pressit  honore  caput. 
Ast  ubi  terribilis  mimo  circumstetit  horror 

pigraque  praesumptus  venit  in  ossa  vigor,  10 

mitibus  ille  feris  communia  pabula  calcans 

turbabat  pavidas  per  sua  rura  boves. 
Rusticus  hunc  magna  postquam  deprendit  ab  aure, 

correptum  stimulis  verberibusque  domat; 
et  simul  abstracto  denudans  corpora  tergo  15 

increpat  his  miserum  vocibus  ille  pecus: 
'Forsitan  ignotos  imitato  murmure  f  alias ; 

at  mihi,  qui  quondam,  semper  asellus  eris/ 

O  vetustatis  veneranda  custos, 
regios  actus  simul  et  fugacis 
temporum  cursus   docilis   referre, 
aurea  Clio, 

tu  nihil  magnum  sinis  interire,  5 

nil  mori  clarum  pateris^  reservans 
posteris  prisci  monumenta  saecli 
condita  libris. 

Sola  fucatis  variare  dictis 

paginas  nescis^  sed  aperta  quidquid  10 

Veritas  prodit,  recinis  per  aevum 
simplice  lingua. 

Tu  senescentis  titulos  avorum 
flore  durantis  reparas  iuventae; 
militat  virtus  tibi:  te  notante  15 

crimina  pallent. 

Tu  fori  turbas  strepitusque  litis 
effugis  dulci  moderata  cantu, 
nee  retardari  pateris  loquellas 

compede  metri.  20 

His  f ave  dictis :  retegenda  vita  est 
vatis  Etruscij  modo  qui  perenne 
Romulae  voci  decus  arrogavit 
carmine  sacro. 

ANICIVS  MANLIVS  BOETHIVS 

162 

O  stelliferi  conditor  orbis^ 

qui  perpetuo  nixus  solio 

rapido  caelum  turbine  versas^ 

legemque  pati  sidera  cogis ; 

ut  nunc  pleno  lucida  cornu^,  5 

totis  fratris  obvia  flammis, 

condat  Stellas  luna  minores; 

nunc  obscuro  pallida  cornu, 

Phoebo  propior,  lumina  perdat; 

et  qui  primae  tempore  noctis  10 

agit  algentis  Hesperus  ortus, 

solitas  iterum  mutet  habenas, 

Phoebi  pallens  Lucifer  ortu. 

Tu  frondifluae  frigore  brumae 

stringis  lucem  breviore  mora:  15 

tu,  cum  fervida  venerit  aestas, 

agilis  noctis  dividis  horas. 

Tua  vis  varium  temperat  annum, 

ut,  quas  Boreae  spiritus  aufert, 

revehat  mitis  Zephyrus  frondis,  20 

quaeque  Arcturus  semina  vidit, 

Sirius  altas  urat  segetes. 

Nihil  antiqua  lege  solutum 

linquit  propriae  stationis  opus. 

Omnia  certo  fine  gubernans,  25 

hominum  solos  respuis  actus 

merito  rector  cohibere  modo. 

Nam  cur  tantas  lubrica  versat 

for  tuna  vicis?     P  remit  insontis 

debita  sceleri  noxia  poena:  30 

at  perversi  resident  celso 

mores  solio,  sanctaque  calcant 

iniusta  vice  colla  nocentes. 

Latet  obscuris  condita  virtus 

clara  tenebris,  iustusque  tulit  35 

crimen  iniqui. 

Nil  periuria,  nil  nocet  ipsis 

fraus  mendaci  compta  colore. 

Sed  cum  libuit  viribus  uti, 

quos  innumeri  metuunt  populi,  40 

summos  gaudent  subdere  reges. 

O  iam  miseras  respice  terras, 

quisquis  rerum  foedera  nectis. 

Operis  tanti  pars  non  vilis 

homines  quatimur  fortunae  sale.  45 

Rapidos,  rector,  comprime  fluctus, 

et,  quo  caelum  regis  immensum, 

firma  stabilis  foedere  terras. 

163 

Quod  mundus  stabili  fide 

concordis  variat  vicis ; 

quod  pugnantia  semina 

foedus  perpetuum  tenent; 

quod  Phoebus  roseum  diem  5 

curru  provehit  aureo, 

ut  quas  duxerit  Hesperus 

Phoebe  noctibus  imperet, 

ut  fluctus  avidum  mare 

certo  fine  coerceat,  10 

ne  terris  liceat  vagis 

latos  tendere  terminos ; 

hanc  rerum  seriem  ligat, 

terras  ac  pelagus  regens, 

et  caelo  imperitans  amor.  15 

Hie  si  frena  remiserit, 

quidquid  nunc  amat  invicem, 

bellum  continuo  geret; 

et  quam  nunc  socia  fide 

pulchris  motibus  incitant^  20 

certent  solvere  machinam. 

Hie  sancto  populos  quoque 

iunctos  foedere  continet: 

hie  et  coniugii  sacrum 

castis  nectit  amoribus  :  25 

hie  fidis  etiam  sua 

dictat  iura  sodalibus. 

O  felix  hominum  genus^ 

si  vestros  animos  amor. 

quo  caelum  regitur^  regat !  30 

164 

Felix,,  qui  potuit  boni 

fontem  visere  lucidum: 

felixj  qui  potuit  gravis 

terrae  solvere  vincula. 

Quondam  funera  coniugis  5 

vates  Threicius  gemens, 

postquam  flebilibus  modis 

silvas  currere_j  mobilis 

amnis  stare  coegerat, 

cum  flagrantior  intima  10 

fervor  pectoris  ureret, 

nee  qui  cuncta  subegerant, 

mulcerent  dominum  modi, 

immitis  Superos  querens^ 

infernas  adiit  domos.  15 

Illic  blanda  sonantibus 

chordis  carmina  temperans^ 

quidquid  praecipuis  deae 

matris  fontibus  hauserat, 

quod  luctus  dabat  impotens,  20 

quod  luctum   geminans   amor, 

deflet,  Taenara  commovens, 

et  dulci  veniam  prece 

umbrarum  dominos  rogat. 

Tandem,  'Vincimur/  arbiter  25 

umbrarum  miserans  ait: 

'donemus  comitem  viro 

emptam  carmine  coniugem; 

sed  lex  dona  coerceat, 

ne,  dum  Tartara  liquerit,  30 

fas  sit  lumina  flectere/ 

Quis  legem  det  amantibus? 

Maior  lex  amor  est  sibi. 

Heu,  noctis  prope  terminos 

Orpheus  Eurydicen  suam  35 

vidit,  perdidit,  occidit. 

Vos  haec  fabula  respicit, 

quicumque  in  superum  diem 

mentem  ducere  quaeritis. 

Nam  qui  Tartareum  in  specus  40 

victus  lumina  flexerit, 

quidquid  praecipuum  trahit 

perdit,  dum  videt  Inferos. 

INNOCENTIVS  III 

165 

Veni,  Sancte  Spiritus, 
et  emitte  caelitus 
lucis  tuae  radium. 
Veni,  pater  pauperum, 

veni,  dator  munerum,  5 

veni,  lumen  cordium. 

Consolator  optime, 

dulcis  hospes  animae, 

dulce  ref rigerium : 

in  labore  requies,  10 

in  aestu  temperies, 

in  fletu  solatium. 

O  lux  beatissima, 

reple  cordis  intima 

tuorum  fidelium.  15 

Sine  tuo  numine 

nihil  est  in  homine, 

nihil  est  innoxium. 

Lava  quod  est  sordidum, 

riga  quod  est  aridum,  20 

sana  quod  est  saucium; 

flecte  quod  est  rigidum, 

fove  quod  est  frigiduin, 

rege  quod  est  devium. 

Da  tuis  fidelibus  25 

in  te  confidentibus 

sacrum  septenarium; 

da  virtutis  meritum, 

da  salutis  exituin, 

da  perenne  gaudium.  30 

THOMAS  A  CELANO 

166 

Dies  irae,  dies  ilia 

sol  vet  saeclum  in  fa  villa, 

teste  David  cum  Sibylla. 

Quantus  tremor  est  futurus, 

quando  iudex  est  venturus,  5 

euncta  stricte  discussurus ! 

Tuba,  mirum  spargens  sonum 
per  sepulcra  regionum, 
coget  omnis  ante  thronum. 

Mors  stupebit,  et  natura,  10 

cum  resurget  creatura 
iudicanti  responsura. 

Liber  scriptus  proferetur, 

in  quo  totum  eontinetur, 

unde  mundus  iudicetur.  15 

Iudex  ergo  cum  sedebit, 
quidquid  latet,  apparebit, 
nil  inultum  remanebit. 

Quid  sum  miser  tunc  dicturus, 

quern  patronum  rogaturus,  20 

cum  vix  iustus  sit  securus? 

Rex  tremendae  maiestatis, 
qui  salvandos  salvas  gratis, 
salva   me,   f  ons    pietatis ! 

Recordare,  Iesu  pie,  25 

quod  sum  causa  tuae  viae; 
ne  me  perdas  ilia  die! 

Quaerens  me  sedisti  lassus, 

redemisti  crucem  passus: 

tantus  labor  non  sit  cassus !  30 

Iuste  iudex  ultionis, 
donum  fac  remissionis 
ante  diem  rationis ! 

Ingemisco  tamquam  reus, 

culpa  rubet  vultus   meus:  35 

supplicanti  parce,  Deus ! 

Qui  Mariam  absolvisti, 
et  latronem  exaudisti, 
mihi  quoque  spem  dedisti. 

Preces  meae  non  sunt  dignae,  40 

sed  tu  bonus  fac  benigne 
ne  perenni  cremer  igne. 

Inter  ovis  locum  praesta, 

et  ab  haedis  me  sequestra, 

statuens  in  parte  dextra.  45 

Confutatis    maledictis, 
flammis  acribus  addictis, 
voca  me  cum  benedictis ! 

Oro  supplex  et  acclinis, 

cor  contritum  quasi  cinis,  50 

gere  curam  mei  finis ! 

Lacrimosa  dies  ilia, 

qua  resurget  ex  favilla 

iudicandus  homo  reus: 

huic  ergo  parce,  Deus !  55 

Pie  Iesu,  Domine, 

dona  eos  requie !     Amen. 

Beatus  ille,  qui  procul  synedriis 

et  impiis  mortalium 
consessibus  et  peccatorum  compitis 

solutus  omni  crimine, 
nee  occupet  cathedras  pestilentiae,  5 

caecus  malis  dogmatibus, 
nee  ludicris  piorum  mentis  inficit. 

Felix  et  ter  et  amplius, 
totus  vacans  Dei  sacratis  legibus, 

eas  volutans  sedulo  10 

noctis  diesque  mente  versat  Candida : 

is  crescet  instar  arboris 
ad  rivuli  ripam  sitae  perlucidi, 

quae  laeta  tendens  bracchia 
fructus  ferens  suo  rependet  tempore,  15 

cui  non  nocebit  Africus, 
non  bruma  f  rondibus  comas  detraxerit ; 

huic  cuncta  sient  prospera. 
Non  sic  tibi,  non  sic  continget,  impie ; 

sed  tu  peribis  funditus,  20 

cum  ventus  instar  pulveris  te  iactitat 

per  aera  atque  inania. 
Hinc  fit,  quod  impios  arbitrium  Dei 

pessumdabit  letaliter, 
hircos  ab  agnis  cum  pastor  seiunxerit,  25 

quem  nil  latebit  uspiam. 
Viam  piorum  cognitor  iustus  sciet, 

mittet  malos  ad  Tartara. 

INCERTVS  AVCTOR 

168 

Tandem  audite  me, 

Sionis  filiae! 

Aegram  respicite, 

dilecto  dicite: 

amore  vulneror,  5 

amore  funeror. 

Fulcite  floribus 

fessam  languoribus; 

stipate  citreis 

et  malis  aureis;  10 

nimis  edacibus 

liquesce  facibus. 

Hue  oderiferos, 

hue  soporiferos 

ramos  depromite,  15 

rogos  componite; 

ut  phoenix  moriar, 

in  flammis  oriar ! 

An  amor  dolor  sit, 

an  dolor  amor  sit,  20 

utrumque  nescio. 

Hoc  unum  sentio: 

iucundus  dolor  est, 

si  dolor  amor  est. 

Quid,  amor,  crucias?  25 

Auf  er  inducias ! 

Suavis  tyrannus  es, 

momentum  annus  est; 

tarn  tarda  funera 

tua  sunt  vulnera!  30 

lam  vitae  stamina 

rumpe,  o  anima ! 

Ignis  ascendere 

gestit,  et  tendere 

ad  caeli  atria:  35 

haec  mea  patria ! 

